ooredoo maldives ah aa chairman eh\nއުރީދޫ މޯލްޑިވްސް އަށް އާ ޗެއާމަންއެއް ހަމަޖައްސައިފި އެވެ.\nއުރީދޫ މޯލްޑިވްސް އިން ބުނީ މިދިޔަ މަހުގެ އެއްވަނަ ދުވަހުން ފެށިގެން ކުންފުނީގެ އިންޑިޕެންޑެންޓް ބޯޑު ޑިރެކްޓަރެއްގެ ގޮތުގައި އަދި އައު ޗެއާމަން ކަމަށް ޑޭމިއަން ފިލިޕް ޗެޕަލް ހަމަޖައްސާފައިވާ ކަމަށެވެ. އެ މަނިކުފާނު އެ މަގާމަށް ހަމަޖައްސާފައިވަނީ އުރީދޫ މޯލްޑިވްސްގެ މައި ހިއްސާދާރު ކަމުގައިވާ ވަތަނިއްޔާ އިންޓަރނޭޝަނަލް އެފްޒެޑް-އެލްއެލްސީ އިން ނޮމިނޭޓްކޮށްފައިވާ ރެޕްރެޒެންޓެޓިވް އެއްގެ ގޮތުގަ އެވެ.\nޗެޕަލް މިހާރު މަސައްކަތް ކުރައްވަމުން ގެންދަވަނީ އުރީދޫ ގަތަރުގެ ޗީފް ކޮންސިއުމާ އޮފިސަރުގެ މަގާމުގަ އެވެ. އޭނާއަކީ ޓެލެކޮމިއުނިކޭޝަން ދާއިރާގައި 17 އަހަރަށް ވުރެ ގިނަ ތަޖުރިބާ ހޯއްދަވާފައިވާ އޮސްޓްރޭލިޔާ ގެ ރައްޔިތެކެވެ. ޗެޕަލް ވަނީ އޮސްޓްރޭލިއާގެ ސްވައިންބާން ޔުނިވަރސިޓީ އޮފް ޓެކްނޮލޮޖީ އިން އެޕްލައިޑް ސައިންސް، އިންފޮމޭޝަން ޓެކްނޮލޮޖީ ގެ ދާއިރާއިން ބެޗަލަރސް ޑިގްރީ ހާސިލުކުރައްވާފަ އެވެ.\nއުރީދޫ މޯލްޑިވްސް އިން ބުނީ ބޯޑު ޑިރެކްޓަރުކަމާއި ޗެއާމަން ކަމުގެ މަޤާމަށް އައްޔަން ކުރުމާ ގުޅިގެން، ޑޭމިއަން ފިލިޕް ޗެޕަލް އަށް އަޅުގަނޑުމެން ވަރަށް ހޫނު މަރުހަބާއެއް ކިޔާ ކަމަށެވެ. އަދި ޗެޕަލްގެ ޤާބިލް ލީޑަރޝިޕްގެ ދަށުން، އުރީދޫ މޯލްޑިވްސް އިން ކުރިމަގުގައި އިތުރު ކުރިއެރުންތަކެއް ކަނޑައްތުކޮށް، ގިނަގުނަ ކާމިޔާބީތައް ހޯދާނެކަމުގެ އުންމީދު ކުރާ ކަމަށެވެ.


Indo Milk ge varah khaasa promotion eh fashaifi | Mihaaru\nއިންޑޯ މިލްކްގެ ހާއްސަ ޕްރޮމޯޝަން\nމި ޕްރޮމޯޝަންގެ ދަށުން އިންޑޯ މިލްކް ޕެކެޓުގައި ފޮރުވިފައިވާ ހާއްސަ ލަކީ ސްޓިކާއެއް ހޯއްދައިގެން 1،000ރ. ލިބޭނެ އެވެ.\nމި ޕްރޮމޯޝަންގައި އިންޑޯ މިލްކް ޕެކެޓެއް ގަތުމަށް ފަހު އެ ޕެކެޓުގެ ފުލުގައި އިއްނަ "ކަން" ހުޅުވާލުމަށް ފަހު ހާއްސަ ސްޓިކާއެއް ފެނިއްޖެ ނަމަ ފޮޓޯއެއް ނެގުމަށް ފަހު 7364747 އަށް ވައިބާ ކުރާނީ އެވެ. މިގޮތަށް ވައިބާ ކުރުމުން ފައިސާގެ އިނާމް ހޯދުމަށް އަންނަންވީ ތަނަކާއި ގަޑިއެއް އެމްޔޫ ސްޓޯރުން އެފަރާތަށް އަންގާނެ އެވެ.\nއިނާމް ހޯދުމަށް އަންނަ އިރު ސްޓިކާ ޖެހި ޕެކެޓް ގެންނަށް ޖެހޭނެ ކަމަށް އެމްޔޫ ސްޓޯރުން ބުނެ އެވެ. އިނާމް ބަލައި އެހެން މީހަކު ފޮނުވާ ނަމަ އެ މީހެއްގެ އައިޑީ ކާޑު ގެންނަން ޖެހޭނެ އެވެ. އަދި އިނާމް ލިބުނު މީހާގެ އައިޑީ ކާޑުގެ ހާޑް ކޮޕީއެއް ނުވަތަ ސޮފްޓް ކޮޕީއެއް ވެސް ގެންނަން ޖެހޭނެ ކަމަށް އެ ފިހާރައިން ބުނެ އެވެ.\nމި ޕްރޮމޯޝަނުގައި އިންޑޯ މިލްކްގެ ހުރިހާ ސައިޒަކާއި ހުރިހާ ފްލޭވާއެއްގެ ޕެކެޓް ވެސް ހިމެނޭނެ އެވެ. މި ޕްރޮމޯޝަން ކުރިއަށް ދާނީ އަންނަ ޖެނުއަރީ މަހުގެ ނިޔަލަށެވެ.\nވައިބާ ކުރުމަކީ ކޮބާތޯ؟ ވީޑިޔޯ ކޯލެއް ކޮށްގެން ޕެކެޓު ދެއްކުން، ވައިބާރ ކުރުމުގަ ހިމެނޭނެ ތޯ؟\nރާއްޖޭގައި ވިއްކާ ޔޫއެޗްޓީ މިލްކާއި ކުޑަކުދިން އާންމުކޮށް ބޭނުންކުރާ މިފަދަ ކިރުތަކާއި ބައެއްކަހަލަ ސްނެކްސް އަދި ނޫޑެލްސް އާއި ޔޮގާރޓް ފަދަ ތަކެތި އެއީ ވަރަށް ބޮޑަށް ގަނޑުބަނޑުކޮށް އޭގެ އަސްލު ގެއްލޭގޮތަށް ހަދާފައިވާ ތަކެތި ކަމުގައި ވިޔަސް ފޫޑް އެންޑް ޑްރަގްސް އޮތޯރިޓީއާއި ހެލްތް މިނިސްޓްރީން އަދި އިކޮނޯމިކް މިނިސްޓްރީ ފަދަ އެއްވެސް މުއައްސަސާއަކުން މިފަދަ ތަކެތި އެތެރެކުރުން ހުއްޓުވާން އުޅޭތަނެއް ނުފެނޭ.\nބައްލަވާ، ޔޫއެޗްޓީ ޓްރީޓްމަންޓް އަކީ، ރޯކިރު ގައި އެކުލެވޭ ބެކްޓީރިއަރ ތައް ނަށްތާލައި ރައްކާތެރި ކަމާއެކު ސްޓޯކުރުމަށް މުޅި ދުނިޔޭގައި ވެސް ބޭނުންކުރާ އެންމެ ސްޓޭންޑަޑް ޓެކްނޯލޮޖީ! އަފީފު ދީދީ ދެން ރޯކިރު ހިށްޕަވައިގެން ހުންނަވާ.\nބައްލަވާ، ޔޫއެޗްޓީ ޓްރީޓްމަންޓް އަކީ، ރޯކިރު ގައި އެކުލެވޭ ބެކްޓީރިއަރ ތައް ނަށްތާލައި ރައްކާތެރި ކަމާއެކު ސްޓޯކުރުމަށް މުޅި ދުނިޔޭގައި ވެސް ބޭނުންކުރާ އެންމެ ސްޓޭންޑަޑް ޓެކްނޯލޮޖީ!


މި މީހާގެ ކުށަކަށްކީ ޝާހުރުކް އާ މާ ވައްތަރުވުން – Dhen.mv\nމި މީހާގެ ކުށަކަށްކީ ޝާހުރުކް އާ މާ ވައްތަރުވުން\nޢާއިޝަތު ނުޒުހާ November 3, 2020 - 10:51 am\nޝާހުރުކް ޚާނާއި ވައްތަރުކަމަށް ބުނާ ޕްރަޝާންތް ވާލްޑޭ، އޭނާ އާއި ޝާހުރުކު ވައްތަރުވުމުގެ ސަބަބުން ދިމާވި ކަމެއް ހިއްސާކޮށްފިއެވެ،\nޕްރަޝާންތު ވާލްޑޭ ވަނީ ގިނަ ފިލްމުތަކެއްގައި ޝާހުރުކްގެ ބޮޑީ ޑަބަލްގެ ގޮތުގައި ވެސް ހަރަކާތްތެރި ވެފައެވެ.\nވާލްޑޭ ބުނި މިދިޔަ އަހަރު ޝާހުގެ އުފަންދުވަހު ހިނގައި ދިޔަ ކަމަކީ ދުވަހަކު ވެސް ހަނދާން ނެތޭނެ ކަމެއް ނޫނެވެ. އެގޮތުން އެހެން އަހަރުތަކެކޭ ވެސް އެއްފަދައިން އެ އަހަރުވެސް އޭނާ ޝާހުގެ އުފަން ދުވަހަށް މާބޮނޑިއަކާއި ކޭކެއް ހިފައިން ދިޔަ ކަމަށް ވާލްޑޭ ބުނެފައިވެއެވެ.\nޝާހުރުކް ދިރިއުޅޭ "މަންނަތު" ގެއަށް ވާލްޑޭ ދެވުނު އިރު ފޭނުން ވަނީ ގެ ކައިރީގައި ފުނި ޖެހިފައެވެ.\nމީހުން ގިނަ ކަމުން ވާލްޑޭ އެނބުރި ދާން ދިމާކުރި ނަމަވެސް ދެން ދިމާވީ އޭނާ ހީކޮށްގެން ވެސް ހުރި ކަމެއް ނޫނެވެ. ޝާހު ކަމަށް ހީކޮށް ފޭނުންތައް އޭނާއާއެކު ފޮޓޯ ނަގައި އޮޅުލައިގަތީއެވެ. ވާލްޑޭ ބުނި ގޮތުގައި އޭނާ ފެނިފައި ބައެއް މީހުން ރޯން ވެސް ފެށިއެވެ.\nނަމަވެސް ހަގީގަތް އެނގުނު ހިސާބުން ގޯސްވީ ވާލްޑޭއެވެ. ފޭނުން ބުނީ ވާލްޑޭ ގަސްތުގައި ޝާހުރުކަށް ވާން މަސައްކަތް ކޮށްގެން އެގޮތަށް ހެދުން އެޅީ ކަމަށެވެ. އަދި އެކަން ފޭނުން ވަނީ ފުލުހުންނަށް ރިޕޯޓުކޮށްފައެވެ.\nމިކަމާ ގުޅިގެން ފުލުހުން ވަނީ ވާލްޑޭ ހާޒިރުކޮށް ބަޔާން ވެސް ނަގާފައެވެ.\nބޮލީވުޑުގެ ރަސްގެފާނު ޝާހުރުކް ވަނީ އިއްޔެ އޭނާގެ 55 ވަނަ އުފަންދުވަސް ފާހަގަކޮށްފައެވެ. އެހެން އަހަރުތަކާއި ހިލާފަށް މިއަހަރު އޭނާގެ އުފަންދުވަހު ފޭނުންނާއި ބައްދަލު ކޮށްފައެއް ނުވެއެވެ.


ނާކާ – (އެޕިސޯޑް 06) – Esfiya – Dhivehi Vaahaka Site\n- by Maseeh - 40- November 20, 2019\nޝައިހާގެ ގެއިން ނުކުމެގެން ފަތީން އައިސް ގެޔަށް ވަތްއިރު ފައުޒާ ސިޓިންގްރޫމް ސޯފާމަތީގައި ފޯނެއްގައި އިނެވެ. ފަތީން ކޮޓަރިއަށް ދިޔައީ ފައުޒާއާއި ސަމާސާ ކޮށްލުމުގެ ގޮތުން އޭނާގެ އިސްތަށިގަނޑަށް ދަމާލާފައެވެ.\n“ދެން މަ ދާހިތްވީމަ ދާނަމޭ ސުކޫލަށް. އާނިސް ދެން ހުރިހާ ކަމަކާ ނުބެހި އޮވެބަލަ.” ފައުޒާ، އާނިސްއާއި ވާހަކަ ދެއްކީ ވަރަށް ރުންކުރު ގޮތަކަށެވެ. މިފަހަކަށް އައިސް އާނިސް ކޮންމެ އެއްޗެއް ބުންޔަސް ފައުޒާ ވަރަށް ފަސޭހައިން ރުޅިއަންނަކަން އާނިސްއަށް ފާހަގަ ކުރެވެއެވެ. “ބޭބީ ކީއްވެތަ މިހާރު ތި ރުޅި އައީ؟ މިތާކު ރުޅިއަންނަ ވަރުގެ ވާހަކައެއް މަ ނުބުނަމެއްނު. ބޭބީއަށް ރަނގަޅަކަށް ދޯ ސުކޫލަށް ދާންވެސް މަމިބުނަނީ..” އާނިސް ވަރަށް ދެރަވެލާފައި ބުންޔެވެ. “ހްމްމްމްމް… ދެންހެވޭ.. އަބަދު ފަތުވާ ނުދިނަސް ވެދާނެދޯ..” ފައުޒާ ބުނިގޮތުން އޭނާ ހުރީ ބޮލަށް އުނދަގޫ ވެފައިކަން އާނިސްއަށް އެނގުނެވެ. “ދެން… ތިވައްތަރަށް ވާހަކަ ދައްކާތީއޭ މަ ނައްޓަނީ.. ފައޫ ތިއްތިބެ ނެތީމަ ދެރަވެފަ ހުންނަވަރުން މަމިހުންނަނީ ކެތްކޮށްގެން އެއްޗެކޭ ނުބުނަން.. މަކުރާ މެސެޖުތަކަށް ރިޕްލައެއް ނުދޭ.. ފޯނު ނަގަނީ ހިތަށް އެރިއްޔާ.. އެކަމަކު ފޯނު ނަގާ ފަހަރަކުވެސް ތިއިންނަނީ އެއްޗެކޭ ބުނެލާއިރަށް ރުޅިއައިސްފަ. ތިގޮތަށް ހެދީމަ އަހަރެން ވަރަށް ދެރަވޭ. ތިހެން ނުހަދާ ރީއްޗަށް ބުނީމަ މަ ފޯނު ބާއްވަފާނަމޭ..” އާނިސްއަށް ކެތް ނުކުރެވުމުން އޭނާ ފައުޒާއާއި ވާހަކަ ދެއްކީ ހިތްހަމަ ނުޖެހިގެންނެވެ. “އެހެންވީރު ބާއްވަންވީއެންނު.” ފައުޒާ މިހެން ބުނެފައި ފޯނު ސޯފާ މައްޗަށް އެއްލާލިއެވެ. އެވަގުތު އާނިސް ފޯނު ކަނޑައިލިއެވެ.\nފައުޒާ އެހާ ބަދަލުވީ ކީއްވެގެންބާއޭ އާނިސްގެ ހިތަށް އެރިއެވެ. އާނިސްދެކެ މިހާރު ފައުޒާ ލޯބި ނުވަނީ ބާއެވެ؟ ނޫނީ މިހުރިހާ ދުވަހު އާނިސްއާއި އެކީގައި ފައުޒާ އުޅުނީ އެއީ ފަޒީން އެދޭގޮތް ވީމަބާއެވެ؟ މިފަދަ ޖަވާބު ނޭނގޭ އެތަށް ސުވާލު ތަކަކާއިމެދު އާނިސް އެރޭ ވަރަށް ބޮޑަށް ވިސްނިއެވެ. އަދި އެވާހަކަ ފަތީންއާއި ހިއްސާ ކުރުމަށް އޭނާ ހުރީ ވިސްނައިގެންނެވެ.\nފަތީން ދަތް އުނގުޅާ، މޫނު ދޮވެލާހަދައިގެން ފާހަނައިން ނުކުމެ އެނދުމައްޗަށް ވެއްޓިގަތީ ވަރަށް ވަރުބަލިވެފައި ހުރީމައެވެ. އެވަގުތު އޭނާގެ ހިތަށް މިރޭ މިހިނގާދިޔަ ކަންތަށްތަށް އަންނަން ފެށިއެވެ. ޝައިހާގެ ވިސްނުން އެންމެ ހިނދުކޮޅަކަށްވެސް ފަތީންގެ ހިތަކުން ނުދިޔައެވެ. އެ ޙިޔާލު ތަކުގައި ފަތީން އޮތީ ނިދިނައިސްފައެވެ.\nދެފަރާތަށް ފުރޮޅި ފުރޮޅި އެތަށް އިރަކު އޮތުމަށްފަހު ފަތީން އޭނާގެ ފޯނު ނެގިއެވެ. ފޭސްބުކަށްވަދެ ހާވަމުން ދަނިކޮށް އޭނާގެ ލޮލުގައި އަޅައިގަތީ ފޭސްބުކުގެ ‘ސަޖެސްޝަން ލިސްޓް’ ގައި ޝައިހާގެ ފޮޓޯ އަކާއި އެކު އޭނާގެ ނަން ޖަހައިފައިއިން އައިޑީއެކެވެ. ފަތީން ވަގުތުން އެއައިޑީއަށް ވަދެލިއެވެ. އެއީ ޝައިހާގެ ފޭސްބުކް އައިޑީއެވެ. ފަތީން ވަގުތުން ފްރެންޑް ރިކުއެސްޓް ފޮނުވާލިއެވެ.\n“ކަލެޔަށް އަދި އެއްފުރުސަތު ލިބިދާނެ.” ކުއްލިއަކަށް ފަތީންގެ ފޯނަށް އައި މެސެޖް ފަތީން ހުޅުވާލީއިރު އެއީ އެ ގޮތްނޭގޭ މީހާގެ ފަރާތުން އައި މެސެޖެކެވެ. އޭނާ އެދައްކަނީ ކޮން ފުރުސަތެއްގެ ވާހަކަކަން ފަތީންއަށް ހަމަ ރަނގަޅަށް އެނގެއެވެ. ނަމަވެސް ފަތީން އެ މެސެޖަށް ރަށްދެއް ނުފޮނުވައި މަޑުކޮށްލިއެވެ. އެމީހާގެ ދެވަނަ އިޝާރާތެއް ލިބޭތޯއެވެ.\nފަތީންއަށް ހީކުރެވުނީ ރަނގަޅަށެވެ. ދެތިން މިނެޓު ފަހުން އެ ނަމްބަރުން ފަތީންއަށް ގުޅަން ފެށިއެވެ.\nއޭނާ: “އަހަރެން ކަލެޔަށް އަދި އެއްފުރުސަތު ދީފާނަން. މިކަމުން ފައިދާ ވާނީ ހަމަ ކަލެޔަށް. އަހަރެން ކަލެޔަށް ދޭން މިއުޅެނީ ކަލޭ ބޭބެގެ މަރުގެ މައްސަލަ ތަހުޤީގު ކުރުމަށް ކަލެޔަށްވެސް އަދި ފުލުހުންނަށްވެސް ވަރަށް ފަސޭހަ ވާނެ އެއްޗެއް.”\nފަތީން: “އެއީ ކޯއްޗެއް؟”\nއޭނާ: “އިހައް އަޑުއަހާބަލަ. އެއީ ކޯޗެއްކަން އިނގޭނީ ކަލޭ އައީމަ. އެކަމަކު މިރޭ ކަލޭ ތިކުރި ކަހަލަ ކަޑަ ކަމެއް ތަކުރާރު ވެއްޖެޔާ އޭގެމަތިން ހަނދާން ނައްތާލާ..”\nފަތީން: “ކޮންމެހެން މަތާކަށް ނުގެންދިޔަސް ކަލޭ ތިދޭންއުޅޭ އެއްޗެއް މިގޭ ކައިރިއަށް އައިސްވެސް ދެވިދާނެދޯ..”\nއޭނާ: “ހަހަހަހަހާ… ބަލަ މޮޔަޔާ.. މިޒަމާނުގަ އެއްވެސް މީހަކު އެދުމެއް މެތި ވެދުމެއް ކުރޭތަ؟ މަ ކަލޭއަށް އެހާ ބޭނުންތެރި އެއްޗެއް ދޭއިރު ކަލޭގެ ފަރާތުން މަ ބޭނުންވާ އެއްޗެއް ލިބެންވާނެދޯ. އެވާހަކަ ރަނގަޅަށް ދައްކާލެވޭނީ ކަލޭމެންގޭ ދޮރުމަތީތަ ނޫނީ އެކަހެރި ތަނެއްގަތަ؟”\nފަތީން: “ހްމްމްމްމް… އެކަހެރި ތަނެއްގަޔޯ.. ކޮންތާކަށްތަ ދެން ދާންވީ؟”\nއޭނާ: “ހަމަ މިރޭވެސް ދިޔަތަނަށް. އެކަމަކު މާދަމާރޭ ދަންވަރު 1 ޖަހާއިރު. ނަމަނަމަ ސުކޫލުންވެސް މީހަކު ކައިރީ ނުބުނާތި. ބުނެފިއްޔާ ޑީލް ނިމުނީ..”\nއޭނާ މިހެން ބުނުމަށްފަހު ފޯނު ކަނޑައިލިއެވެ.\nޖެހިގެންއައި ދުވަހު ފަތީން ސުކޫލަށް ދާން ނުކުތްއިރު ފަތީންއަށް ފެނުނީ ވަރަށް އުފާވެރި މަންޒަރެކެވެ. ފައުޒާ އިނީ ސުކޫލަށް ދާން ތައްޔާރުވެ ޔުނީފޯމު އަޅާލައިގެންނެވެ. “ހާދަ ރަނގަޅު ކުއްޖެކޭދޯ މީނީ؟” ފަތީން މިހެން ބުނުމާއެކު ފައުޒާ ހިނިގަނޑެއް ޖަހައިލިއެވެ. “ތިކަހަލަ ރަނގަޅު ބޭބެއެއް ލިބުނީތީވެސް ރަނގަޅަށް އުޅެވޭތޯ ބަލަން ވާނެއެއްނު.” ފައުޒާގެ މޫނުމަތީގެ އުފާވެރިކަން ފެނިފައި ފަތީންގެ އުންމީދު އާލާވިއެވެ. ގޭތެރޭއަށް ގެންނަން ބޭނުންވާ ދިރުމުގެ ކޮޅުމަތި ފެނުނު ފަދައެވެ. ބަދިގެއަށް ވަތްއިރު ބައްޕަވެސް އިނީ ފިހާރަޔަށްދާން ތައްޔާރުވެގެންނެވެ. ފަތީންގެ ބައްޕަ އިބުރާހިމްގެ ވިޔަފާރިއަކީ ރަށުގައި އެންމެ ފުޅާކޮށް ހިންގާ ވިޔަފާރި ތަކުގެ ތެރެއިން އެއް ވިޔަފާރިއެވެ. އިބްރާހިމްއަކީ މިހާރު މިރަށުގައި ހުރި އެންމެ މުއްސަނދި ފަސް މީހުންގެ ތެރޭގައި ހިމެނޭނެ އެކަކެވެ. ނަމަވެސް އޭނާ އެފައިސާ ގެންގުޅެނީ ވަރަށް ފިއްތައިގެންނެވެ. އޭނާގެ ދަރިން ކަމަކު ބުންޔަސް އޭނާ ބަލަނީ އެކަމެއް ނުކޮށްދީ ވޭތޯއެވެ. އެ ފައިސާ މަދުވެދާނެތީއެވެ.\nމިއަދުވެސް ކުލާހުން ފަތީންއަށް ޝައިހާއާއި ދިމާވިއެވެ. ނަމަވެސް މިއަދު އޭނާގެ މިޒާޖު ތަފާތެވެ. އެ މޫނުން ފެންނަ ހިނިތުންވުމާއި ހިތްހެޔޮކަން މިއަދު ނުފެންނަކަން ކުލާހުގައި ކިޔަވަންތިބި ހުރިހާ ކުދިންނަށްވެސް އިނގޭނެއެވެ. ދިވެހިގަޑި ފެށިގެން ނިމެންދެންވެސް ފަތީންއަށް އިނދެވުނީ ކަޅިޖަހާނުލައި އެރީތިކަމަށް ބަލާށެވެ. ފަތީންގެ ހިތުގައި ޝައިހާއަށްޓަކާ ލޯބި އުތުރެމުން ދިޔައެވެ. ނަމަވެސް އޮޅުމަކުންވެސް މިއަދު ޝައިހާ، ފަތީންއާއި ދިމާލަށް ބަލައެއް ނުލައެވެ.\nއާދައެކޭ އެއްފަދައިން ކުލާސް ނިންމާފައި ފަތީން ސުކޫލުން ނުކުތީ އާނިސްއާއި ޝިމާއާ އެކުގައެވެ. “އެއްކަލަ މީހާގެ ޙަބަރެއް ނުވޭތަ؟” ޝިމާ އަހާލިއެވެ. “އާނ ނުވޭ.. އެއީ މީހަކު އަހަރެން ތަޅުވަން ދެއްކި ވާހަކައެއް ކަންނޭގެ..” ފަތީން ހެދީ ދޮގެކެވެ. ސަބަބަކީ އެމީހާއާއެކު ފަތީންވި އެއްބަސްވުމާ ޙިލާފުވާން ފަތީން ބޭނުން ނުވީމައެވެ.\n“އޭ ތިއެއް ނޫނޭ.. ވަރަށް ސަކަރާތޭ މިހާރު. ފައޫ ވަރަށް ޗޭންޖް. ގުޅާގެން ރީތިކޮށް ވާހަކަ ދައްކަން އުޅުނަސް ފަތުވާ ދެނީއޭ ކިޔާފަ ރުޅިއަންނަނީ.. އޭނަ ރުޅި ނާންނަ ކަހަލަ އެއްވެސް އެއްޗެއް މިހާރު މަށަކަށް ނުބުނެވެ.” އާނިސް ވަރަށް ކަންބޮޑުވެފައި ހުރެ ފަތީން ކައިރީ ބުނެލިއެވެ. “އެހެންތަ؟ މަ ވާހަކަ ދައްކާލާނަން އޭނަޔާ އިނގޭ..”\nއެކިއެކި ވާހަކަތަކުގައި ތިންކުދިން ހިނގަމުން އައިސް ޕޮލިސް ސްޓޭޝަންއާ އަރާ ހަމަވިވަގުތެވެ. ފުލުހުންގެ އުޅަނދު އައިސް ޕޮލިސް ސްޓޭޝަން ދޮރުމައްޗަށް ހުއްޓާލިއެވެ. އޭގެން ފެއިބީ ނަޒީހުއެވެ. ނަޒީހު އެ ތިންކުދިންނާ ދިމާލަށް ބަލައިލި ވަގުތު އެތިންދުކުދިން ނުލަފާ ގޮތަކަށް ހިނިގަނޑެއް ޖަހައިލިއެވެ. ޕޮލިސް އޮފިސަރު ސަމާހުއާ އެކީގައި ނަޒީހު ޕޮލިސް ސްޓޭޝަންއަށް ވަދުނީ އެކުދިންނާއި ދިމާލަށް ދެލޯ އަޅައިގެން ހުރެއެވެ.\n“ފަޒީން އަލީ އިބްރާހިމްގެ އާއިލާއިން އެބަބުނޭ ނަޒީހު އޭނަ މަރާލަން ތަކުރާރުކޮށް އިންޒާރު ދިން ވާހަކަ! މީ ކިހާވަރެއްގެ ތެދު ވާހަކައެއް؟” ސަމާހު ސުވާލު ކޮށްލިއެވެ. “އަހަރެން އޭނަޔާ ދިމާލަށް ބުނިން މަރާލާނަމޭ.. އެކަމަކު އަހަރެން މީންކޮށް ބުނި އެއްޗެއް ނޫން އެއީކީ…” ނަޒީހު ޖަވާބުދިނެވެ. “އެހެންވިއްޔާ 28 ޖޫން 2019 ވީ ހުކުރު ދުވަހުގެރޭ ނުވައެއްގެ ފަހުން ނަޒީހުއަށް ފަތީންއާއި ދިމާވިތަ؟” ސަމާހު ސުވާލު ކޮށްލިއެވެ. ނަޒީހު ނޫނެކޭ ބުނުމުގެގޮތުން ބޯ ހޫރާލިއެވެ.\nސަމާހު: “ކޮބާ އަސްލު ނަޒީހުއާ ފަޒީނުގެ ދެމެދުގައި ޖެހިފައިއޮތް މައްސަލައަކީ؟”\nނަޒީހު: “އަނެއްހެން މައްސަލައެއް ނުޖެހެ. އަހަރެން އޭނަ ކައިރީގަ ބުނަނީ އަހަރެން ޝިމާ ދެކެ ލޯބިވެޔޭ. ބުނީމަ އޭނަ ނައްޓާގެން ގަޔަށް ބޮލަށް އަރަނީ..”\nސަމާހު: “ދެންކީއްވެ މަރާލާނަމޭ ބުނަން ޖެހުނީ؟”\nނަޒީހު: “އެއީ އެގޮތަށް އޭނަ އަހަރެން ފްރެންޑްންނާއެކު އުޅޭ ގަޑިތަކުގަވެސް އައިސް ބޮލަށް އަރާތީ ރުޅިއައިސްގެން ބުނެވޭ އެއްޗެއް. އެކަމަކު ރުޅި މަޑުވީމަ އަހަރެން އަޅައެއް ނުލަން ފަހަކުން. އޭނަ މަރާލަން ވިސްނުމެއްވެސް އަހަރެން ނުގެންގުޅެން. އެހެންނޫނަސް މީކީ ލޮތްބަށްޓަކާ އެކަކު އަނެކަކުގެ ފުރާނަ ދުއްވާލާ ޒަމާނެއްވެސް ނޫނެއްނު.”\nނަޒީހުގެ ބަޔާނަށްފަހު ސަމާހުއަށް އެނގުނު ގޮތުގައި ނަޒީހުގެ ހިތުގައި ފަޒީންއާއި މެދު މާބޮޑު ރުޅިވެރިކަމެއް އުފެދިފައެއް ނެތެވެ. އަދި އެރޭ ފަޒީންއާއި ނަޒީހު އެއްވެސްތާކުން ބައްދަލުވެފައި ވާކަމުގެ ހެތްކެއް ފެންނާކަށްވެސް ނެތެވެ. އެހެންކަމުން އިތުރަށް މައްސަލަ ތަހުޤީގު ކުރުމަށް ނަޒީހު ދޫކޮށްލެވުނެވެ.\nފަތީން ޔުނީފޯމް ބަދަލު ކޮށްލައިގެން ބަދިގެޔަށް ދިޔައިރު ފައުޒާ އިނީ މޭޒު ދޮށުގައި ކާށެވެ. މަންމަ ފާތުމާ ހުރީ ފަތީންއަށް ކާން ހަދައިގެން ފަތީން ނައިސްގެން ލަސްވެފައެވެ. ފަތީން މޭޒު ދޮށުގައި އިށީނދެ ކާންފެށުމުން ފާތުމާ އުނދުން މަތީހުރި ތެއްޔެއް ހިފައިގެން ބޭރަށް ނުކުތެވެ. “ކޮއްކޮ ކީއްވެގެންތަ މިހާރު އާނިސް ދެކެ އެހާ އަވަހަށް ރުޅިއަންނަނީ؟” ދަނޑިވަޅު ބަލާފައި ފަތީން ބުނެލިއެވެ. “ނޭނގެ… އޭނަގެ ވާހަކަ މިހާރު ހުންނަނީ އަހަރެން ވަރަށް ބޮލަށް އުނދަގޫވާ ކަހަލަ ގޮތަކަށް..” ފައުޒާ މޫނު ހަދައިލިއެވެ. “އެކަމަކު އޭނަ ކޮއްކޮ ދެކެ ކިހާ ލޯބިވޭ.. އެހެންވީމަ ކޮއްކޮވެސް ވާނެ ކެތްތެރިވާން އޭނައަށް ކޮއްކޮ ހިތްހަމަ ނުޖެހޭކަހަލަ ކަމެއް ކުރެވުނަސް.” ފަތީން، ފައުޒާއަށް ވިސްނައިދިނެވެ.\nނަމަވެސް ފައުޒާ އަކީ ގިނަ ފަހަރު މީހުން ދައްކާ ވާހަކަ ގަބޫލު ކުރާ ކުއްޖެއް ނޫނެވެ. ކޮންމެ މީހަކު ބުންޔަސް އޭނާ ކަންތަށް ކުރާނީ އޭނާގެ ހިތަށް އައި ގޮތަކަށެވެ. މީހަކު މާގިނައިން އޭނާއަށް ނަސޭހަތް ދެންޔާ އޭނާގެ ގާތަށް އަންނާނީ ރުޅިއެވެ. ކުޑަ އިރުއްސުރެވެސް ފައުޒާ އަކީ ސިގު ރުޅިއެއް ގެންގުޅޭ ކުއްޖެކެވެ.\nކައިނިމިގެން ފަތީން ގޮސް ވަދުނީ ކޮޓަރިއަށެވެ. އަރާމުކޮށްލާށެވެ. އެނދުމަތީގައި އޮތް ފޯނު އަތުގައި ޖެހުމާއިއެކު ފަތީން އެންމެ ފުރަތަމަވެސް ވަދެލީ ފޭސްބުކަށެވެ. ޝައިހާ ވަނީ ފަތީންގެ ފްރެންޑް ރިޗުއެސްޓް އެކްސެޕްޓް ކޮށްފައެވެ. އެވަގުތު ފަތީންއަށް ކުރެވުނީ ބުނެދޭން ނޭނގޭނެފަދަ އުފާވެރި އިހުސާސެކެވެ. އޭނާގެ މެޔަށް ފިނިވެގެން ދިޔައެވެ. ފަތީން އޭނާއަށް މެސެޖަހުން ގޮވާލިއެވެ. މާގިނައިރުތަކެއް ނުވެ އެކޮޅުން ރިޕްލައިގެ މެސެޖެއް އައުވެ.\nފަތީން: “ހިތް ހަމަ ނުޖެހިފަތަ؟”\nޝައިހާ: “ހެހެ ނޫން… މިސް ހީކުރީ ފަތީން ހިތްހަމަ ނުޖެހިފަ ކަމަށް.”\nފަތީން: “ނޫން.. ކީއްވެ ހިތްހަމަ ނުޖެހެންވީ؟”\nޝައިހާ: “ނޭނގެ. ދެން ނާންނާނަންތަ ޓޯކް ކޮށްލާކަށްވެސް؟”\nފަތީން: “ނޫން ވަރަށް ބޭނުން ދާން..”\nޝައިހާ: “ހެހެ ކިހާވަރަކަށް ބޭނުން؟”\nފަތީން: “ވަރަށް ބޮޑަށް. ބޮޑު ކަނޑެއް ހުރަސްކޮށް ފަތާފަވިޔަސް ދާހާ ބޮޑަށް. ހެހެ”\nސަމާސާއެއްގެ ގޮތުގައި ފަތީން އޭނާ ޝައިހާއާއި ގަޔާވާކަން ހާމަ ކުރިއެވެ. ނުސީދާ ބަސްތަކަކުންނެވެ. ޝައިހާއަށް އެކަން ދެނެގަންނަން އެނގޭތޯ ފަތީންގެ ހިތާހިތުން ދުއާ ކުރަމުން އޭނާ ގެންދިޔައެވެ.\nޝައިހާ: “އާދޭ މިރޭވެސް އެހެންވިއްޔާ..”\nފަތީން: “ޔާ.. އެކަމް މިރޭ ހިނގާ އެހެންތާކަށް ދާން.. ތިގެއަށް ކޮންމެރެޔަކު ވަންނަތަން މީހުނަށް ފެނުނިއްޔާ ކަޑަވާނެ.”\nޝައިހާ: “ހަމަ އޯކޭ.. އުތުރު ފަރާތު ބްރިޖް ކާރިއަށް ދާންވީނު؟”\nޝައިހާއާއި ވާހަކަ ދައްކާލެވުމުން ފަތީންއަށް ވަރަށް ބޮޑު ހިތްހަމަ ޖެހުމެއް ލިބުނެވެ. އެ ހިތްހަމަ ޖެހުމުގައި ފަތީން އޮއްވާ އޭނާއަށް ނިދުނެވެ.\nއެރޭވެސް9ޖެހުމާއެކު ފަތީން ޝައިހާއަށް ގުޅިއެވެ. ޝައިހާ ބޭނުންވީ އެވަގުތު ބައްދަލުވާށެވެ. ފަތީން ވަގުތުން ލައިގެންހުރި ގަމީހަށް ސެންޓް ޖަހާލާ، މޫނުމަތީގައި ފުއް ޖަހާލައިގެން ނުކުތެވެ. އެއިރު މަންމަ ފާތުމާ ސިޓިންރޫމްގައި އިނެވެ. “ކޮންތާކަށް މާރީތިވެގެން ދަރިފުޅު ތިދަނީ؟” ފާތުމާ ސުވަލު ކޮށްލިއެވެ. އެވަގުތު ފަތީން ހަދާނެ މޮޅު ދޮގެއް ވިސްނާލިއެވެ. “މިދަނީ ޝިމާމެން ގެޔަށް ގްރޫޕް އެސައިންމެންޓެއް ނިންމަން.” ފަތީން ބުނެލިއެވެ. “ދިހައެއް ޖަހަންވާއިރަށް ގެޔަށް އަންނައްޗޭ..” ޓީވީއަށް ނަޒަރު ހުއްޓާލައިގެން އިނދެ ފާތުމާ ބުނެލިއެވެ.\nފަތީން ހިނގާފައި ދިޔައީ ވަރަށް ބާރަށެވެ. ޝައިހާއާއި ބައްދަލު ކޮށްލާހިތުން ކެތްމަދު ވެފައިހުރީމައެވެ. ރަށުގެ ބޮޑުމަގާއި އަރާ ހަމަވި ވަގުތު ނަޒީހުއާއި އިތުރު ދެމީހަކު ޖޯލިފައްޗެއްގައި ތިބިތަން ފަތީންއަށް ފެނުނެވެ. ފަތީން ފެނުމާއެކު ނަޒީހު އިންތަނުން ތެދުވެ ފަތީންއާއި ދިމާލަށް ހިނގާފައި އައެވެ. “އޭ ދަންނަނުދަންނަ މަޑުކޮށްބެ..” ނަޒީހު ވާހަކަ ދެއްކީ ފަތީންއާ ކަން އޭނާއަށް އެނގެއެވެ. ނަމަވެސް އޭނާއާއި ވާހަކަ ދައްކަން ބޭނުން ނުވާތީ ފަތީން އިސްއުފުލާ ބަލާވެސް ނުލައި ކުރިއަށް ދިޔައެވެ. “ކަލޭ ހީކުރީ ޕޮލިސް ސަމާހު ކައިރީގަ މަގޭ ވާހަކަ ކުޓުވާލީމަ މަ ބެދޭނެ ކަމަށް ދޯ. ހެހެ ސޮޑު ގޮލާ.. މިހިރީމަ.. ހައްޔަރެއްވެސް ނުކުރެވޭނެ.” ނަޒީހުގެ ވާހަކަޔަށް ފަތީން އެއްވެސް ސަމާލުކަމެއް ނުދީ ކުރިއަށް ދިޔައެވެ. “ހެހެހެ.. ތަޅާލީމަ މިހާރު ބިރުންދޯ ތިދަނީ އެއްޗެކޭ ނުބުނެ. ހެހެހެ.. މީއޭ މިމީހުންގެ ފެންވަރަކީ ދޯ؟” ނަޒީހު އޭނާގެ ރައްޓެހިންނާއި އެކު ފަތީންއަށް މަލާމާތްކޮށް ހެމުން ގެންދިޔައެވެ.\nފަތީން ޝައިހާ އާއި ބައްދަލު ކުރީ އޭނާގެ ގޭގެ ކަންމަތިންނެވެ. އެވަގުތު އެތާކު އެއްވެސް މީހަކުވެސް ނެތެވެ. މަޑުމަޑުން ހިނގާލާފައި ޝައިހާ އާއި ފަތީން ދިޔައީ އުތުރުފަރާތު ބުރިޖާ ދިމާލަށެވެ. އެސަރަހައްދުގެ ހަމަހިމޭން މާހައުލުން ފަތީން އާއި ޝައިހާ އިށީނދެލީ ވަރަށް ރީތިކޮށް ސިމެންތިން ރާނާ ކުލަލާފައި ހުރި ގޮނޑިއެއްގައެވެ. ރަށު މީހުންގެ ނަމުން ނަމަ އެއީ އެސަރަހައްދުގައި ހުންނަ ބެންޗް ތަކުގެ ތެރެއިން ބެންޗެކެވެ.\nރެއަކީ ފުދޭވަރަކަށް ހަނދުވަރުދޭ އުޑުމަތި ސާފު ރެއެކެވެ. އެރޭގެ ހިތްގައިމުކަން އިތުރަށް ފުރިހަމަ ކޮށްދެނީ ބިޔަބޯ ގަސްތަކުގެ ތެރެއިން ފުރޭނިގެން އުދުހެމުން އައިސް ބީހިލާ ޖައްވުގެ ވައިރޯޅިން ލިއްބައިދޭ އަރާމު ފިނިކަމުންނެވެ.\nޝައިހާގެ ރީތިކަމަށް ގެއްލިފައި ފަތީންއަށް އިނދެވުނީ ކިހާ އިރަކު ކަމެއްވެސް ނޭނގެއެވެ. އެއްވެސް ބަހެއް ނުބުނެ ޝައިހާވެސް ފަތީންގެ ދެލޮލަށް ބަލަހައްޓައިގެން އިނެވެ. ޝައިހާގެ ހަމަހިމޭންކަން ފަތީންއަށް ބުނެދެނީ ވަރަށް ފުން ވާހަކަ ތަކެކެވެ. އެއީ ޝައިހާ ފަތީންދެކެ ގަޔާވާކަމުގެ އިޝާރާތްތަކެވެ. ނަމަވެސް އެއީ ހަޤީގަތެއްތޯ ބެލުމަށް ޝައިހާގެ ކުރިމަތީގައި ފަތީންގެ ހިތް ހުޅުވާލަން އޭނާ އިނީ ނުކެރި ފިނޑިވެފައެވެ.\n“ކޯއްޗެއް ތި ބަލަނީ؟” ޝައިހާ އަހާލީ ލަދުން އިނދެއެވެ. މިހާތަނަށް އެ ލަދުވެތިކަން ފެނުނީ ފަތީންގެ ފަރާތުންނެވެ. ނަމަވެސް ފުރަތަމަ ފަހަރަށް ޝައިހާ، ފަތީން ކުރިމަތީގައި ލަދުރަކި ވެފައި އިންކަން ފަތީންއަށް ފާހަގަ ކުރެވުނެވެ. “ރީތި ކަމުން މި ބަލަނީ..” ފަތީން ލަދުވެތި ކަމުގެ ފަރުދާ ކަހާލާފައި ވާހަކަ ދެއްކިއެވެ. އެވަގުތު ޝައިހާ އިށީނދެގެން އިންތަނުން ތެދުވިއެވެ. އަނގައިން އެއްވެސް އެއްޗެއް ނުބުނެއެވެ. “ކީއްވީ؟” ފަތީންވެސް ތެދުވިއެވެ. އެވަގުތު ފުރަގަސްދީގެން ހުރި ޝައިހާ އެނބުރިލިއެވެ. ނަމަވެސް އޭނާ ހުރީ ފަތީންއާއި ހަތަރު ކަޅި ހަމަކުރަން ފަސްޖެހިފައިކަން ފަތީންއަށް ދޭހަވެއެވެ. އޭނާ ހުރީ އިސްދަށަށް ޖަހައިގެންނެވެ. ދެއަތުން ދެއަތުގައި ހިފާ ބާރު ކޮށްލައިގެންނެވެ. ދެފައި ކައިރިކޮށް ފިއްތާލައިގެންނެވެ. “ވާހަކައެއް ބުނަންތަ؟” ފަތީން އަނެއްކާވެސް ސުވާލު ކޮށްލިއެވެ. ޝައިހާ ޖަވާބު ދިނީ ބޮލުގެ އިޝާރާތަކުންނެވެ. ފަތީންއަށް ބަލާލާފައެވެ. “ޝައިހާ ދެކެ އަހަރެން ވަރަށް ގަޔާވަން..” ފަތީން މިހެން ބުނެލީ ލޯ މަރާލާފައެވެ. އެވަގުތު ޝައިހާގެ މޫނުމަށްޗަށް ވެރިވީ ހިނިތުން ވުމެކެވެ. އެ ހިނިތުންވުން ދޭހަ ކޮށްދެނީ އުފާވެރިކަމެވެ. ފަތީން ލޯ ހުޅުވާލިވަގުތު ފެނުނު އެ ހިނިތުންވުމުން ފަތީންއަށް އުންމީދެއް ދިނެވެ. ފަތީން ޝައިހާ އާއި ގާތްވެލިއެވެ. އެވަގުތު ޝައިހާ ފަތީންގައިގައި ބައްދާލިއެވެ. ފަތީން އަށް ދުރަށް ދާނެ ހިއްވަރެއް ނުލިބުނެވެ. ފަތީންވެސް ޝައިހާގެ ގައިގައި ބައްދާލިއެވެ. ނަމަވެސް މިފަހަރުގެ ތަފާތަކީ މިއީ އޮޅުމަކުން ބައްދާލެވުނު ބައްދާލެވުމަކަށް ނުވުމެވެ. މިއީ ދެފަރާތުގެ އިހްތިޔާރުގައި ކުރެވުނު ކަމެކެވެ. ފަތީންއަށް އެ ބައްދާލުމުން އޭނާ ބޭނުންވި ޖަވާބު ލިބުނެވެ.\n– އެޕިސޯޑް ހައެއް ނިމުނީ –\nThis story is great❤\nKeep it up darling❤\nWrite till end I love these parts ❤\nCan’t wait to know what is gonna happen in next part ❤\nthatnks to you dear. that increased my motivation\nV v v reethi …… Kn irakun next part ♥♥♥😍😍\nthank you dear. in two days insha Allah


ދުފުމަށް ދިރި ބޭނުންކުރުމުގެ ފައިދާ\nދިރިއަކީ ދިވެހިންގެ ކެއްކުމުގައި ބޭނުންކުރާ ހަވާދުގެ ބާވަތްތަކުގެ ތެރެއިން މުހިންމު އެއްޗެކެވެ. ނަމަވެސް ދިރިއަކީ ހަމައެކަނި މީރު ރިހަތަކާއި ފިހުނު މަހަށް ޚާއްސަ އެއްޗެއް ނޫނެވެ. އެއީ ޒަމާނުއްސުރެ ...\nރީނދޫގެ އިތުރު ފައިދާތައް!\nރީނދޫ އިން ޑިޕްރެޝަނާއި ކެންސަރ އަދި ހަންގަނޑަށް ޖެހޭ ބަލިތަކަށް ފަރުވާ ލިބޭއިރު މިއީ އެހެން އިތުރު މައްސަލަތަކަށްވެސް ހައްލު ގެނެސްދޭ އެއްޗެކެވެ. އޭގެ ތެރޭގައި ބަރުދަން ލުއި ކުރުމުގައި އެހީވުން ...\nހިކެން ރަނގަޅީ ކީޓޯ ޑައިޓްތަ ނުވަތަ ހައި ކާބް ޑައިޓްތަ؟\nހަށިގަނޑުގެ ބަރުދަން ހެޔޮ މިނެޓެއްގައި ހިފަހައްޓައިދޭނެ ކަމަށް ބުނެ ތަފާތު ޑައިޓްތައް މަޝްހޫރުވަމުންދާއިރު ލިސްޓުގައި އެންމެ ވާދަވެރިކަން ބޮޑީ މިދެޑައިޓެވެ. ކީޓޯ ޑައިޓަކީ ހަކުރާއި ކާބޯހައިޑްރޭޓް ގި...\nރީނދޫގެ އެތައް ފައިދާއެއް\nރީނދޫ އަކީ ދިވެހިންގެ ކެއުމުގައި އާންމުކޮށް ބޭނުންކޮށްއުޅޭ އެއްޗެކެވެ. ނަމަވެސް މިއީ ހަމައެކަނި އެއްޗެހީގެ ރަހަ މީރުކުރުމުން ފުއްދާލެވޭ ވަރުގެ އެއްޗެއް ނޫނެވެ. ރީނދުލަކީ އެންމެ ގިނައިން ދިރާސާކުރެވ...\nއާމްލާއަކީ އާންމުކޮށް އިންޑިއާގައި ހެދޭ ހުތް މޭވާއެކެވެ. މީގައި ގިނަ އަދަދަކަށް އެންޓި އޮކްސިޑެންޓްސްއާއި ވިޓަމިން ސީ އެކުލެވިގެންވެއެވެ. އެހެކަމުން މިއީ އަރިދަފުސް ރޯގާ ފަދަ ބަލިތަކަށް ފަރުވާއެކެވ...\nއާމަނަކަ (ކާސްޓާ) ތެޔޮ މިއީ އާމަނަކަ ގަހުގެ އޮށުން އުފައްދާ ތެކެވެ. އާންމުކޮށް ރާއްޖޭން ގަންނަން ލިބޭ މިތެލަކީ އޮލަ ތެލެކެވެ. އެހެންކަމުން މިތެޔޮ ބޭނުންކުރުން އެންމެ ރަނގަޅީ ޒައިތޫނި ނުވަތަ ހަހޯބާ...\nމައިންބަފައިން އަބަދުވެސް ބޭނުންވާނީ އެމީހުންގެ ދަރިންނަށް އެންމެ ފައިދާހުރި މޮޅު ތަކެތި އިޚްތިޔާރުކުރުމަށެވެ. ބޭބީ ފުށަކީ ދަރިފުޅު ވިހާ ހިސާބުން ފެށިގެން ގިނަ މައިންބަފައިން ދަރިން ގައިގައި ހާކަން...\nބަރަބޯ އޮށް އުކާނުލާ - އެތައް ސިއްޙީ ފައިދާއެއް\nބަރަބޯ އޮށަކީ ބަރަބޮލުން ރިހަ ފަދަ އެއްޗެހި ކައްކާއިރު އާންމުކޮށް އުކާލެވޭ އެއްޗެކެވެ. ނަމަވެސް މީގެ އޮށަކީ ހަށިގަނޑަށް ފައިދާ ލިބޭ އެތައް މިނަރަލެއް އަދި ވިޓަމިނާއި ފެޓީ އެސިޑް އެކުލެވިގެންވާ ކާނާ...\nފިނިފެންމާ ތެޔޮ- އެތައް ބޭނުމެއްކުރެވޭ އަގުބޮޑު މޮޅު ތެލެއް\nފިނިފެންމަލަކީ މާމަލުގެ ރާނީގެ ނަމުން މަޝްހޫރުވެފައިވާ މަލެވެ. މިމަލުގެ ރީތީ ހަމައެކަނި ސިފައެއްނޫނެވެ. މިމަލުން ދުވާ ވަހަކީވެސް ގިނަ ބަޔަކު ހިތްދަަމައިގަންނަ ގޮތް ހުންނަ ވަހެކެވެ. ފިނިފެންމާ ތެލަކ...\nއިސްތަށިގަނޑު ދިގުކުރުމަށް ބޯމަސާޖުކުރުމުގެ ފައިދާ\nދިގު ރީތި އިސްތަށިގަނޑެއް ގެންގުޅުމަކީ ގިނަބަޔަކު ބޭނުންވާކަމެކެވެ. ތަފާތު ޝޭމްޕޫތަކާއި ކަންޑިޝަނަރތަކުން އިސްތަށިގަނޑު ދިގުކޮށްދޭނެކަމަށް ބުނާއިރު ހަޤީގަތަކީ މިއިން ގިނަ ތަކެއްޗަކީ ކެމިކަލްތަކުން ...\nއެއްޗެހި ސާފުކުރާއިރު އަތް ރައްކާތެރިކުރާށެވެ.\nކުރާ މަސައްކަތްތަކުގައި އިންސާނާ އެންމެ ބޮޑަށް ބޭނުންކުރާ އެއްގުނަވަނަކީ އަތެވެ. ބަރު އެއްޗެހި އުފުލުމާއި ތަންތަން ސާފުކުރުމެވެ. ނަމަވެސް އަތަށް އެއްވެސް ރައްކާތެރިކަމެއްނެތި ތަފާތު ސާފުކުރާ ކެމިކަ...\nމާބަނޑު ދުވަސްވަރު އިސްތަށިގަނޑު އިތުރަަށް ވަރުގަދަވަނީ ކީއްވެ؟\nމާބަނޑު ދުވަސްވަރަކީ މައިމީހާއަށް އެތައް ތަކްލީފަކާއި އުނދަގުލެއް ކުރިމަތިިވާ ދުވަސްކޮޅެކެވެ. ނަމަވެސް މާބަނޑުވުމުން ގިނަ އަންހެނުންގެ ރީތިކަން އިތުރަށް ފުރިހަމަވެއެވެ. ޙާއްސަކޮށް އިސްތަށިގަނޑު ބޯވ...\nމައްސަރު ދުވަސްވަރު ބޭނުންކުރާ ޕެޑް ޤަވާއިދުން ބަދަލުކުރުމުގެ މުހިއްމުކަން\nމައްސަރު ދުވަސްވަރަކީ ސިއްހަތު ރަނގަޅު ކޮންމެ އަންހެނެއްގެ ހަޔާތުގައި މަހަކު އެއްފަހަރު ދިމާވާ އުނދަގޫ ވޭންހުރި ދުވަސްވަރެކެވެ. ސަބަބަކީ ހަށިގަނޑުން ބޭރުވާ ލެޔަކީ ޙާއްސަކޮށް އެއިގެ ބާރުމިނުގައި ބޭރ...\nބަނޑުގައި ހެދޭ ގޭހުގެ މައްސައަލައަށް އަމިއްލައަށް ހައްލު ގެންނަމާ\nބަނޑުގައި ގޭސްހެދުމަކީ އާންމުކޮށް ގިނަ މީހުންނަށް އެކަމުގައި ވޭންއަޅާކަމެކެވެ. ހަށިގަނޑަށް ރައްކައުތެރިވާ މިންވަރަށް ރައްކައުތެރި ނުވެވުމުގެ ސަބަބުން މި މައްސަލަ ކުރިމަތިވެއެވެ. އެގޮތުން އެކަމަށް ތ...\nވޯލްނަޓުން ލިބޭ އެތައް ފައިދާއެއް\nސިކުނޑިއެއްގެ ބައްޓަމަށް ހުންނަ އަނގަޔަށް މީރު ވޯލްނަޓަކީ ހަށިގަނޑަށް ފައިދާހުރި އެތައް މާއްދާތަކެއް އެކުލެވޭ ކާނާއެކެވެ. އޮމެގާ3ފެޓީ އެސިޑާއި އެންޓިއޮކްސިޑެންޓުން މުއްސަނދިވެފައިވާ މިކާނާއަކީ ސި...


Viha raleh bovigen India gai 39 meehaku maruvehjje\nވިހަ ރަލެއް ބޮވިގެން އިންޑިއާގައި 39 މީހަކު މަރުވެއްޖެ\nވިހަ ރާ ބޮވިގެން ހާލު ދެރަވި މީހަކު ހޮސްޕިޓަލަށް ގެންދަނީ\nވިހަ މާއްދާއެއް ހުރި ރަލެއް ބޮވިގެން، އުުުތުރު އިންޑިއާގައި 39 މީހަކު މަރުވެ އެތައް ސަތޭކަ ބަޔެއްގެ ހާލު ގޯސްވެ އެޑްމިޓް ކުރަން ޖެހިއްޖެ އެވެ.\nހުއްދަނެތި އުފެއްދާފައި ހުރި އެ ރާތައް ބޮވިގެން 26 މީހަކު މަރުވީ އުއްތުރަ ޕްރަދޭސްގަ އެވެ. އަދި 13 މީހުން މަރުވީ އަވަށްޓެރި، އުއްތަރަޙާންދުގަ އެވެ. އިންޑިއާގެ ފުލުހުން ބުނީ، ރާ ބޮވިގެން މަރުވި މީހުންނަކީ އެ ދެ އަވަށުގައި ބޭއްވި ހަފްލާއެއްގައި ބައިވެރިވި ބަޔަކު ކަމަށެވެ.\nހުއްދަ ނުނަގާ، ވަގަށް ރާ އުފެއްދުމަކީ އިންޑިއާގައި ވަރަށް އާންމު މައްސަލަ އެކެވެ. މިގޮތަށް ލައިސަންސް ނުނަގާ ރާ އުފެއްދުމުގެ ތެރޭގައި، ވިހަ މާއްދާތައް އޭގެ ތެރޭގައި ހިމެނުމުގެ ފުރުސަތު ވަރަށް ބޮޑުވާނެ އެވެ. އެހެން ނަމަވެސް، އިންޑިއާގައި ފަގީރުންގެ އާބާދީ ބޮޑުވުމުގެ ސަބަބުން، ހުއްދަ ނުނަގާ ރާ އުފައްދާ ފަރާތްތަކުގެ އަތުން ރާ ގަންނަ މީހުން ގިނަ އެވެ.\nއިންޑިއާ ފުލުހުން ބުނީ، ވިހަ ރަލެއް ބޮވިގެން 39 މީހުން މަރުވެ އެތައް ބަޔެއްގެ ހާލު ގޯސްވެ ފަރުވާދެމުން އަންނަ މައްސަލައިގައި އެ އަވަށުގެ ސަރުކާރުގެ 35 އޮފިޝަލަކު ސަސްޕެންޑް ކޮށްފައިވާ ކަމަށެވެ. އޭގެ ތެރޭގައި 12 ޕޮލިސް އޮފިސަރުން ވެސް ހިމެނެ އެވެ.\nއިންޑިއާގެ ޗަންދްރަޔާން2ހަނދަށް ފޮނުވައިފި\nޝީލާ ޑިކްސިޓް އަވަހާރަވެއްޖެ\nއިންޑިއާގެ ޖައްވީ އުޅަނދު ހޯމަ ދުވަހު ހަނދަށް ފޮނުވަނީ


Baiveriya Sihru Loabiveriyaku Gengulheykan Yageen Kuraane Goeh - Vaguthu\nކިތަންމެ ދުވަހަކު އެކުގައި އުޅުނު ނަމަވެސް އަނބިމީހާ ނުވަތަ ފިރިމީހާ ކޮންމެވެސް ދުވަހަކުން އެހެން މީހެއްގެ ކައިރިއަށް ގޮސް އުފާ ނުހޯދާނެ ކަމުގެ ޔަގީންކަން މިއަދު އެއްވެސް މީހަކަށް ނުދެވޭނެއެވެ. އެއަށްވުރެ ބޭވަފާތެރިން މާބޮޑަށް ގިނަވެއްޖެއެވެ. ބައެއް ފަހަރު އެންމެ ބޮޑު މައްސަލައަކީ ހަޔާތުގެ ބައިވެރިޔާ އެހެން މީހެއްގެ ކައިރިއަށް ދިއުމެއް ނޫނެވެ. އޭނާ އެހެން މީހަކާއި ގުޅުން ބާއްވާ ކަމަށް ޝައްކު ކުރެވި، ނަމަވެސް އެކަން ޔަގީން ކުރެވޭނެ ގޮތެއް ނެތުމަކީ އެންމެ ބޮޑު މައްސަލައެވެ.\nނިއުޔޯކްގެ ތަޖުރިބާކާރެއް ކަމަށްވާ ސޫސަން ވިންޓާ ވިދާޅުވާ ގޮތުގައި ހުރިހާ އެންމެން މީސް މީޑިއާ ބޭނުންކުރާ މިޒަމާނުގައި ހަޔާތުގެ ބައިވެރިޔާ އެހެން މީހަކާއި ގުޅުން ބާއްވާކަން ޔަގީންކުރުން އެއީ މާބޮޑު ތަކުލީފެއް އުފުލަން ޖެހޭ ކަމެއް ނޫނެވެ.\n"ދެމަފިރިންގެ ފޮޓޯއެއް މީސް މީޑިއާގައި ޕޯސްޓް ކުރަން ބައިވެރިޔާ ދެކޮޅު ހަދާނަމަ އެއީ ފުރަތަމަ ހެކި. ދެމަފިރިންގެ ފޮޓޯ ޕޯސްޓް ނުކުރި ނަމަވެސް އެކަނި ހުންނަ ވަރަށް ޗާލު ފޮޓޯތައް އޭނާ ޕޯސްޓް ކުރާނަމަ އެއީ ދެވަނަ ހެކި. ތިބާގެ އެއްވެސް އެއްޗަކަށް އޭނާ ކޮމެންޓް ނުކޮށް އެހެން މީހުންގެ ޕޯސްޓްތަކަށް އަބަދު ކޮމެންޓް ކުރުމުގައި ހޭދަކުރާނަމަ އެއީ ތިންވަނަ ހެކި." ސޫސަން ވިދާޅުވިއެވެ.\nއޭނާ އިތުރަށް ބުނީ މީސް މީޑިއާ ބޭނުން ކުރާ ބައެއް މީހުން އެއްވެސް ފޮޓޯއެއް ޕޯސްޓްނުކޮށް އެއްވެސް މީހެއްގެ އެއްވެސް އެއްޗަކަށް ކޮމެންޓް ނުކުރާނަމަ ހަމައެކަނި ތިބާގެ ޕޯސްޓަކަށް ކޮމެންޓް ނުކޮށްގެން މައްސަލަ ޖައްސާނެ ކަމެއް ނެތް ކަމަށެވެ. އެއީ އޭނާ ސިއްރުން ބައިވެރިޔަކު ގެންގުޅުމުގެ ހެއްކެތް ނޫންކަމަށް ވެސް ސޫސަން ބުނެއެވެ.\nޔޫރަޕްގައި ހުރި އެންމެ ތާރީޚީ މިސްކިތް ވަނީ ވަޅުލެވިފައި؟\nމިއޮތީ ދޮގު ހަދާ މީހުން އަތުލައިގަންނަން އެހީއެއް\nޖެނުއަރީ 8, 2019 12:58\nސާބަސް ފޮޓޯނުލާމީހުންވެސް އުޅޭނެދޯ އޭގެ މާނައަކީ ސިއްރުލޯބި ވެރިއަކު ހުރުން މާނަ ކުރާނީ ކިހިނެއް\nފިރިމީހާއަށް ޝައްކު ކުރެވިދާނެ އެއް ނުން ފުޓޯ ނުލާވެސް ގުޅުން ހިންގާވިއްޔަ.\nޖެނުއަރީ 8, 2019 13:11\nއިންޝާﷲ ނުވާނެ އެހެނެއް ތިމާ ރަނގަޅިއްޔާ ތިމާޔަށް ތިމާފަދަ މީހަކު ނޫންތަ ދެއްވަވާނީ މާތްﷲ ކޮންމެވެސް ދުވަހަކުން\nޖެނުއަރީ 9, 2019 01:54\nތިބުނާ ފޮޓޯ ލައިގެންވެސް ކަން ކުރާ މީހަކު ކުރާނެ.\nވަޓް އިޒް ދަ ޕްރޮބްލަމް، ޔޫ އޯލް ޗީޓް، ނޯ ސެއިންޓްސް އެނީވަން.


Majilis aa gulhey gothun4leaderun maadhamaa Raees aa bahdhalu kuravvanee\nމަޖިލީހާ ގުޅޭ ގޮތުން ހަތަރު ލީޑަރުން މާދަމާ ރައީސްއާ ބައްދަލުކުރަނީ\nހަތަރު ލީޑަރުން، ރައީސް ސޯލިހާއެކު - އަވަސް ފޮޓޯ\nރައްޔިތުންގެ މަޖިލީހުގެ އިންތިހާބާ ގުޅޭ ގޮތުން ކޯލިޝަންގެ ހަތަރު ލީޑަރުންނާ ރައީސް އިބްރާހިމް މުހައްމަދު ސޯލިހު މާދަމާ ބައްދަލު ކުރެއްވުމަށް ހަމަޖެހިއްޖެ އެވެ.\nމީގެކުރިން އެމްޑީޕީ އޮފީހުގައި ރައީސް މުހައްމަދު ނަޝީދާއި ގާސިމް އިބްރާހިމާއި ރައީސް މައުމޫން އަބްދުލްގައްޔޫމާއި އިމްރާން އަބްދުﷲ މަޖިލިސް އިންތިހާބާ ގުޅޭ ގޮތުން މަޝްވަރާ ކުރެއްވި އެވެ. ނަމަވެސް އެ ބައްދަލުވުން ނިންމަވާލެއްވީ ނަތީޖާއަކަށް ހަމަ ނުގޮހެވެ.\nއޭގެފަހުން އެމްޑީޕީއިން ވަނީ 87 ދާއިރާއަށް ނުކުންނަން ނިންމާފަ އެވެ. އެގޮތަށް ނިންމީ ރައީސް ސޯލިހު ބައިވެރިވެވަޑައިނުގަންނަވާ ގައުމީ މަޖިލީހުގެ ޖަލްސާއެއްގަ އެވެ. ކޯލިޝަންގެ އަނެއް ތިން ޕާޓީއިން ގެންދަނީ އެއީ އެއްބަސްވުމާ ހިލާފު ކަމެއް ކަމަށް ބުނަމުންނެވެ.\nކޯލިޝަންގެ މެދުގައި މަޖިލީހުގެ ގޮނޑިތައް ބަހާނެ ގޮތަށް އެއްބަސްވެފައިވާނެ ކަމަށް އެ ޕާޓީތަކުން ބުނެ އެވެ. ނަމަވެސް ރައީސް ސޯލިހުގެ ތަރުޖަމާނު ވެސް ވަނީ ހަތަރު ލީޑަރުންގެ އެއްބަސްވުމެއް އެކަމުގައި ނޯންނާނެ ކަމަށް ވިދާޅުވެފަ އެވެ.\nމިއަދު ބޭއްވި ނޫސްވެރިންގެ ބައްދަލުވުމުގައި ރައީސް ސޯލިހު ވިދާޅުވީ، ކޯލިޝަނާ ދޭތެރޭގައި ޔަގީންކަން އެބަ އޮތް ކަމަށާއި ކޯލިޝަންގެ އެއްބާރުލުން އެމަނިކުފާނަށް ލިބޭނެ ކަމަށް އުއްމީދު ކުރައްވާ ކަމަށެވެ.\nކުރިއަށް އޮތް މަޖިލިސް އިންތިހާބާއި ދެން ހުރި އެހެން ކަންކަމާމެދު ގޮތްތަކެއް ނިންމުމަށް މާދަމާ ހަތަރު ލީޑަރުން ބައްދަލު ކުރައްވާނެ ކަމަަށާއި އޭގެ ފަހުން ބައްދަލުވުމުގެ މައުލޫމާތު މީޑިއާއަށް ހާމަ ކުރައްވާނެ ކަމަށް ރައީސް ސޯލިހު ވިދާޅުވި އެވެ.\nރައީސް މުހައްމަދު ނަޝީދު ރައީސް މައުމޫން އަބްދުލްގައްޔޫމް ރައީސް އިބްރާހިމް މުހައްމަދު ސޯލިހު + ގާސިމް އިބްރާހިމް އިމްރާން އަބްދުﷲ


Covid-19: 55 Aharu Ge Meehaku Balive Geygai, HPA Ge "Habareh Nuvey" - Vaguthu\nކޮވިޑް-19: 55 އަހަރުގެ މީހަކު ބަލިވެ ގޭގައި، އެޗްޕީއޭގެ "ހަބަރެއް ނުވޭ"\nމާލޭގެ މަގުމަތި - ވަގުތު އިމޭޖަސް- މުހައްމަދު އަފްޒަލް\nއުމުރުން 55 އަހަރުގެ މީހަކު، ކޮވިޑް-19 އަށް ޝައްކުވާ އަލާމާތްތައް ހުރެގެން އެކަން ހެލްތު ޕްރޮޓެކްޝަން އޭޖެންސީ (އެޗްޕީއޭ) އާއި ކަމާއި ބެހޭ ފަރާތްތަކުގެ ސަމާލުކަމަށް ގެންދިއުމުން ވެސް ފިޔަވަޅެއް ނާޅައި ގިނައިރުތަކެއް ވެފައިވާ މައްސަލައެއް ފެންމަތިވެއްޖެ އެވެ.\nގދ. ނަޑެއްލާއަށް އުފަން އެ ފިރިހެން މީހާ ދިރިއުޅެމުން ދަނީ މާލޭގައެވެ. އޭނާ ޓެސްޓު ހެދުމަށް އެޗްޕީއޭ އަށް ގުޅާފައި ވަނީ ކޮވިޑްގެ އަލާމާތްތައް ފެންނަމުން ދާތީ އެވެ.\nމިކަމާއި ގުޅިގެން "ވަގުތު" އަށް މަޢުލޫމާތު ދެމުން އޭނާގެ ދަރިފުޅު ބުނެފައިވަނީ، ބައްޕަގެ ގައިން ބަލީގެ އަލާމާތްތައް ފެންނަމުން ދާތީ އެޗްޕީއޭއަށް ގުޅަން މަސައްކަތްކުރާތާ މިހާރު 32 ގަޑިއިރު ވެފައިވާ ކަމަށެވެ. އެ އިދާރާއަށް ގުޅުމުން އެގެޔަށް ދާނެ ކަމަށް ބުނި ނަމަވެސް މިހައި ގިނައިރުތަކެއް ވެގެން ދިއުމުން އޭނާ ވަނީ އޮންލައިން ފްލޫ ކްލިނިކަށް ވެސް އެކަން ރިޕޯޓްކޮށްފައެވެ. އޭގެ ފަހުންވެސް ގިނައިރުތަކެއް ވެގެން ގޮސްފައި ވާއިރު ޓެސްޓުތައް ހެދުމުގެ ކަންކަން އަދި ހަމަޖެހިފައި ނުވާ ކަމަށް އޭނާ ބުނެއެވެ.\n"އެޗްޕީއޭއަށް ގުޅުމުން ދެންނެވީ ވަރަށް ބިޒީކޮށް ކަމަށް ދަނީ. ކޮންމެވެސް އިރަކުން އަންނާނެ ކަމަށް. އޭގެފަހުން 32 ގަޑިއިރު ވެގެން ދިޔައިރުވެސް ޚަބަރެއް ނުވެ، ހާލަތު އިތުރަށް ގޯސްވަމުން ދާތީ ކަންބޮޑުވޭ،" އޭނާ ބުންޏެވެ.\nއެނގިފައިވާ ގޮތުން އެ މީހާއަކީ ކުރިންވެސް ނޭވާލުމުގެ ނިޒާމުގައި މައްސަލަ ހުންނަ މީހެކެވެ. އޭނާގެ ގައިން މިދިޔަ ދެވަރަކަށް ދުވަސް ތެރޭގައި ކޮވިޑް-19 ގެ ގިނަ އަލާމާތްތައް ފެންނަމުންދާއިރު، ނޭވާކުރުވުމާއި ހުން ގަދަވުންފަދަ ހާލަތުތައް މެދުވެރިވަމުންދާ ކަމަށް އޭނާ ބުނެއެވެ.\nމާލޭގައި މީގެ ކުރިންވެސް ބަލީގެ އަލާމާތްތައް ފެނިގެން ބައެއް މީހުން އެޗްޕީއޭއަށް ގުޅުމުން ފިޔަވަޅެއް ނޭޅި ގިނައިރު ވެގެންދާ މައްސަލަ ފެންމަތިވެފައި ވެއެވެ. އަދި އެ އިދާރާއަށް ގުޅުމުން ގިނަ ފަހަރަށް ފޯނަށް ޖަވާބު ނުދޭކަމުގެ ޝަކުވާތައް ވެސް އިތުރު ވެފައި ވެއެވެ. އެޗްޕީއޭއިން ވިދާޅުވެފައި ވަނީ ޓެސްޓް ނުކުރެވި ލަސްވަނީ މި ދުވަސްވަރު ގިނަ ބައެއްގެ ސާމްޕަލް ނަގަމުންދާތީ ކަމަށެވެ.\nރާއްޖެއަށް ކޮވިޑް-19 ގެ ނުރައްކާ ބޮޑުވަމުން ދާއިރު، ފާއިތުވެދިޔަ ދުވަސްތަކުގައި މާލެއިން ވެސް ގިނަ އަދަދެއްގެ ބަޔަކު ވަނީ މި ބައްޔަށް ފައްސި ވެފައެވެ. އެގޮތުން މިހާތަނަށް މާލެއިން އެކަނިވެސް ބައްޔަށް 74 މީހަކު ފައްސިވެފައި ވެއެވެ. މިހާރު ވައިރަސް ފެތުރެމުން ދަނީ މުޖުތަމަޢުގެ ތެރެއިންކަން ކުރިން ވަނީ ޔަޤީންކުރެވިފައެވެ.\nމިހާތަނަށް ރާއްޖޭގެ އެކި ސަރަޙައްދުތަކުން ޖުމްލަ 95 މީހަކަށް ކޮވިޑް-19 ޖެހިފައި ވެއެވެ. އޭގެތެރެއިން އެންމެ ގިނަ ބަޔަކު މި ބައްޔަށް ފައްސިވީވެސް މާލެއިންނެވެ. މިހާތަނަށް މި ބަލި ޖެހުނު މީހުންގެ ތެރޭގައި 44 ދިވެއްސަކާއި ބަންގްލަދޭޝްގެ 25 މީހަކާއި އިންޑިއާ ހަ މީހަކު ހިމެނެއެވެ.\nއެޗްޕީއޭގެ ތަފާސްހިސާބުތައް ދައްކާގޮތުން މިހާތަނަށް ޖުމްލަ 4909 މީހަކު ކޮވިޑް-19 އަށް ޓެސްޓު ކުރުމަށް ސާމްޕަލް ނަގާފައި ވެއެވެ. އޭގެތެރެއިން 319 މީހެއްގެ ނަތީޖާ އަދި ނުލިބެއެވެ. މި ބައްޔާއި ގުޅިގެން ކަރަންޓީނު ފެސިލިޓީތަކުގައި 1471 މީހަކު އެބަތިއްބެވެ. އަދި އައިސޮލޭޝަންގައި 187 މީހަކު އެބަތިއްބެވެ.\nއޭޕްރީލް 23, 2020 17:33\nއެޗް.ޕީ.އޭ އަށް ނުކަތާވަރަށް ބަލިމީހުން ގިނަވި ވަރަކަށް މި ކަހަލަ ކަންކަން ދިމާވާނެ. ދުނިޔޭގެ އެހެން ގައުމުތަކުގައިވެސް މިކަހަލަ ކިތަންމެ ހާދިސާއެއް ހިނގާ. އަހަރުންމީ ވަސީލަތް މަދު ބައެއް. މިދުވަސް އަތުވެދާނެ ކަމުގެ އިންޒާރު އެމީހުން ދިންވެސްމެ. ދެރަ. ކިތައްމެ ހާވެސް ދެރަ.\nކަންކަށިމަތީގާ ފުއްޖަހައިގެން ފުއްޖެހިމަލެއް ހެން ދެދަޅަޢަށް ޓީވީ އަށް އަރާ ނޫސްވެރިންނަށް ރަމަ ދެއްކުނީމަ ވީތަ؟\nމުޅިނިޒާމް މިވަނީފެއިލްވެފަ ޓެސްޓްކިޓް ހުސްވެ ކަންކަން ކުރުމައް ކަންޑައަޅެ އިންތި ޒާމްތަކުގަ ބޮޑުގޯހެއް އެބައުޅޭ ފެލްވެފަވާ ނިޒާމެއްގަ މިހާރު މަސައްކަތް އެކުރެވެނޭ ރައްޔެތުންނައް ސިއްހީނިޒާމް ކަށަވަރުވާން އެބަޖިހޭ މިހާރު މުހިއްމީ މަޖީލީހެއްނޫން އަދި ވެރިން ތަންތަނައް ދުވެ ކަންދެއްކުމެއްވެސްނޫން\nއޭޕްރީލް 23, 2020 17:52\nމަބުރޫކު ނަމްބަރު ހޯދާގެން ގުޅާ.. މިހާރު ކޮންމެ ކަމަކަށް ގުޅަން މިހިރީ މަބުރޫކުކަން ހުރިހާ ބޭފުޅުންނަށް ވެސް އެގެންވާނެ. މީގެ ދުވަސް ކޮޅެއް ކުރިން ވަރަށް ބޮޑެތިކަރާ ފެލިތަންފެނުނު މިހާރު ހުރިހާކަމަކަށް މަބުރޫކު..... ޝުކުރިއްޔާ މަބުރޫކު\nއޭޕްރީލް 23, 2020 18:07\nއެޗްޕީއޭގަ ވެސް މަސައްކަތްކުރަނީ އިންސާނުން. ޝައްކު ކުރެވޭ ކޮންމެ މީހެއްގެ ކައިރިޔަށްދަނީ އަޅައިގެންތިބޭ ހުރިހާ އެއްޗެއް ބަދަލުކޮށްގެން. ކަންކަން ކުރެވޭނީ ތިބި ވަޞީލަތެއް ހުރި ނިސްބަތަކުން. ފިތުނަ އުފައްދަން ނޫޅެ ބަލާ ދަންނެކަށް ކެތްލަވާބަ\nއޭޕްރީލް 23, 2020 20:37\nކަލޯ ނައްޓާލާ ބަފާ ގިވައިގެން ގޭގަ ނީދެ\nއޭޕްރީލް 24, 2020 00:04\nކީކޭ ދެން ބުނާނީ ، ތިކަ މުގައި އެޗްޕީއޭއިންވެސް އަޅާލަންވާނެ ، އެކަ މަކު މިއަދު ދިވެހިންގެ މައްސަލަ ކުޑައެއްނޫން ، ނުނިކުންނަންގޮވާއިރު ހަ މައަޑެއްއިވޭކަ މަށްވެސް ނަހަދާ އެބައުޅޭ، ބަަޔަކު އަދި ފަރުވާކޮށްދެން ތިއްބަސް ހަ މަސަލާ މަތްވާނެކަަ މަށް ހީކޮށްގެން ތިބެވޭކަށްނެތް، އަ މިއްލަ ޒިން މާވެސް ނަގަންވީ ،\nދިވެހިންގެ ކަންތައްހުންނަގޮތަކީ ، ޒަރޫރީ ބޭނު މަކަށް ދޫކޮށްލިޔަސް ދޮގެއްހަދާފަ އެބައުޅޭ ބޭރުގައި ، އޭޓީއެ މްއަށްދާން ހުއްދަހޯދާފަ އެބަދޭ އެހެން ކަ މަކު ، މީ ތަރައްޤީވިޔަސް ބޮޑުވަރު\nއޭޕްރީލް 24, 2020 10:08\nޓެ ކްސީ އަ ކަލައި ގެން ހޮސްޕިޓަލަ ދިޔަނަމަ އަވަސްވާނެ


Pakistan Supreme Court Ge Faadu Kiyun Boduvazeerah! - Vaguthu\nޕާކިސްތާންގެ ސުޕްރީމް ކޯޓުގެ ފާޑު ކިއުން ބޮޑުވަޒީރަށް!\nބޮޑުވަޒީރު އިމްރާން ޚާން\nޕާކިސްތާންގެ ސުޕްރީމް ކޯޓުން އެ ގައުމުގެ ބޮޑުވަޒީރު އިމްރާން ޚާނަށް ބޮޑެތި ފާޑުކިއުންތަކެއް އަމާޒުކޮށްފިއެވެ.\nއެ ގައުމުގެ ސުޕްރީމް ކޯޓުން މިދިޔަ ހޯމަ ދުވަހު ބުނީ ފާއިތުވި ދެ މަހު ކައުންސިލް އޮފް ކޮމަން އިންޓްރެސްޓް (ސީސީއައި) ގެ ބައްދަލުވުމެއް ބޭއްވުމަށް އިމްރާން ޚާންގެ ސަރުކާރަށް ނުކުޅެދިފައިވުމަކީ އެ ގައުމުގެ ސަރުކާރުގެ ފެއިލްވުމެއް ކަމަށެވެ.\nސުޕްރީމް ކޯޓުން އިމްރާން ޚާންގެ ސަރުކާރަށް ފާޑު ކިޔާފައިވަނީ އެގައުމުގެ ކުރިއަށް ދިޔަ ވޯޓެއްގެ މައްސަލައިގެ އަޑުއެހުމެއްގެ ތެރެއިންނެވެ.\nސުޕްރީމް ކޯޓުގެ ފަނޑިޔާރު ފާއިޒް އީސަ ވިދާޅުވީ ސަރުކާރެއް ހިންގުމުގެ ގާބިލްކަން އިމްރާން ޚާންގެ ސަރުކާރުގައި ނެތް ކަމަށެވެ. އަދި އެ ސަރުކާރަކީ ކަންކަން ނިންމަން ކެރޭ ސަރުކާރެއް ނޫން ކަމަށް ވެސް އޭނާ ވިދާޅުވިއެވެ.\n"އެއްވެސް ގާބިލްކަމެއް ނެތް ސަރުކާރު ހިންގުމުގައި. އަދި ކަންކަން ނިންމުމުގައި ވެސް ނުކެރޭ،" ފަނޑިޔާރު ވިދާޅުވިއެވެ.\nފަނޑިޔާރު ވަނީ ސީސީއައިގެ ރިޕޯޓެއް ހާމަނުކޮށް ސަރުކާރުން ބާއްވާފައި އޮތުމާ ގުޅިގެން ކަންބޮޑުވުން ފާޅުކުރައްވައިފައެވެ. އަދި އެ ރިޕޯޓު އާންމު ނުކުރާ ނަމަ، ސުވާލު އުފެދޭނެ ކަމަށް ވެސް ފަނޑިޔާރު ވިދާޅުވިއެވެ.\nޕާކިސްތާންގެ އެޓާނީ ޖެނެރަލް އޮފީހުން ވަނީ ސީސީއައިގެ ބައްދަލުވުން މާޗް 24 ގައި އޮންނާނެ ކަން ކޯޓަށް އަންގައިފައެވެ.\nއިސްރާއީލުން އަލް އަގްސާ މިސްކިތަށް ދިން ހަމަލާ ޕާކިސްތާނުން ކުށްވެރިކޮށްފި\nމާޗް 23, 2021 07:50\nކޮންމެ ޤައުމެއްގެވެސް ރައްޔިތުން ވޯޓް ލައިގެން، ހަމަ ކޮންމެވެސް މީހަކު ވެރިކަމަށް ގެނެވިދާނެ. އަބަދުވެސް އޮންނަ ކަމެއް އެއީ ވެރިކަމުގައި ހުރި މީހާ ދެކެ ހިތްހަމަ ނުޖެހުން. ސަބބަކީ ތިމާ ބޭނުންވާހާ ކަމެއް ނުވާތީ. ނަމަވެސް ވޯޓްލާ ރައްޔިތުން ވިސްނަންވީ ހިންގުމާއި ތަޖުރިބާ އާއި ރީތި އުޞޫލުތައް ލިބިފައިވާ މީހަކު ވެރިކަމަށް ހޮވުން. ހުސްއެކަނި މަޝްހޫރުކަމުން ވެރިކަމަށް ހޮވީމާ މިފަދަ މައްސަލަތައް މި ފެންނަނީ.


ހަނިމާދޫގެ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ މެންބަރުންނާ، މެޑަމް ފަޒުނާ ބައްދަލުކުރައްވައިފި | Atoll News\nހަނިމާދޫގެ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ މެންބަރުންނާ، މެޑަމް ފަޒުނާ ބައްދަލުކުރައްވައިފި\nޝާއިޢުކުރީ: މުޙައްމަދު އަފްރާޙް ޖުލައި 18, 2021, 15:41\nރައީސުލްޖުމްހޫރިއްޔާގެ ދެކަނބަލުން ހދ. ހަނިމާދޫއަށް ކުރައްވަމުންގެންދަވާ ދަތުރުފުޅުގައި، ރައީސުލްޖުމްހޫރިއްޔާގެ އަނބިކަނބަލުން ފަޒްނާ އަޙްމަދު، ހަނިމާދޫގެ އަންހެނުންގެ ތަރައްޤީއަށް މަސައްކަތްކުރާ ކޮމިޓީގެ މެންބަރުންނާއި މިއަދު ބައްދަލުކުރައްވައިފި އެވެ.\nމި ބައްދަލުވުން ކުރިއަށްގެންގޮސްފައިވަނީ ހަނިމާދޫގައި ހުންނަ ބެއަރފޫޓް ހޮޓެލްގަ އެވެ.\nމި ބައްދަލުކޮށްލެއްވުމުގައި ހަނިމާދޫ އަންހެނުންގެ ތަރައްޤީއަށް މަސައްކަތްކުރާ ކޮމިޓީއިން ވަނީ އެބޭފުޅުންގެ ކަންބޮޑުވުންތަކާއި، ބޭނުންވާ ކަންތައްތައް ރައީސުލްޖުމްހޫރިއްޔާގެ އަނބިކަނބަލުންނާއި ޙިއްޞާކުރައްވާފަ އެވެ.\nއެގޮތުން، ހަނިމާދޫ އަންހެން ބޭފުޅުން ތައްޔާރުކުރާ ތަފާތު ބާވަތްތަކުގެ ކާބޯތަކެތި ފަސޭހަކަމާއެކު ވިއްކޭނެ މަގެއް ފަހިކޮށްދިނުމަށާއި، ކަސްރަތުކުރާ އަންހެން އިންސްޓްރަކްޓަރެއް ބޭނުންވެފައިވާ ކަމަށާއި، ކުޅިވަރުގެ ދާއިރާއިން ކުރިޔަށް ދިޔުމަށް މަގުފަހިކޮށްދެއްވުމަށް ވެސް އެދިވަޑައިގެންނެވި އެވެ.\nމި ބައްދަލުކޮށްލެއްވުމުގައި ރައީސުލްޖުމްހުރިއްޔާގެ އަނބިކަނބަލުން ވަނީ ރަށުގެ ތަރައްޤީގައި ރައްޔިތުންގެ ޚިޔާލު ހޯދުން މުހިންމު ކަމަށާއި، އެންމެންގެ ޚިޔާލު ހިމެނޭނެހެން އެމީހުން ބޭނުންވާ ކަންކަން ރަށުގައި ކުރިއަށްގެންދިއުމަށް ވިދާޅުވެފަ އެވެ. އަދި، އެފަދަ ކަންކަން ކުރިއަށްގެންދެވެން ހުރި މަގުތައް ދެނެގަނެ އެކަންކަމަށް މަގުފަހިކުރުމަށް މަސައްކަތްކުރުމަށްވެސް އެކަމަނާ ވަނީ ބާރުއަޅުއްވާފަ އެވެ.\nމީގެ އިތުރުންވެސް އެކޮމިޓީގެ މެންބަރުން އެދިވަޑައިގެންނެވި ކަންކަން ކުރިގެންދިއުމަށްޓަކައި ކުރެވިދާާނެ މުހިންމު ކަންކަންކަމުގެ މަޢުލޫމާތު އެކަމަނާ ވަނީ އެކޮމިޓީގެ މެންބަރުންނަށް ވިދާޅުވެދެއްވާފަ އެވެ.\nމި ބައްދަލުކުރެއްވުމުގައި ރައީސުލްޖުމްހުރިއްޔާގެ އަނބިކަނބަލުންގެ އަރިހުގައި މިނިސްޓަރ އޮފް އެޑިއުކޭޝަން ޑޮކްޓަރ ޢާއިޝަތު ޢަލީ ބައިވެރިވެވަޑައިގެންނެވި އެވެ.\nރައީސުލްޖުމްހޫރިއްޔާގެ ދެކަނބަލުން މިހާރު ހަނިމާދުއަށް ކުރައްވަމުން މިގެންދަވާ ދަތުރުފުޅަކީ ހދ. އަތޮޅުގެ3ރަށަކަށް ކުރައްވާ ދަތުރުފުޅުގެ ފަހު މަންޒިލެވެ.\nމި ދަތުރުފުޅުގައި ފުރަތަމަ މަންޒިލަކީ ކުޅުދުއްފުށި ސިޓީއެވެ. އަދި، އެއަށްފަހު ރައީސުލްޖުމްހޫރިއްޔާގެ ދެކަނބަލުން ވަޑައިގެންނެވީ ހދ. ކުމުންދޫ އަށެވެ.\nމި ދަތުރުފުޅުގައި ރައީސުލްޖުމްހޫރިއްޔާގެ ދެކަނބަލުންގެ އަރިހުގައި ބައެއް ވުޒާރާތަކުގެ ވަޒީރުންނާއި، ރައީސުލްޖުމްހޫރިއްޔާގެ އޮފީހާއި، ދަޢުލަތުގެ ބައެއް އިދާރާތަކުގެ އިސްވެރިންގެ ވަފްދެއް މިދަތުރުފުޅުގައި ބައިވެރިވެވަޑައިގަންނަވަ އެވެ.


SunOnline: India ge dhanduveringe muzaaharaagai bayaku maraali massalaagai ministerehge dharifulhu hayyarukohffi\nއިންޑިއާގެ ދަނޑުވެރިންގެ މުޒާހަރާގައި ބަޔަކު މަރާލި މައްސަލާގައި މިނިސްޓަރެއްގެ ދަރިފުޅު ހައްޔަރުކޮށްފި\nޝަމްހާ މުޙައްމަދު 10 Oct 2021, 16:58\nމުޒާހަރާ ތެރޭގއި ހިނގައި ދިޔަ ހަމަނުޖެހުމުގައި ހަލަކުވި ކާރު -- ފޮޓޯ/އަލްޖަޒީރާ\nއިންޑިއާގެ ދަނޑުވެރިން ކުރިއަށްގެންދާ ސިލްސިލާ މުޒާހަރާތަކުގެ ތެރެއިން މުޒާހަރާއެއްގައި ބަޔަކު މަރާލި މައްސަލައާ ގުޅިގެން އެގައުމުގެ ބޮޑުވަޒީރު ނަރެންދަރު މޯދީގެ ސަރުކާރުގެ ޖޫނިއާ މިނިސްޓަރެއްގެ ދަރިފުޅު ހައްޔަރުކޮށްފިއެވެ.\nއެ މައްސަލާގައި ހައްޔަރުކޮށްފައިވަނީ އިންޑިއާގެ ޖޫނިއާ ހޯމް މިނިސްޓަރު އަޖޭ މިޝްރާގެ ދަރިފުޅު އާޝިޝް މިޝްރާއެވެ.\nއާޝިޝް ހައްޔަރު ކުރީ އިންޑިއާގެ ދަނޑުވެރިކަމާ ބެހޭ ގާނޫނުތަކާ ދެކޮޅަށް އެގައުމުގެ އުއްތަރަ ޕްރަދޭޝްގައި މިދިޔަ އަންގާރަ ދުވަހު ދަނޑުވެރިން ބޭއްވި މުޒާހަރާގައި ނުވަ މީހަކު މަރުވި ހާދިސާއަކާ ގުޅިގެންނެވެ.\nއެ މުޒާހަރާގެ ބައިވެރިން ބުނާ ގޮތުގައި، އެ ހާދިސާ ހިނގީ މިނިސްޓަރު މިޝްރާއަށް ނިސްބަތްވާ ކާރަކުން މުޒާހަރާ ކުރަން ތިބި މީހުންގެ ގައިގައި ޖެއްސުމުންނެވެ. އަދި އެ ހާދިސާ ހިނގި ވަގުތު އާޝިޝް ކާރުގައި އިން ކަމަށް އެމީހުން ބުނެއެވެ.\nއެ މުޒާހަރާގެ ބައިވެރިން މަރުވި ފަހުން އެ ސަރަހައްދުގައި ހިނގި ހަމަނުޖެހުންތަކުގައި ކާރުގެ ޑްރައިވަރާއި ކާރުގައި ތިބި އިތުރު ތިން މީހަކު މަރުވި ކަމަށް މިނިސްޓަރު މިޝްރާ ވިދާޅުވިއެވެ. އަދި އޭނާ ވަނީ އެ ހާދިސާ ހިނގި ވަގުތު އޭނާގެ ދަރިފުޅު ކާރުގައި އިން ކަމަށް ބުނާ ތުހުމަތުތައް ދޮގު ކުރައްވާފައެވެ.\nމިޝްރާ ވިދާޅުވި ގޮތުގައި އެ ހާދިސާ ހިނގީ މުޒާހަރާ ކުރަމުން ދިޔަ މީހުން ކާރާ ދިމާލަށް ގާ އުކުމުގެ ސަބަބުން ކާރު ކޮންޓްރޯލުން ނެއްޓުމުންނެވެ.\nއިންޑިއާގެ ފުލުހުން ބުނީ އާޝިޝް ހައްޔަރުކުރީ، މުޒާހަރާ ތެރެއަށް ވަން ކާރުގައި އާޝިޝް ނެތް ކަމަށް އޭނާއަށް ސާބިތުކޮށް ނުދެވުމުން ކަމަށެވެ.\nއާޝިޝް ހައްޔަރުކޮށްފައިވަނީ އޭނާ ހައްޔަރު ނުކޮށްގެން އިންޑިއާގެ ސުޕްރީމް ކޯޓުން މައި ސަރުކާރަށް ފާޑުކިޔާފައި ވަނިކޮށެވެ.\nއެ ހާދިސާއާ ގުޅިގެން ފުލުހުން ވަނީ އިތުރު ހަ މީހަކު ހައްޔަރުކޮށްްފައެވެ. އަދި އެ ހާދިސާގައި މަރުވި ބީޕީޖީގެ މެމްބަރުންނާއި ޑްރައިވަރުގެ މަރާ ގުޅިގެން އެޕާޓީން ވަނީ މުޒާހަރާ ކުރަމުން ދިޔަ ދަނޑުވެރިންނާ ދެކޮޅަށް ފުލުހުންނަށް ޝަކުވާ ހުށަހަޅާފައެވެ.\nއިންޑިއާގެ ދަނޑުވެރިކަމާ ބެހޭ ގާނޫނުތަކާ ދެކޮޅަށް އެގައުމުގެ ދަނޑުވެރިން މުޒާހަރާ ކުރާތާ ނުވަ މަހަށް ވުރެ ގިނަ ދުވަސްވެއްޖެއެވެ.\nއިންޑިއާގެ ޕާލިމެންޓުން މިދިޔަ އަހަރުގެ ސެޕްޓެމްބަރު މަހު ފާސްކުރި ދަނޑުވެރިކަމާ ބެހޭ ގާނޫނުތަކުގައި ވަނީ ދަނޑުވެރިންނަށް ސަރުކާރުގެ މާކެޓުތަކުގެ ބޭރުން، އެ ދާއިރާއާ ގުޅުން ހުރި ބޮޑެތި އެކްސްޕޯޓް، ހޯލްސޭލް އަދި ރީޓެއިލް ކުންފުނިތަކަށް އެމީހުންގެ އުފެއްދުންތައް ވިއްކޭނެ ކަމަށެވެ.\nސަރުކާރުން ދެކޭ ގޮތުގައި އެއީ ދަނޑުވެރިން ބޭނުންވާ އަގުތަކުގައި ތަކެތި ވިއްކަން ފުރުސަތު ދޭނެ ގާނޫނުތަކެކެވެ.\nނަމަވެސް އިންޑިއާގެ ދަނޑުވެރިން ވަނީ އެ ގަވާއިދުގެ ސަބަބުން އެމީހުންނަށް ބޮޑެތި ކުންފުނިތަކަށް ރަނގަޅު އަގެއްގައި ތަކެތި ވިއްކުމަށް ދަތި ތަކެއް ދިމާވާނެ ކަމުގައި ބުނެފައެވެ. އެގޮތުން ދަނޑުވެރިން ބޮޑެތި ކުންފުނިތަކާއެކު މަޝްވަރާ ކުރާ އިރު ދަނޑުވެރިންގެ މައްޗަށް އެ ކުންފުނިތަކުގެ ބާރު އޮންނަ މިންވަރު މާ ބޮޑުވާނެ ކަމަށް ފާޑު ކިޔާ މީހުން ބުނެއެވެ.\nއިންޑިއާގެ 2.7 ޓްރިލިއަން ޑޮލަރުގެ އިގުތިސާދުގެ 15 ޕަސަންޓު ހޯދަނީ ދަނޑުވެރިކަމުންނެވެ.


Tiktok vikkalailan dhin muhulathu 90 dhuvahah | Mihaaru\nއެމެރިކާ އަށް ޓިކްޓޮކް ވިއްކައިލަން ދިން މުހުލަތު 90 ދުވަހަށް އިތުރުކޮށްފި\n17 އޯގަސްޓް 2020 - 07:24\nމިކަމާ ގުޅޭ ގޮތުން ހުކުރު ދުވަހު ޓްރަމްޕް ނެރުއްވި ހާއްސަ އަމުރެއްގައި ވިދާޅުވީ ޓިކްޓޮކް އެމެރިކާ އަށް ވިއްކައިލަން ބައިޓްޑާންސަށް ދޭ މުހުލަތު މިހާރު 90 ދުވަހަށް އިތުރުކޮށް ދީފައިވާ ކަމަށެވެ. އަދި އެ މުއްދަތުގެ ތެރޭގައި ޓިކްޓޮކް އެމެރިކާ އަށް ވިއްކައިނުލާ ނަމަ އޭގެ މާނަ އަކީ އެމެރިކާ އިން ކުރިން ވެސް ބުނަމުން ދިޔަ ގޮތަށް، އެ އެޕަކީ އެމެރިކާގެ ގައުމީ ސަލާމަތަށް ހުރި ނުރައްކަލެއްކަން އިތުރަށް ހާމަވުން ކަމަށް ބުނެފައިވެ އެވެ. ޓިކްޓޮކަށް މުހުލަތުގައި އެއްބަސްވުމަކަށް ނާދެވިއްޖެ ނަމަ އެމެރިކާގެ ސަރުކާރުން ނިންމާފައި އޮތީ އެ އެޕް އެ ގައުމުގައި މަނާކުރާށެވެ.\nޓްރަމްޕްގެ ރުހުމާ އެކު މައިކްރޮސޮފްޓުން ޓިކްޓޮކް ގަންނަން މަޝްވަރާކުރަމުން އަންނަކަން އިއުލާންކޮށްފައި ވަނީ މި މަހުގެ2ގަ އެވެ. އެ ކުންފުނިން ބުނީ މަޝްވަރާތަކުން އަންނަ މަހުގެ 15 އާ ހަމައަށް އަންނަ އިރު ގޮތެއް ނިންމޭނެ ކަމަށެވެ.\nނަމަވެސް މުހުލަތު މިހާރު އިތުރުކޮށް ދީފައިވާތީ މައިކްރޮސޮފްޓާއި ބައިޓްޑާންސްގެ މަޝްވަރާތައް އަންނަ ނޮވެމްބަރު މަހުގެ 12 އާ ހަމައަށް ކުރިއަށް ގެންދެވޭނެ އެވެ.\nޓްރަމްޕްގެ ނުފޫޒުން، ޓިކްޓޮކް ގަންނަން އުޅޭތީ މިދިޔަ ހަފުތާގައި މައިކްރޮސޮފްޓްގެ ކުރީގެ ޗެއާމަން ބިލް ގޭޓްސް ވަނީ ފާޑުވިދާޅުވެފަ އެވެ. އޭނާ ވިދާޅުވީ ޓްރަމްޕް ރުއްސަން މައިކްރޮސޮފްޓުން ޓިކްޓޮކާ އުޅުމަކީ އެ ކުންފުންޏަށް އެއްވެސް ފައިދާއެއް ވާނެ ކަމެއް ނޫން ކަމަށެވެ.\nރިޕޯޓްތައް ބުނާ ގޮތުން ބައިޓްޑާންސުން މިހާރު އަންނަނީ ޓްވިޓާ އާއި އިންޑިއާގެ މަހުޖަނު މުކޭޝް އަމްބާނީ ރިލަޔަންސް ގްރޫޕާ ވެސް ޓިކްޓޮކްގެ މައްސަލާގައި މަޝްވަރާތަކެއް ކުރަމުންނެވެ. އިންޑިއާ އިން ވަނީ ޖޫން މަހުގެ 29 ގައި ޓިކްޓޮކް އެ ގައުމުގައި މަނާކޮށްފަ އެވެ.


Stress filanee hadhiya dhalhuge mathi nagaigen!\nސްޓްރެސް ފިލަނީ ހަދިޔާދަޅުގެ މަތި ނަގައިގެން!\nތެލުލި ބަނބުކެޔޮ: ދިވެހިންގެ އެންމެ ހާއްސަ އެއް ހަދިޔާއަކީ ތެލުލި ބަނބުކެޔޮ\nއާންމު ގޮތެއްގައި ދިމާވާ ފޫހި ކަމާއި ސްޓްރެސް ފިލުވައިލާނެ ގޮތެއް މީހަކު ބުނެދިނެވެ: "ހާސްކަން ފިލުވުލައިން ބަނބުކެޔޮ ފޮއްޗެއް ހަފާލައި އައްޑޫ ބޮޑިއެއް ކާލީމާ އެކަންކަން ހިނގައިދާނެ!"\nއީދު ބަންދުގައި ރަށްރަށަށް ދިޔަ މީހުން އީދު ނިންމާފައި އެނބުރި މާލެއަށް އަންނަ އިރު ދަޅު ދަޅާއި ފޮށިގަނޑުގަނޑުގައި ގެންނަ ފާޑު ފާޑުގެ ހަދިޔާތައް ގިނަ ބަޔަކަށް ވެފައި އޮންނަނީ "ކޮމްފޯޓް ފުޑް" އަކަށެވެ. ދަޅުދަޅުގައި އެންމެ ގިނައިން މި ލިބެނީ ތެލުލި ބަނބުކޭލާާއި އަލަ އާއި ކުޅިރޮއްޓާއި އުޅާއްޔާއި ބޮނޑި އާއި އަތުޖެހި ފަދަ އެތައް ބާވަތެކެވެ. މިހެން އަންނަ ހަދިޔާތައް ކޮމްފޯޓް ފުޑަކަށް ވަނީ ސްޓްރެސްވެ، ހާސްކަމެއްގެ ތެރޭގައި އުޅެވޭ ވަގުތުގައި ވެސް ކޮމްފޯޓް ފުޑާއި ދިމާލަށް ދެވޭ ގޮތްވާތީ އެވެ.\nކޮމްފޯޓް ފުޑަކީ އަހަރެމެން އެ އެއްޗެއް ކައިލުމުން ހުރިހާ ކަމެއްވެސް ރަނގަޅުވާނެ ކަމުގެ އިހުސާސެއް ގެންނަ ކަހަލަ ކާނާ އެވެ. އާއްމުކޮށް ކޮމްފޯޓް ފުޑަށް ވަނީ ގޭގައި ތައްޔާރުކޮށްފައިވާ ކޮންމެވެސް އެއްޗެއް ނުވަތަ ކުޑައިރުގެ ފޮނި ހަނދާންތަކާއި ގުޅިފައިވާ ކޮންމެވެސް ކަހަލަ ކާއެއްޗެކެވެ.\nކަމަކާއި ކަންބޮޑުވެ މާޔޫސްވުމުން ގިނަ ފަހަރަށް ގޭތެރެގައި ހުންނަ މިފަދަ ކާއެއްޗެއްސާ ދިމާލަށް ދެވޭ ގޮތްވާނެ އެވެ. ޓެސްޓަށް ކިޔަވާއިރު ވެސް ބަނބުކެޔޮ ދަޅެއް ކައިރީގައި ބަހައްޓައިގެން ހެފޭނެ އެވެ. ލޯބިވެރިޔާ އާއި މައްސަލައެއްޖެހި ހިތްހަލާކު ވެގެން އުޅޭނަމަ އައިސް ކްރީމް ޓައްޕަކާއި ދިމާލަށް ދިއުން މިއީ ފިލްމްތަކުގެ ދިރިއުޅުމުގައި ވެސް ފެންނަ ކަމެކެވެ.\n"ވިއްސާރަ ދުވަހެއް ނަމަ ވަޅޯމަސް ނޫޑްލްސް އާއި މަސްރޮއްޓާއި ކަޅުސައި ވަޅޯ މަހާއި ކައްޓާއި ނޫނީ ކަދުރާ ކާއްޓާ، ވަރަށް ހަމަހައަކަށް އަޅުވައިދޭ،" މީހަކު ބުންޏެވެ.\nފިޝް އެންޑް ޗިޕްސް\nބޭރުކޮށްލައި ނުބުނެވުނަސް މިއީ އެންމެނަށް ވެސް އެނގޭ ކަމެކެވެ. ކަމެއް ދިމާވުމުން ކައިރީގައި ހުންނަނީ ހަދިޔާ ދަޅެވެ. އެކި އެކި ބާވަތްތަކުގެ ކާނާއިން ހުރިހާ ކަމެއް ރަނގަޅުވުމުގެ އިހުސާސް ކުރެވެނީ ވެސް އަދި ހޯދުމަށް ބޭނުންވަނީ ވެސް އެހެންވެ އެވެ.\nދިރިއުޅުމުގެ ސްޓްރެސް ބޮޑުވާ ފަހަރުތަކުގައި މިކަހަލަ ކޮމްފޯޓް ފުޑުން ހަގީގަތުގައި ވަގުތީ ގޮތުން ނަމަވެސް ސްޓްރެސް ލެވެލް ތިރިއަށް ވައްޓާލަ އެވެ. މި ކަމަށް ތަޖުރިބާކާރުން ވެސް އެއްބަސްވެވަޑައިގަންނަ އެވެ. އެފަދަ ބޭފުޅުން ވިދާޅުވާ ގޮތުގައި އޭގެ ސަބަބަކީ މިފަދަ ކާނާ އަކީ އޭގައި ކާބޯހައިޑްރޭޓް އާއި ފެޓް ގިނަ އެއްޗެއްސަށްވެފައި އެ ބާވަތްތައް ކެއުމުން މީހާ ވަރަށް ބޮޑަށް ފުރެނީ އެވެ. ސްޓްރެސްގެ އިތުރުން ރުޅި އާއި ބިރާއި ފޫހިވުމާއި ދެރަވުން އަދި އެކަނިވެރިކަމުގެ އިހުސާސްތައްފަދަ ނެގަޓިވް ކަންކަމާއި ދުރުވުމަށް ކާނާއަށް ބަރޯސާވެވޭ ފަހަރު ގިނަ ވަނީ އެހެންވެ އެވެ.\nމި ގޮތް އެކޮޅު ކޮޅުން ޖެހީމާ މީގެ އަނެއް ކޮޅަކީ ކަންކަމާއި ދެރަވެ މާޔޫސްވާ ކޮންމެ ފަހަރަކު މިގޮތަށް ހަދިޔާ ދަޅުތަކުގެ މަތި ނަގައިގެން ކާން ދިމާކޮށްފިނަމަ ހަށިގަނޑަށް ކުރާ އޭގެ ނޭދެވޭ އަސަރެވެ.\nއިމޯޝަންސް ނުވަތަ ޖަޒުބާތުތަކާއި ގުޅިގެން ކެއުމަކީ އަންހެނުނާއި ފިރިހެނުންނަށް ވެސް ދިމާވާ ކަމެކެވެ. ހެސްކިޔާފައި ހަދިޔާ ދަޅުން ކެއުމާއި ދުރުވާން ބޭނުންނަމަ އެންމެ ފުރަތަމަ ކުރަންޖެހޭ ކަމަކީ އެއްޗަކުން މަތާލައިގެން ޑަބިޔަލުގެ މަތި ނައްޓައި މުއްޖަހާފައި ނަގައިގެން ކެއުންތޯ ނޫނީ ކެވެނީ އަސްލު ބަނޑުހައިކަން އިހުސާސްވެގެންތޯ ނަފުސާ ސުވާލު ކުރާނީ އެވެ. މިގޮތަށް ސުވާލު ކުރުމަށްފަހު އަމިއްލަ ނަފްސަށް ތެދުވެރިވުމުން ކެއުމާއި ނެގެޓިވް މޫޑުތަކާއި ދުރުވެވޭނެ އެވެ.\nކޮމްފޯޓް ފުޑްގައި އޮންނަ އެހެން ކަމެއްވެސް އެބަ އޮވެއެވެ. މި ޒަމާނުގައި ކޮމްފޯޓް ފުޑެއް ގޮތުގައި ބޮޑަށް ބިސްކޯދާއި، ޗިޕްހާއި ޕިއްޒާ އަދި އައިސް ކްރީމް ހިނގި ކަމުގައިވިއަސް އެ އެއްޗިހިން އަސްލު އެމީހަކު އެ ހޯދާ ހުރިހާ ކަމެއް ރަނގަޅުވުމުގެ އިހުސާސް ނުލިބިދާނެ އެވެ. ކުޑައިރުގެ ފޮނި ހަނދާންތަކުގެ ތެރެއަށް މީހާ ގޮވައިގެން ނުދާނެ އެވެ.\nބިޓް ކަޓައިގެން އެހެންނާ ކަމަކާއި ދެރަވެގެން އުޅޭއިރު ނުވަތަ ކިޔަވަން އިންނަ އިރު ނޫނީ ރޯގާ ޖެހިގެން އުޅޭ އިރު އެހެން މީހަކު އައިސް ހާލު ބަލައި ހެދުމުގެ ބަދަލުގައި މިހާރުގެ އެހީ ހޯދަނީ ކޮމްފޯޓް ފުޑުންނެވެ.


Bathala Rishfa Huree Single Koh? - Vaguthu\nކޮވިޑް-19: އަތޮޅުތެރެ ނުރައްކަލުގައި! - 11 ގަޑިއިރު ކުރިން\nބަތަލާ ރިޝްފާ ހުރީ ސިންގަލްކޮށް؟\n18 ގަޑިއިރު ކުރިން ( ޖޫން 11, 2021 )\nރާއްޖޭގެ މަޝްހޫރު ބަތަލާ ރިޝްފާ\nމަޝްހޫރު ބަތަލާ އާމިނަތު ރިޝްފާ އާއި އޭނާގެ އެންމެ ގާތް އެކުވެރިޔާ ފާތުމަތު ފަރީލާއާ ދެ މީހުން މި ވަނީ ބައިސްކޯފްގެ ޑްރާފްޓް ޝޯވގައި ބައިވެރިވެ ވަރަށް ގިނަ ވާހަކަދައްކާފައެވެ. ދެތަރިން ދިމާވި ގޮތާއި، ދެ މީހުން އެކުގައި ކުރަން ބޭނުންވާ ވަރަށް ގިނަ ކަންކަން ދެ މީހުންވެސް ހިއްސާ ކުރިއެވެ.\nބައިސްކޯފުގެ ޑްރާފް ޕްރޮގްރާމަކީ ސުވާލާއި ޖަވާބު ދޭ ޕްރޮގްރާމަކަށް ވާއިރު، އެ ޕްރޮގްރާމްގައި ދެ މީހުން އެކަކު އަނެކަކާއި ސުވާލު ކުރާއިރު، ދެ މީހުންގެ ދިރިއުޅުމުގެ އެކި ކަންކަން ހިއްސާ ކުރެއެވެ.\nއެގޮތުން މި ޕްރޮގްރާމްގެ ތެރެެއިން ރިޝްފާ ހުރީ ސިންގަލްކޮށްކަން މި ވަނީ ހާމަވެފައެވެ.\n"އަހަންނަކީ ލޯބީގެ ކާމިޔާބު މީހެކޭ ބުނެވިދާނެތަ". މިއީ ރިޝްފާ ފަރީލާ ކައިރިން އެހި ސުވާލެވެ.\nއެ ސުވާލަށް ޖަވާބުދެމުން ފަރީލާ ބުނީ، އަސްލު ރިޝްފާ ވަރަށް ކާމިޔާބު ކަމަށެވެ.\nއެހެން ފަރީލާ ބުނުމުން ރިޝްފާ ވަނީ، އޭނާ ސިންގަލް މި ހުރީ އެހެންވެެގެންތޯ ސުވާލު ކޮށްފައެވެ.\n"ސިންގަލްކޮށް ހުންނަނީ ކާމިޔާބު ވީމަ، ފެންނާނެ ކާމިޔާބުކަން ފޭސްބުކް ޕޭޖަށް ބަލާލީމަވެސް، ނުލާހިކު ރީތި ކުދިން ރައްޓެހިވެލާފައި، ރުޅިވެލާފައި..". ފަރީލާ ބުންޏެވެ.\nރިޝްފާ އޭނާ ސިންގަލްކޮށް ހުރިކަން ހާމަވާ ފަދަ މޭރުކަމުން ވާހަަކަދައްފާއިވާއިރު، އޭނާއަކީ ރާއްޖޭގެ ފިލްމް އިންޑަސްޓްރީގައި އެންމެ ރީތި ތަރިންގެ ގޮތުގައި ފާހަގަކޮށްލެވޭ އެކަކެވެ. އަދި އޭނާއަކީ ދިވެހިންނަށް ނަމޫނާ ކަނބަލެއް ކަމަށްވެސް ގިނަބަޔަކު ބުނެއެވެ. ސަބަބަކީ އޭނާއަކީ ކޮވިޑްގެ މި ހާލަތުގައިވެސް ވޮލެންޓިއަރެއްގެ ގޮތުގައި މަސައްކަތް ކުރާ ފަރާތަކަށް ވުމުންނެވެ.\nފަރީލާ އާއި ރިޝްފާ ވަރަށް ޖޯޝާއި ފޯރީގައި އެ ޕްރޮގްރާމްގެ ތެރެއިން ސުވާލުތަަކަށް ޖަވާބު ދިނުމުގައި ހަރަކާތްތެރިވިއިރު، ދެ މީހުންގެ ބޮންޑް ވަރަށް ވަރުގަދަކަން މި ޕްރޮގްރާމުން ހާމަވެގެން ދެއެެވެ.\nރިޝްފާ އާއި ފަރީލާ ބުނިގޮތުގައި، އެ މީހުން ދިމާވިއިރު، އެ މީހުންގެ އުމުރަކީ 18 އަހަރެވެ. އޭގެ ފަހުން ދެ މީހުންގެ ގުޅުން ހަމަ ގަދަ ފަދައެވެ. އޭގެ ކުރިން ދެ މީހުންގެ ދެމެދުގައި ކުންޏެއް ޖެހުނު ކަމަށް ރިޝްފާ ފާހަގަކުރިއެވެ. އެހެން ނަމަވެސް އެއިރުވެސް ދެ މީހުންގެ ހާލު ބަލާ ކަމަށް ބުނެފައި ވެއެވެ.\nލަމްހާ އިނީ އަލަތު ދަރިފުޅަށް ބަލިވެ!\nނިޝާގެ ހިނިތުންވުމުގެ ފަހަތުގައި ފޮރުވިފައިވާ ހިތާމަވެރި އެތައް ވާހަކައެއް!\nޖޫން 11, 2021 18:16\nޖޫން 11, 2021 18:23\nކޮބާތަ ގުޅޭނެ ނަމްބަރު؟؟؟\nމުސްކުޅި މާމައެއް ސިންގަލްއޯ\nޖޫން 11, 2021 20:18\nމަވެސް މިދަނީ ރިޝްފާ ލިބޭތޯ! މަށަށް ލިބޭނީ ކިޔޫ ނަންބަރު ކިތަކެއްތަ؟\nޖޫން 11, 2021 20:45\nޖޫން 11, 2021 21:12\nޗީޑި ކިޔާފަ ކޮމެންޓް ކުރި މީހާ ހާދަ ޖޭ ވެފަޔޭ ދޯ.. ކަޑަ ވިޔަސް ރިޝްފާ ހަމަ ވ ރީތި. - ރިޝްފާގެ ފޭން އެއް\nޖޫން 11, 2021 21:33\nދިވެހިންމީ ހޭޖެހޭ ބައެއްތަ އެއްފަހަރު އައުރަ ނިވާނުކުރެއޭ ހަޑިއޭ ނަރަކައޭ އޮތީކިޔާ ދުލަށް އައިހާ ވިހައެއް ލައިފަ އަނެއްފަހަރު މަބޭނުމޭ ނަމްބަރު ކޮބާހޭ ޑޭޓަކަށް ދާންބޭނުމޭ ދެއަންބަށް އިންނަން ބޭނުމޭ.\nޖޫން 11, 2021 23:05\nގުޅޭނެ ނަމްބަރެއް ނޫނީ ފޭސްބުކު އައިޑީ ދީބަލަ\nޖޫން 12, 2021 00:05\nޖޫން 12, 2021 00:55\nއޯކޭ ލޮކްޑައުން ނިމުނީމަ ގުޅަނަން\nޖޫން 12, 2021 01:15\nސިންގަލް ކަމެއް ނޭގެ.\nމިހާރުވެސް ރޯ ބިހެއް ޓެސްޓަކަށް ލާބަލަ.\nމިނެޓެއްް ނުވާނެ، އެެވެސް ރޯ ފިލާނެ.\nޢެހާވެސް ދޮން ބޮޑު މަންޖެއެއް ތީ.\nޖޫން 12, 2021 05:23\nޖޫން 12, 2021 09:46\nއިރަކަށް ފިރިހެނަކު ލިބެންޏާ ތީ ކާމިޔާބު ވީތަ؟އާއްމުކޮށް މުޅިދުނިޔޭގަވެސް ސްޓާރުން ހާއްސަކޮށް ފިލްމުކުޅެ ލަވަކިޔާ މީހުންނަކީ ހަވަރު ތުންފުހި ހެދިގެން އުޅޭބައެއް.ރަނގަޅު ދިރިއުޅުމެއް ލިބިފަ ހުންނަނީ މަދު ސްޓާރަކަށް.


ޝިރުކުކުރުން ފެށުނު ހިސާބު – DhiSalafiyyah\nޝިރުކުކުރުން ފެށުނު ހިސާބު\n14/02/2012 ޢަޤީދާއާއި ފިރުޤާތައްއަލް އުޚްތު އުންމު ޢަބްދިﷲ\nއިންސާނީ ނަސްލުފެށިގެންއައީ ތައުޙީދުގެ މަތިވެރި ކަލިމައިގެ މަތީގައެވެ. އަޅުގަނޑުމެންގެ ބަފާކަލުން، އާދަމް عليه السلام އިން ފެށިގެން އެތައް އަހަރުތަކެއް ވަންދެން މިބިންމަތީ އިންސާނުން އަޅުކަން ކުރަމުން ގެންދިޔައީ އެއްކައުވަންތަ މާތް ﷲ އަށެވެ. ނަމަވެސް އިންސާނާއަށް ޢަދާވާތްތެރި ޝައިޠާނާ މީސްތަކުންގެ ތެރެއިން ބަޔަކު މަގުފުރައްދާ، އެބައިމީހުންނީ ﷲ ތަޢާލާއަށް ޝިރުކުކުރުން މިބިންމަތީ ތަޢާރަފުކުރި ބަޔަކުކަމުގައި ހަދައިފިއެވެ. ﷲ ތަޢާލާ ލައުނަތްލެއްވި ޝައިޠާނާ ސުވަރުގެއިން ބޭރުކޮށްލެވުމުން، އޭނާގެ އެންމެ ބޮޑު މަޤުޞަދަކަށްވީ އިންސާނުން މަގުފުރެއްދުމެވެ.\n“އާދަމް عليه السلام އިން ފެށިގެން ދިގު ޒަމާންތަކެއް ވަންދެން ﷲ ގެ އެއްކައުވަންތަކަން ޤަބޫލުކޮށްގެންތިބި މީސްތަކުންގެ ތެރެއަށް، ފުރަތަމަ ފަހަރަށް ޝިރުކު ތަޢާރަފުވުމުގައި ސީދާ ކަންހިނގައިދިޔަގޮތް މުޙައްމަދު صلى الله عليه وسلم ވަނީ ވަރަށް ތަފްސީލުކޮށް ބަޔާންކޮށް ދެއްވާފައެވެ. ނޫޙް عليه السلام އެކަލޭގެފާނުގެ ގައުމުގެ މީސްތަކުންނަށް އެއްކައުވަންތަ ﷲ އަށް އަޅުކަންކުރުމަށް ގޮވާލެއްވި ހިނދު އެބައިމީހުން ދިން ޖަވާބު، ﷲ ތަޢާލާ ވަނީ ނޫޙް ސޫރަތުގެ 23 ވަނަ އާޔަތުގައި ބަޔާންކޮށްދެއްވާފައެވެ. އަދި ނަބިއްޔާ صلى الله عليه وسلم ގެ އަޞްޙާބުބޭކަލުން، އެއާޔަތުގެ ތަފްސީރުކޮށްދެއްވިއިރު، އެމަންޒަރު ވަރަށް ފުރިހަމައަށް ބަޔާންކޮށްދެއްވާފައިވެއެވެ.\n﴿ وَقَالُوا لا تَذَرُنَّ آلِهَتَكُمْ وَلا تَذَرُنَّ وَدّاً وَلا سُوَاعاً وَلا يَغُوثَ وَيَعُوقَ وَنَسْراً ﴾\n(سورة نوح ٢٣)\nމާނައީ: “އަދި އެބައިމީހުން ބުންޏެވެ. ހަމަކަށަވަރުން، ތިޔަބައިމީހުންގެ އިލާހުންތައް ތިޔަބައިމީހުން ދޫނުކުރާހުށިކަމެވެ. އަދި ހަމަކަށަވަރުން، ތިޔަބައިމީހުން وَدّ އާއި، سُواع އާއި، يَغوث އާއި، يَعوق އާއި، نَسر އާއި ދޫކޮށްނުލާހުށިކަމެވެ.”\nކީރިތި ޤުރުއާނުގެ މި އާޔަތްތަފްސީރުކޮށްދެއްވަމުން އިބްނު ޢައްބާސް رضي الله عنهما ވިދާޅުވިއެވެ:\n“މި ބުދުތަކަކީ ނޫޙް عليه السلام ގެ ގައުމުގެ މީހުންގެ ބުދުތަކެވެ. ޒަމާންތައް ފާއިތުވަމުންގޮސް އެންމެ ފަހުން ޢަރަބީންގެ ތެރެއަށް މިތަކެތި އައީއެވެ. ދައުމަތުލް ޖަންދަލް ސަރަހައްދުގެ ކަލްބު ޤަބީލާގެ ކަލާނގެއަށްވީ ވައްދުއެވެ. ހުދައިލް ޤަބީލާގެ މީހުން އިޚްތިޔާރު ކުރީ ސުވާޢުއެވެ. ސަބާ ކައިރީގައި އޮންނަ ޖުރްފުގެ ޣުތައިފް ޤަބީލާ އިޚްތިޔާރުކުރީ ޔަޣޫސްއެވެ. ޔަޢޫޤް ނެގީ ހަމްދާން ޤަބީލާއިންނެވެ. އަދި ނަސްރުވީ ހިމްޔާރު ޤަބީލާގެ ޛުލްކަލާ ދަރިކޮޅުގެ ކަލާނގެއަށެވެ.\nމި ބުދުތަކަށް ނަންދެވިފައިވަނީ ނޫޙް عليه السلام ގެ ގައުމުގައި އުޅުނު ޞާލިޙު ބޭކަލުންތަކެއްގެ ނަމުންނެވެ. މިބޭކަލުން މަރުވުމުން ޝައިޠާނާ މީސްތަކުންނަށް ވަސްވާސް ދިނީ މިބޭކަލުންގެ ޞޫރަ ހަދާ، އެބުދުތަކަށް އެބޭކަލުންގެ ނަން ދިނުމަށެވެ. ޞާލިޙު ބޭކަލުންގެ ހަނދާނުގައި ކަމަށް ބުނެ އެބޭކަލުން މަޖްލިސްކުރުމަށް އެންމެ ލޯބިކޮށްއުޅުނު ތަންތަނުގައި މި ބުދުތައް ބެހެއްޓުނެވެ. އަދި އެޖީލުގެ އެއްވެސް މީހަކު މިތަކެއްޗަށް އަޅުކަމެއް ނުކުރެއެވެ.\nނަމަވެސް އެޖީލު މަރުވެ ދިއުމުން އެ ބުދުތަކުގެ މަޤުޞަދު ހަނދާންނެތުނެވެ. އޭގެފަހުން އައި މީހުންގެ ގާތަށް ޝައިޠާނާ އައެވެ. އަދި ވާރޭވެހެނީ އެބުދުތަކުގެ ސަބަބުންކަމަށްވީތީ، އެމީހުންގެ ކުރިން އުޅުނު މީހުން އެތަކެއްޗަށް އަޅުކަން ކޮށް އުޅުނުކަމުގައި ބުންޏެވެ. ފަހުގެ ޖީލުގެ މީހުން ޝައިޠާނާއަށް ހެއްލުނެވެ. އަދި ބުދުތަކަށް އަޅުކަންކުރަންފެށިއެވެ. އޭގެ ފަހުން އައި ޖީލުގެ މީހުންވެސް އެތަކެއްޗަށް އަޅުކަންކުރަމުން ގެންދިޔައެވެ.”\n…މި(ޙާދިޘާއިން) މީސްތަކުން ދުވަހަކަށްވުރެއް ދުވަހަކު ދީނާދުރަށްދާކަމުގެ ތަސައްވުރު ސާބިތުކޮށްދެއެވެ. އަދި ގަދީމީ ޒަމާނުގައި ކާބަފައިންގެ އަޅުކަން ފެށިގެން އައިގޮތްވެސް ހާމަކޮށްދެއެވެ. އަދި ހަމައެހެންމެ އިސްލާމްދީނުގައި އިންސާނުންނާއި ޖަނަވާރުންގެ ޞޫރަކުރަހާ ބުދުހެދުން ވަރުގަދައަށް މަނާކުރެވިގެންވާ ސަބަބުވެސް ބަޔާންވެގެން ދެއެވެ.” 1\nޝައިޠާނާގެ މިނުބައި ވަސްވާސްތައް ފެށިގެން އައިގޮތަށް ބަލާ ވިސްނައިފި މީހަކަށް މިއީ ޢިބުރަތުން ފުރިގެންވާ ފިލާވަޅެކެވެ. ޝިރުކުގެ ފެށުން ދިރާސާ ކުރުމުން އަޅުގަނޑުމެންނަށް ހާމަވެގެންދާ އެންމެ ބޮޑު ޙަޤީޤަތަކީ އިސްލާމްދީނުގައި ކަމެއް މަނާކޮށް ނަހީ ކުރައްވާފައިވަނީ ހަމަ އަޅުގަނޑުމެން އިންސާނުންގެ ލާބައާއި މަންފާއަށްޓަކާކަމެވެ. އެހެނީ ތަޞްވީރު ކުރަހާ ޞޫރަ ހެދުން ވަނީ މަނާ ކުރެވިގެންނެވެ. މިކަމުގެ ޙިކުމަތް، މި ޢިބްރަތުން ފުރިގެންވާ ދަރުސްގައި މިވަނީ ބަޔާންކުރެވިގެންނެވެ. މިއަދު އަޅުގަނޑުމެންގެ ގޯތިގެދޮރާއި ތުއްތުކުދީންގެ ހެދުމާއި ކުޅޭސާމާނުތަކަށް ބަލާލުމުން މިކަންކަމަށް މުޖުތަމަޢުގެ އަފުރާދުން ޣާފިލުވެފައިވާ މިންވަރު ތަޞައްވަރުވެއެވެ. އަދި ކިއެއްހެއްޔެވެ. މިއަދުގެ ބައެއް ޒުވާނުން މިސްކިތްތަކަށް ނަމާދަށް ދާއިރުވެސް މިފަދަ ޞޫރަކުރަހާފައި ހުންނަ “ބްރޭންޑެޑް” ހެދުންތައް ލައިގެން ދިޔުން މިއީ ވަރަށްވެސް ހިތާމަހުރިކަމެކެވެ.\n“… އެންމެފަހުގެ ނަބިއްޔާ صلى الله عليه وسلم ވަނީ ސޫރަ ކުރަހާ އަދި ބުދު ހަދާ މީހުންނަށް ﷲ ތަޢާލާ ކަށްވަޅުގައާއި އާޚިރަތުގައި ޢަޛާބު ދެއްވާނެކަމުގެ އިންޒާރު ދެއްވާފައެވެ. އަދި އެފަދަ ތަކެތި ފެންނާނޭހެން ތަންތަނުގައި އަޅުވާފައި ބަހައްޓާ މީހުންނަށްވެސްމެއެވެ. އެކަލޭގެފާނުގެ އަނބިކަނބަލުން ޢާއިޝާ رضي الله عنها ވިދާޅުވިއެވެ:\n“އެއްދުވަހަކު ނަބިއްޔާ صلى الله عليه وسلم ތިމަންކަމަނާގެ އަރިހަށް ވަޑައިގެންނެވިއިރު، ތިމަންކަމަނާގެ ގުދަން ނިވާކުރެވިފައިވަނީ ވޫލުން ހަދާފައިވާ ފޮތިގަނޑަކުންނެވެ. އެފޮތިގަނޑުގައި ފިޔަގަނޑު ލާފައިހުރި އަސްތަކެއް ހުއްޓެވެ. އެކަލޭގެފާނަށް އެފޮތިގަނޑު ފެނިވަޑައިގަތުމުން މޫނުފުޅުގެ ކުލަ ބަދަލުވިއެވެ. އަދި ޙަދީޘްކުރެއްވިއެވެ. ‘އޭ ޢާއިޝާއެވެ. އާޚިރަތް ދުވަހުން އެންމެ ވޭންދެނިވި ޢަޛާބު ލިބޭ ބަޔަކީ ﷲ ތަޢާލާގެ ޚަލްޤުކުރެއްވުމާއި ވާދަކުރާ މީހުންނެވެ. އެމީހުންނަށް ޢަޛާބުދެވި އަދި އެމީހުން ހެދި ތަކެތި ދިރުއްވުމަށް އެންގޭނެއެވެ.’ އަދިވެސް އެކަލޭގެފާނު ޙަދީޘްކުރެއްވިއެވެ. ‘ހަމަކަށަވަރުން އެގެއެއްގައި ތަސްވީރާއި ބުދު ހުންނަ ގޭގެއަށް މަލާއިކަތުން ވަދެވަޑާއިނުގަންނަވައެވެ.’ ” ދެން ޢާއިޝާ رضي الله عنها ވިދާޅުވިއެވެ. ‘އެހެންކަމުން ތިމަންކަމަނާ އެ(ފޮތިގަނޑު) ކުދިކުދި އެތިކޮޅުކޮޅަށް ކަފާލާ އޭގެން ބާލީހެއް ނުވަތަ ދެ ބާލީސް ހެއްދެވީއެވެ.’ ” 2\n ،  އިންޓަނެޝަނަލް އިސްލާމިކް ޕަބްލިޝިން ހައުސް އިން ޗާޕްކޮށްފައިވާ (ދަ ފަންޑްމެންޓަލްސް އޮފް ތައުހީދު- ބިލާލް ފިލިޕްސް) އެފޮތުން ނަގާފައި


Lh. atholhuge baeh rahthakah gudumeh araifi | Mihaaru\nޅ. އަތޮޅުގެ މެޕެއް\n22 މެއި 2018 - 11:18\nއެތަނުން ބުނިގޮތުގައި ޅ. ހިންނަވަރާއި މާފިލާފުއްޓާއި އެ އަތޮޅުގެ ބައެއް ރިސޯޓުތަކުން ވެސް، ގުޑުމެއް އައި ކަމަށް ރިޕޯޓުކޮށްފައިވެ އެވެ. މި ގުޑުން އައި ކަމަށް ރަށްތަކުން ރިޕޯޓުކޮށްފައިވަނީ ހެނދުނު 6:30 އިން 6:45އާ ދެމެދުގައި ކަމަށް ވެސް މެޓުން ބުންޏެވެ.\nހިންނަވަރުން ވާހަކަ ދެއްކި މީހަކު ބުނީ ހެނދުނު 6:40 ހާއިރު، ހަތަރު ވަރަކަށް ސިކުންތަށް ރަށުގެ ބިންގަނޑު ވަރަށް ބޮޑަށް ގުޑި ކަމަށެވެ.\n"އެ ވަގުތު އަޅުގަނޑަށް ހުރެވުނީ ގޭގެ ދޮރުމަތީގައި. ބިންގަނޑާއެކު ގެތައް ވެސް ވަރަށް ބޮޑަށް ހެލިގަތް. އެއީ ބިން ހެލުމެއް ކަމަށް ހީކޮށް ވަރަށް ބިރުގަތް އެވަގުތު،" ހިންނަވަރުން ވާހަކަ ދެއްކި މީހާ ބުންޏެވެ.\nމެޓުން ބުނީ ޅ. އަތޮޅަށް އައީ ބިން ހެލުމެއް ކަމަށް އެތަނުގެ އެއްވެސް ސިސްޓަމަކުން ނުދައްކާ ކަމަށެވެ. އެހެންވެ، ލަފާ ކުރެވޭ ގޮތުން އެއީ ކަނޑުގެ އަޑިން، ހަމައެކަނި އެ ސަރަހައްދުގެ ބިންގަނޑަށް އެރި ލޮޅުމެއް ކަމަށް ބެލެވޭ ކަމަށާއި އެކަން އިތުރަށް ދިރާސާ ކުރަމުން އަންނަ ކަމަށް މޫސުމާ ބެހޭ އިދާރާއިން ބުންޏެވެ.\n"އެކަމަކު މިއީ ރާއްޖޭގައި ވަރަށް ނުވާ ކަމެއް،" މެޓުގެ އޮފިޝަލް ވިދާޅުވި އެވެ.\nއޭނާ ވިދާޅުވި ގޮތުގައި މީގެ ދެތިން އަހަރެއް ކުރިން، ށ. އަތޮޅުގެ ބައެއް ރަށްރަށަށް ވެސް މި ފަދަ ލޮޅުމެއްގެ އަސަރު ކުރި އެވެ.\nބިންހެލުން ޅ. އަތޮޅު ޅ. ހިންނަވަރު މޫސުމާ ބެހޭ އިދާރާ\n24 ކޮމެންޓް, 72 ރިއެކްޝަންސް\nޅ އަތޮޅު ވެސް އިންނަކަން އަދި ކިރިޔާ ދަސްމިވީ\nޅ އަތޮޅުގައި މިހާގިނަ ފަޅުރަށާ ރިޒޯޓް އޮންނަކަން މި އެނގުނީ ކިރިޔާ. . ނައިފަރު މީހުން ތިތިބީ ހަަމަ ނިދާފަ . މިހާރު ބ އަތޮޅުގަ ޜށްތައް ހުސްވެއްޖެ. ޜިސޯޓް ހަދާ. ޙާދަހާ ކަމެއްނެތޭ ތަރައްގީ ނުވާބައެއްބާ\nތެދު ފުޅެކެވެ.ބައެއް ޢިލްމު އަދި ވެސް ވަނީ ޣައިބު ގައެވެ.އިލްމުގެ ތެރެއިން އިންސާނާ އަށް ﷲ ދެއްވާފައި ވަނީ މަދު މިންވަރެކެވެ.މިސާލަކަށް އިންސާނާގެ ހަށިހަޑާ ބެހޭ ގޮތުން ވެސް ( ޑަކްޓަރީ ގޮތުން) މިހާރު ހޯދިފައިވާ މިންްވަރަށް ވުރެ މާގިނަ އެއްޗެތި ނުހޯދި ވާކަން ކަށަވްރެވެ.އަދި ވެސް ގިނަ ކަންތަށް ތަކެއް ހޯދޭނެ އެވެ. ޢެކަމަކު ހޯދުން ނުނިމޭނެ އެވެ.\nކަނޑުގެ އަޑިން ބިންގަނޑައް އަރާ ޅޮޅޮމައް ކިޔަނީ ބިންހެލުން\nޑައިނަމައިޓް އަޅާ އަތޮޅުގެ ފަރު ގޮއްވަނީ ކޮން ގާނޫނުއެގެ ދަށުންތޯ. ދިވެހިން ދިރިއުޅެން އޮތް ހަމަ އެކަނި ގައުމު ހަލާކުކޮށް ސުންނާފަތި ކުރަނީ މަދު ބަޔެއްގެ އަމިއްލަ އެދުމަށް.. މިކަން ހުއްޓުވާ އަދަބު ދޭން ޖެހޭ.\nއެއީ ހަމަ އަސްލު ބިންހެލުމެއް އަޅުގަޑު މިހުރީ ޅ.ރިޒޯޓެއްގައި..މެޓް ގެސިސްޓަމަށް ނޭރިއަސް ބިން ހެލުން ވާނީ ބިން ހެލުމަށް..އެއީ ބިރު ވެރި ގޮތަކައްއައިހެލުމެއް..ފަޅު ގޮތްވާ ގޮތަކަށް ނޫން ..އަޅުގަޑުވެސް ކިތައްފަޅެއްގޮއްވާ ތަނުގައި ހުރުމުގެ ފުރުސަތުލިބިފައިވޭ.\nޗަކޮޔާ، ޢެޢީ ބިންހެލުމެއްނޫން...........ފަޅުގޮއްވަނީ\nފަޅުގޮއްވުމުން އެހެންރަށްތަކައް އެކަމުގެ އަސަރެއްނުކުރާނެ.. ދޮނާ ތިއުޅެނީ އޮޅުވާލަން ދޯ؟\nމެޓުގެ ފާރެއް ވެއްޓިއްޖެއްޔާ ގުޑުން އެރިކަން އެނގޭނެ!\nޅ.އަތޮޅު އިރުމަތީ ބިތުގެ ފަރު ބޭނުންގޮތަކަށް ކަނޑަމުންދާއިރުވެސް ފެންނަންޖެހޭ ބަޔަކަށް ނުފެނެ. ރިސޯޓެއްގެ ބޭނުމަށް ކަނޑުތޮށިވަނީ ބުރިކޮށްލާފައި.\nއާން ކަލޯ މަ ހެނދުނު ފޮތް ކިޔާން އިނދޭ މޭޒު ގަނޑު ވެސް ގުޑޭ ގަތް. މަ ހީކުރީ ނިދި ބުރާންތީ ގޭ އިނީމާ ވީ ގޮތެއް ކަމަށް.\nތިޔަ އަތޮޅުގެ ފަރެއް ގޮއްވާލީ ނޫންބާ؟ ބޮޑު މަހުޖަނު ވަރަށް ގިނަ "ޕްރެޖެކްޓް" ތިޔަ އަތޮޅުގައި އެބަ ހިންގާ... ފަރުފަރު ގޮއްވާ ހެދިޔަސް ނޭނގޭނެ..


SunOnline: Anhen kokko aai dhahtha jaaminukoh Ammatee dhookohlaifi\nމުއާވިޔަތު އަންވަރު 20 Oct 2021, 13:03\nހައުސިން ޔުނިޓު އެޅުމުގެ ނަމުގައި އެތައް ބަޔެއްގެ އަތުން މަކަރާއި ހީލަތުން ފައިސާ ނެގި މައްސަލާގައި ހައްޔަރުކޮށްފައިވާ ސީލައިފް ގްލޯބަލްގެ މެނޭޖިން ޑިރެކްޓަރު އަހުމަދު މޫސާ (އައްމަޓީ) ގެ އަންހެން ކޮއްކޮ އާއި ދައްތަ ޖާމިނު ކުރުމަށްފަހު, ކަފާލާތުގެ ދަށުން ދޫކޮށްލައިފިއެވެ.\nކްރިމިނަލް ކޯޓުގައި މިއަދު ބޭއްވި އަޑުއެހުމުގައި, އައްމަޓީގެ ފަރާތުން ޖާމިނުވުމަށް ހުށަހަޅާފައިވާ ދެ މީހުން ވަނީ ހާޒިރުކޮށްފައެވެ. އެއީ އައްމަޓީގެ އެއްބަނޑު އެއްބަފާ ކޮއްކޮ އަފީފާ މޫސާ އާއި ދައްތަ މަރިޔަމް ނައީމާ އެވެ.\nއެ ދެ މީހުން ވަނީ އައްމަޓީއަށް ޖާމިނުވުމަށް ހަދާފައިވާ އެއްބަސްވުމުގައި ސޮއިކޮށްފައެވެ. އަދި ޖާމިނުވުމަށް ހަދާފައިވާ އެއްބަސްވުމާއި އައްމަޓީ ހިލާފްވެއްޖެ ނަމަ އެ އެއްބަސްވުމުގައި ސޮއި ކުރި ދެ މީހުން ޒިންމާ ނަގަން ޖެހޭނެ ކަން ވަނީ ހަނދާން ކޮށްދީފައެވެ. އެކަމަށް ދެ މީހުން ވެސް ވަނީ ކޯޓުގައި އެއްބަސްވެފައެވެ.\nދެ މީހުން ޖާމިނުކޮށް ކަފާލާތުގެ ދަށުން އައްމަޓީ ދޫކޮށްލުމަށް ކްރިމިނަލް ކޯޓުން މިއަދު ނިންމާފައިވާއިރު, އެ ނިންމުމާ މެދު ހިތް ހަމަ ނުޖެހޭނަމަ އިސްތިއުނާފް ކުރުމުގެ ހައްގު ދައުލަތަށް އޮންނާނެ ކަމަށް ގާޒީ ވިދާޅުވިއެވެ.


2 Magaamuge Bahus'ah, Shahid'ge Ganoonee Thajuribaa'in Dhigu Javaabeh! - Vaguthu\n1 ހަފްތާ ކުރިން ( ޖެނުއަރީ 11, 2022 )\nއދ. ގެ 76 ވަނަ އާންމު މަޖިލީހުގެ ރައީސް އަދި ރާއްޖޭގެ ފޮރިން މިނިސްޓަރު އަބްދުﷲ ޝާހިދު-- ފޮޓޯ: ވަގުތު އިމޭޖެސް: އިބްރާހިމް ޝާބިލް\nއދ.ގެ 76 ވަނަ އާއްމު މަޖިލީހުގެ ރައީސް ކަމުގެ މަގާމަށް އަބްދުﷲ ޝާހިދު އިންތިހާބުވެގެން ދިޔުމާއެކު އެންމެ ބޮޑަށް ސިޔާސީ ފަރާތްތަކާއި ގާނޫނީ ފަރާތްތަކުން އުފެއްދި ސުވާލަކީ ރާއްޖޭގެ ފޮރިން މިނިސްޓަރު ކަމުގެ މަގާމުގައި ހުންނަވައިގެން ޝާހިދަށް ދެ މަގާމު ފުރުއްވިދާނެ ކަމާއި މެދުގައެވެ. އެކަމަށް ގާނޫނު އަސާސީން ހުރަސް އަޅާ ކަމަށް ބޭފުޅުން ގެންދެވީ ވިދާޅުވަމުންނެވެ.\nއުފައްދާފައިވާ މި ގާނޫނީ ބަހުސާއި ގުޅޭ ގޮތުން މިހާތަނަށް ވެސް ޝާހިދު ވަކި އެއްޗެއް ވިދާޅުވެފައެއް ނުވެއެވެ. ރާއްޖޭގެ ފޮރިން މިނިސްޓަރުގެ ހައިސިއްޔަތުން ރަސްމީ ދަތުރުފުޅެއްގައި މި ވަގުތު ރާއްޖެ ވަޑައިގެން ހުންނެވި ޝާހިދު "ވަގުތު" އަށް މިއަދު ދެއްވި ހާއްސަ އިންޓަވިއުއާއެކު، ޝާހިދު ފުރަތަމަ ފަހަރަށް މީޑީއާއެއްގައި، އެ މައުޟޫއާއި ގުޅޭ ގޮތުން ވަރަށް ދިގު ވާހަކަ ދައްކަވައިފައެވެ.\nދެ މަގާމު ފުރުއްވި ދާނެތޯ ކުރި ސުވާލަށް ޝާހިދު ޖަވާބު ދެއްވީ، ރައްޔިތުންގެ މަޖިލީހުގައި އޭނާ ކުރައްވާފައިވާ ގާނޫނު އަސާސީ އެކުލަވާލުމުގެ މަސައްކަތާއި، ހާރިޖީ ދާއިރާގައި މިހާތަނަށް އޭނާ ކުރައްވާފައިވާ މަސައްކަތުގެ ތަޖުރިބާއާއި ގުޅުވައިފައެވެ.\n"ގާނުނު އަސާސީގައި އޮތް އެއްޗެއް ވަރަށް ސާފުކޮށް އެނގި ހުރެ މި ކަމުގައި ދެމި ހުންނަނީ ގާނޫނީ ހުރަހެއް ނެތީމަ،" ފެހި ގާނޫނު އަސާސީ އެކުލަވާލި ޚާއްސަ މަޖިލީހުގައި ވ. އަތޮޅު ތަމްސީލް ކުރެއްވި މެންބަރެއްގެ ގޮތުގައި އޭރު ހުންނެވި ކަން ފާހަގަ ކުރެއްވުމަށް ފަހު، ޝާހިދު ވިދާޅުވިއެވެ.\nއެއަށް ފަހު ޝާހިދު ނެންގެވީ މިސާލުތަކެކެވެ. އަދި އުފެއްދެވީ ސުވާލުތަކެކެވެ. މި ސަރަހައްދުގައި ރާއްޖެ ހިމެނޭ ސައުތް އޭޝިއަން އެސޯސިއޭޝަން ފޯ ރީޖަނަލް ކޯޕަރޭޝަން (ސާކް) ގެ ރިޔާސަތާ ރާއްޖޭގެ ރައީސް ހަވާލުވެވަޑައިގެންނެވުމުން "ރައީސަށް ދެން އިސްތިއުފާ ދެއްވަން ޖެހޭނެތޯ؟" ސުވާލު އުފެއްދެވިއެވެ.\n"ރާއްޖެއަކީ އިސްލާމީ މުޖުތަމައު އޯއައިސީގެ މެމްބަރެއް، ހާރިޖީ ވަޒީރުގެ ނައިބުކަން ރާއްޖެއަށް ލިބުނީ ވަޒީރު އިސްތިއުފާ ދެއްވަން ޖެހޭނެތޯ،" އަނެއްކާ ވެސް ހާރިޖީ ޖަމިއްޔާއެއްގެ މަގާމަކުން މިސާލު ދައްކަވާފައި، ޝާހިދު ހަމަ ސުވާލެއް އުފެއްދެވިއެވެ.\nވާދަވެރި ސިޔާސީ ފަރާތްތަކުން އުފައްދާފައި އެ އޮތް ގާނޫނީ ބަހުސާއި ގުޅޭ ގޮތުން ދެކެވޭ ވާހަކަތައް ރައްދު ދެއްވައި ޝާހިދު ވިދާޅުވީ އެއީ އެއްވެސް ކަހަލަ އޮޅުމެއް ވެސް އޮތް ކަމެއް ނޫން ކަމަށެވެ. "ސިޔާސީ ގޮތުން އޮޅުވާލުންތައް އޮޅުވާލަން ބަޔަކު ދައްކާ ވާހަކައެއް އެކަހަލަ ކަންތައް ހުންނާނެ، އެއީ ގާނޫނީ ބުރަދަނެއް ހުރި ކަންތައްތަކެއް ނޫން،" ކަމަށް ޝާހިދު ވިދާޅުވިއެވެ.\nއާއްމު މަޖިލީހުގައި ރިޔާސަތު، ޝާހިދު ބަލަހައްޓަވަނީ\nއިތުރު މިސާލުތަކާއި އެކު ޝާހިދުގެ ޖަވާބު އިތުރަށް ތަފްސީލް ކޮށްދެއްވިއެވެ. މިހާރު ވެސް ރާއްޖޭގެ ވަޒީރުން، ބައިނަލްއަގްވާމީ އަދި ޚާރިޖީ ޖަމިއްޔާތަކުގައި މަގާމުތަކެއް ތަމްސީލް ކުރައްވާ ކަން ޝާހިދު ކުރެއްވިއެވެ. "އެއީ ވަޒީފާއެއް ނޫން، އެއިން އުޖޫރައެއް ވެސް ނުލިބޭ، އެއީ މަގާމެއް، ހައިސިއްޔަތެއް،" ކަމަށް ޝާހިދު ވިދާޅުވިއެވެ.\nވޯލްޑް ބޭންކުން ރާއްޖެއަށް ކަނޑައަޅުއްވާފައިވާ ގަވަރުނަރު ކަން ތަމްސީލު ކުރައްވަނީ ފިނޭންސް މިނިސްޓަރު އިބްރާހިމް އަމީރެވެ. ޔުނެސްކޯގައި ރާއްޖެ ތަމްސީލު ކުރައްވަނީ އެޑިއުކޭޝަން މިނިސްޓަރު ޑރ އައިޝަތު އަލީއެވެ. އިސްލާމިކް ބޭންކުގެ ރާއްޖޭގެ ގަވަރުނަރަކަށް ހުންނެވީ ޕްލޭނިން މިނިސްޓަރު މުހައްމަދު އަސްލަމެވެ.\nމި މިސާލުތަކަށް ފަހު ޝާހިދު ވިދާޅުވީ ދެ މަގާމެއްގައި ހުރެވިދާނެ ކަމާއި މެދު ޝައްކު އުފައްދާ މައިގަނޑު ސަބަބަކީ "ސަރުކާރުން ކުރާ ކަންތައް ފުރިހަމަކަމުން ދައްކާނެ ވާހަކައެއް ނެތުމުން" ކަމަށެވެ. އެ ވާހަކަތައް ޝާހިދު ސިފަކުރެއްވީ ވެސް "ދޯހަޅި ވާހަކައެއް" ގޮތުގައެވެ.\nއދ. ގެ އާންމު މަޖިލީހުގެ ރައީސްގެ މަގާމު ފުރުއްވަމުން ހާރިޖީ ވަޒީރުގެ މަގާމު ފުރުއްވަން އެއްވެސް ދަތިފުޅެއް ހުންނެވިތޯ ސުވާލު ކުރުމުން، އޭގެ ޖަވާބުގައި ޝާހިދު ފުރަތަމަ ވެސް ވިދާޅުވީ ރާއްޖޭގެ ހާރިޖިއްޔާއިން ކުރަން ޖެހޭ އެއްވެސް ކަމެއް ނުކުރެވި އަދި މިހާތަނަށް ނެތް ކަމަށެވެ.\n"ކަމެއް ނުކުރެވި އޮތީކީ ނޫން. ކުރާ އެއްވެސް މަސައްކަތެއް އަޅުގަނޑަށް ނޭނގިއެއް ނޯންނާނެ، ދުވަހުން ދުވަހަށް ކުރަމުންދާ ހުރިހާ ކަމެއްގައި އަޅުގަނޑުގެ ދައުރު އޮންނާނެ، މަސައްކަތްތައް ދަނީ ބާރަށް ކުރިއަށް،" ޝާހިދު ވިދާޅުވިއެވެ.\nޝާހިދު އިތުރަށް ވިދާޅުވި ކަމަކައީ، ހާރިޖީ ވަޒީރެއްގެ މަސައްކަތް ބިނާ ވެފައި އޮންނަނީ އޭނާގެ ގައުމަކަށް ވުރެ ބޮޑަށް އެއިން ބޭރުގައި ކަމުގައެވެ. ގައުމުތަކަށް ދަތުރުކޮށް، ހާރިޖީ ގުޅުން ބަދަހި ކުރުމުގެ މަސްއޫލިއްޔަތު އަދާ ކުރަން ޖެހޭ ކަމެވެ.\n"އދ.ގެ އާންމު މަޖިލީހުގެ ރައީސަކަށް ނުވިޔަސް، ހާރިޖީ ވަޒީރަކީ ގައުމުތަކަށް ދަތުރުކޮށް ކަންކަން ކުރަން ޖެހޭ މީހެއް، އަބަދު މާލެ ފަސްގަނޑުގައި ހުރެގެންނެއް ނޫން ހާރިޖީ ވަޒީރުގެ މަސައްކަތްތައް މި އޮންނަނީއެއް، އެ މަގާމު ނެތަސް ގިނަ ވަގުތު ހޭދަކުރަން އެބަ ޖެހޭ އެހެން ގައުމުތަކުގައި ވެސް،" ޝާހިދު ވިދާޅުވިއެވެ.\nދެ މަގާމު ނުފުރޭނެ ކަމަށް ދެކެވޭ ވާހަކަތަކާއި ގުޅޭ ގޮތުން ޝާހިދު ދިގު ޖަވާބެއް ދެއްވީ އޭނާ ޚާރިޖީ ދާއިރާގައި ކުރައްވާ މަސައްކަތާއި، ގާނޫނު ހަދާ މަޖިލީހުގައި ލިބިވަޑައިގެންނެވި ތަޖުރިބާއަށް އިޝާރާތް ކުރައްވައެވެ. މިހާތަނަށް ރާއްޖޭގައި ވެސް ޚާރިޖީ ހައިސިއްޔަތުތައް ފުރުއްވާފައިވާ ގޮތުން މިސާލު ދައްކަވައިފައެވެ. އެހެން ވިޔަސް މި ގާނޫނީ ބަހުސް އަދި ނިމުނު ކަމަކަށް ބެލެވޭކަށް ނެތެވެ.\nޖެނުއަރީ 11, 2022 14:21\nތަފާތެވެ. ޝާހިދު ވިދާޅުވީ، ޒިންމާ އެއް ނޮއޮންނަ އަދި އަމިއްލަ ޤައުމުގައި ދެމިހުރެވޭ މަގާމު ތަކެއްގެ ވާހަކައެވެ. ޝާހިދު ހަދާން ނެތުނީއެވެ، ރާއްޖޭގެ މަނިޓަރީގެ ގަވަރނަރ ނުވަތަ ފިނޭންސް މިނިސްޓަރ ވޯލްޑް ބެންކް ނުވަތަ އައި އެމް އެފްގެ އޯލްޓެވިނެޓް ގަވަރކަން ކުރައްވައެވެ. އެއީ ރަމްޒީ ކަމެކެވެ، ތިޔައީ ވޯޓް ލައިގެން ވެވުނު އިންތިޚާބީ މަގާމެކެވެ.\nތިޔަ ތެޅީ ސިޔާސީ ކޮސް އަނގަ. ރާއްޖޭގެ ރައްޔިތުންގެ ޓެކްސް ފައިސާއިން މުސާރަ ނަގާނަަމަ ރައްޔިތުންނަށް ޚިދުމަތްކުރުމުގައި ހުންނަންޖެހޭނީ ރާއްޖޭގަ. ޤާނޫނު އަސާސީގެ 115 ވަނަ މާއްދާއަކީ ރައީސުލް ޖުމްހޫރިއްޔާ ބޭނުންވާ ގޮތަކަށް އަމަލް ކުރުމަށް އޮންނަ މާއްދާ އެއްނޫން. ވަޒީރުންގެ މަސްއޫލިއްޔަތަކީ . ޔުނައިޓެޑް ނޭޝަން ތަމްސީލް ކުރުމެއްނޫން. ތިޔައީ އީގޯ ކަމުން ބަގުޑި ބެއްދުން.\nޖެނުއަރީ 11, 2022 14:23\nޝާހިދު މިއީ މުޅިން ވަކި ސަރުކާރެއް.\nޖެނުއަރީ 11, 2022 14:24\nތިޔަ ވިދާލުވާ ބޭފުޅުން އަދާ ކުރައްވަނީ ވަޒީފާއެއް ނޫނެވެ. ޒިއްމާއެެކެވެ. ޖަލްސާ ނިމުމުން ރަށަށް ވަޑައިގަންނަވައެވެ. ނަމަވެސް ޝަހިދު ވަޑަިގަންނަވާނީ އދ. ގެ ޢާއްމު މަޖިލީހުގެ ރައީސްގެ ހައިސިއްޔަތުންނެވެ. ޝާހިދު ބޭރުގެ މަންދޫބުންނާ ރާއްޖޭގައި އެބަބައްދަލު ކުރައްވާ އދ.ގެ ޢާއްމު މަޖިލީހުގެ ރައީސްގެ ހައިސިއްޔަތުން. ކިހާ ތަފާތު ތޯއެވެ. ތިޔަ ދައްކަވަނީ ޤނޫނީ ކޮންމެ މާހިރަކު ޝައްކެއް ނެތި ޔަޤީންކަމާއެކު، އިންކާރު ކުރައްވާނެ ޤާނޫނީ ބުރަދަނެއް ނެތް ހޮޅި ވާހަކަ ތަކެކެވެ.\nޖެނުއަރީ 11, 2022 14:49\nޝުކުރިއްޔާ އޮނަރަބްލް ޝާހިދު. މަނިކުފާނަށް އެއްފަހަރާ ތިން މަޤާމު ވެސް ފުރުއްވޭނެ. މަނިކުފާނުގެ އެ ޤާބިލުކަން އެބަހުރި. ކުރިއަށް އޮތް ދައުރުގެ ރާއްޖޭގެ ރައީސްކަމަށް ވެސް ކުރިމަތިލައްވާ!\nޖެނުއަރީ 11, 2022 15:00\nހިބަރު ވަދު އެޅޭނޭނީ ދަތުރު ކޮށްގެން ބޭރު ޤައުމުތަކަށް ރަގަޅޭ ރަގަޅޭ !\nޖެނުއަރީ 11, 2022 15:04\nދިވެހިރާއްޖޭގެ ގާނޫނުއަސާސީގަ ބުނާގޮތުން ވަޒީރަކަށް ހުރެ ގާނޫނުއަސާސީގަ ހައިސިއްޔަތު ކަނޑައެޅިފައިވާ ކަމެއް ފިަޔަވައި އިތުރު އެއްވެސް މަގާމެއް ނުފުރޭނެ. އެކަން ކަށަވަރުކުރެވެނީ ގާނޫނުއަސާސީގެ 136 ވަނަ މާއްދާގެ ހ އިން. އެމާއްދާގެ ދެވެނަ ޕެރެގެރާފް ނިންމަމުން ބުނޭ، އެހެން އެއްވެސް ފަރާތެއްގެ ވަޒީފާއެއް އަދާކޮށްގެންނުވާނެ އެވެ. އެހެން އެއްވެސް ފަރާތެއް ނިސްބަތް ކުރެވިފަ އެވަނީ ވަޒީރުންގެ މަޖިލީހަށް މާނަޔަކީ ވަޒީރުންގެ މަޖިލީހުގެ މެމްބަރު ކަން ފިޔަވައި އެނޫންއެއްވެސް ވަޒިފާ އެއް އަދާކޮށްގެންނުވަނެ ކަމަށް.\nޖެނުއަރީ 11, 2022 15:07\nއަމިއްލަ ސާނާ ސަވްކަތު ހޯދުމަށް މަސައްކަތް ކުރުމަކީވެސް އަމިއްލަ މަންފާ މިވެސް ވަޒީރަކަށް ހުރެ ކުރެވިދާނެކަމެއްބާ؟\nޖެނުއަރީ 11, 2022 15:10\nބަލަގަ ޝާހިދު. އެބޭފުޅުން އުޅުއްވަނީ އެބޭފުޅުންގެ ޤަުމުގައި. ޙަވާޅުވަނީ ޒިއްމާއަކާއެވެ. މުސާރައެއް ނުއޮވެއެވެ .ނަމަވެސް ތިޔަ ބޭފުޅާ އެހެންތޯއެވެ؟2ތަނުން މުސާރ ނަންގަވައެވެ.\nޖެނުއަރީ 11, 2022 15:12\nކޮސްވާހަކަ.2ކޮޅުނުޖެހޭ. ހަމަ ދަހިވެެތިކަން ބޮޑީ.\nލަދު ހަޔާތުގެ ކަންފުޅެއްވެސް ނެތިއެވެ.\nޖެނުއަރީ 11, 2022 15:24\nތަފާތަކީ ސާހިދުފިޔަވައި ދެންތިބި 2މަގާމުއަދާކުރާފަރާތްތައް ތިބީރާއްޖޭގަ ސާހިދުތިޔައުޅުއްވަނީ ރާއްޖެއިން ބޭރުގަ\nޖެނުއަރީ 11, 2022 16:27\nހިބަރު ބޮޑު ވަދުފޮށި ތިޔަ ގެންގުޅެނީ ހައްސި ބާނައިގެން އަންނާތި ދިގުދަތުރު ގޮސްފައި !\nޖެނުއަރީ 11, 2022 16:58\nދެއުޅިއެއްނުވާ ސިޔާސަތުގެ ދެއުޅިއެއްނުވާ މީހުން\nކީއްކުރާނީ މުޅި ގައުމު ހަލާކު ކޮށްލައިފި.\nޖެނުއަރީ 11, 2022 17:15\nތިއީ ސިޔާސީ ތަޖުރިބާއެއްނޫން. ތިޔަށް ކިޔަނީ ވައްކަމުގެ ތަޖުރިބާ. އެހެން މީހަކު ތިގޮތަށް ދެ މަޤާމުގައި ހުރިނަމަ ހަމަ ތި ޝާހިދު އިންޑިޔާ ސިފައިންނަށް ގޮވާނެ އެ މީހަކު އެ މަޤާމުން ދުރުކުރަން.\nޖެނުއަރީ 11, 2022 17:38\nބަލަ ތިވިދާޅުވިމަގާމުތައް (ދެމަގާމު) ފުރުއްވި ބޭފުޅުން އުޅުއްވީ ތާއަބަދު ރާއްޖެއިން ބޭރުގާތޯ؟ އަމިއްލަގައުމުގެ ވަޒީރުކަން ތިބޭނުން ކުރަށްވަނީ ގައުމަށްކުރަށްވާ ޒިޔާރަތެއްގެ ގޮތުގާއި މަނިކުފާނު ހީ ފުޅުކުރަށްވަނީ މަނިކު ފާނުގެއެކަންޏޭ ސިކުޑިއޭ މިކިޔާއެތިއޮންނަނީ އެހެންމީހުންގެ ބޮލަށް އިންނަނީ މީދާކޭއުބެއް ޖަހާފައޭ\nޢިންޑިޢާ މިލިޓަރީ އައުޓް ޢިންޑިޢާ މިލިޓަރީ އައުޓް\nޖެނުއަރީ 11, 2022 18:00\nޖެނުއަރީ 11, 2022 18:02\nސިޔާސީ ބައެއް މީހުން ބޭނުން ވަނީ ރައްޔިތުންނަށް ހިދުމަތް ކުރުމަށް ވުރެ ބޮޑަށް މަގާމުގެ ނުފޫޒާއި ފައިސާ އެވެ.\nޖެނުއަރީ 11, 2022 18:08\n136 ހ ބުނަަ ގޮތުން ވަޒިރުންގެ މަޖިލީހުގެ ވަޒީފާނޫންއެއްވެސް ވަޒީފާ އެއް އަދާ ނުކުރެވޭނެ.\nޖެނުއަރީ 11, 2022 18:52\nޝާހިދަށް ޔޫނެންގެ މަގާމު ލިބުނު ފަހުން ކިތައްދުވަހު ފޮރިންމިނިސްޓްރީ އަށް ވަދައިގަނެވުނުތ؟. ތިޔަ މިސާލު ޖެއްސެވި ބޭފުޅުން މަސައްކަތް ކުރައްވަނީ ރާއްޖޭގައި.\nޖެނުއަރީ 11, 2022 19:00\nކާކަށް އޮޅުވާލަންތޯ...ތިޔަ ވިދާޅުވި މަގާމުތައް ފުރަން އެބޭފުޅުން ތިއްބަވަނީ ރާއްޖޭގައި އެބޭފުޅުންގެ މަސްއޫލިއްޔަތު އަދާކުރައްވާށޭ...އެއީ މާބޮޑު މަސައްކަތެއް ނޯންނަ ކަންކަމޭ ....\nޖެނުއަރީ 11, 2022 20:36\n( ވޯލްޑް ބޭންކުން ރާއްޖެއަށް ކަނޑައަޅުއްވާފައިވާ ގަވަރުނަރު ކަން ތަމްސީލު ކުރައްވަނީ ފިނޭންސްމިނިސްޓަރު އިބްރާހިމްއަމީރެވެ. ޔުނެސްކޯގައި ރާއްޖެތަމްސީލު ކުރައްވަނީ އެޑިއުކޭޝަން މިނިސްޓަރު ޑރ އައިޝަތު އަލީއެވެ. އިސްލާމިކް ބޭންކުގެ ރާއްޖޭގެ ގަވަރުނަރަކަށް ހުންނެވީ ޕްލޭނިން މިނިސްޓަރު މުހައްމަދު އަސްލަމެވެ.)\nނަމަވެސް ޝާހިދުކައިރީ އަހާލަން ބޭނުން މަތީގައި އެވާތަނުން އެއްވެސް މިނިސްޓަރަކު ރައްޖެއިން ބޭރުގައި ތޯ ވަޒީފާ އަދާކުރަނީ ?\nސާރކުއަށް ރައީސް ހޮވުނީމައި ދިވެހިރާއްޖެ ދޫކޮއްފައި ދޭތޯ ؟\nޝާހިދުއަށް ޔޫއެެންއިން މުސާރަ ނުލިބޭތޯ ؟\nޝާހިދުގެ ގޭދޮށުގައި ތިބޭހެން މަތީގައި އެވާ މިނިސްޓަރުންގެ ގޭދޮށުަގައި ސިފައިން ތިބޭތޯ؟\nޖެނުއަރީ 11, 2022 21:29\nމިދުނިޔޭގަ ތިގޮތައް ހަރާމް ކޯރުގޮތައް އުޅެވިދާނެ މަރުވީމަ އޮންނާނެ ތިކުރާ ކަންތަކުގެ ޝަޒާ ލިބޭނެ .. މިކަހަލަ ވެރިންކާރި އުޅެވިދާނެ\nޖެނުއަރީ 11, 2022 21:38\nގާނޫނުއަސާސީގެ 136 ވަނަ މާއްދާގެ ހ އާއި ހިލާފުވެ އދ ގެ އާންމު މަޖިލީހުގެރައީސްގެ މަގާމް ފުރުމުން ރާއްޖޭގެ ފޮރިންމިނިސްތަރު ގެ މަގާމުން ސާހިދު ވަކިނުކޮށް އެމަގާމުގާ ބަހައްޓައިގެން މުސާރަ ދިނުމަކީ އެންޓިކަރެޕްސަނުގެ ގާނޫނުބުނާ ނާޖާއިޒް ފައިދާ ހޯދާދިނުން ކަމަށް ބެލެވިދާނެ އަދި އިބޫސާލިހް ގެ މައްޗަށް ޖިނާއީ ދައުވާ އުފުލިދާނެ އަދި ސާހިދު ގެ މަެއްޗަށް ނާޖާއިޒް ފައިދާ ހޯދުމާއި އަމުރަށް ނުކިޔަމަންތެރި ވުމުގެ ދައުވާ އުފުލިދާނެ. އަދި މުސާރައިގެ ގޮތުގަ ނަގާފައިވާ ފައިސާ ދައްކަންއެންގިދާނެ.\nޖެނުއަރީ 12, 2022 06:25\nސާހިދޫ ކަލޭވަރުގެ ހަޔާތްކުޑަ މީހަކު މަނުދެކެން\nޖެނުއަރީ 12, 2022 06:48\nގޫގުލް އަންގަނީ އަހަރަކު UN General Assembly President\n3 ލައްކަ ޑޮލަރު ލިބޭކަމަަށް!! ޢެބަ އިނގޭ މިކިޔާއެއްޗެއް؟\nޖެނުއަރީ 12, 2022 10:51\nއދ އިން ވެސް ކޮމަންޑުގައި ކެންޕޭން ޖައްސައިފި\nޖެނުއަރީ 12, 2022 23:50\nޢ.ދ އިން ސާހިދުއަށް މުސާރައިގެ ގޮތުގައި 7518ޑޮލަރު ލިބޭ\nޖެނުއަރީ 13, 2022 00:41\nތަޖުރިބާ އޭ ވިދާޅުވެ ކޮށް ވާހަކަ ދައްކަވާފާނެ ތަންމިނަށް އަނގަހުޅުވެންޏާ. އޯއައިސީގެ ނާއިބު ރައީސެއް ގެ ހައިސިއްޔަތުން ސާކްގެ ރިޔާސަތު ބަލަހައްޓާކަށް ބޭފުޅަކު ޖިއްދާގައި ނުވަތަ ކަތުމަންޑޫގައި އަހަރު ދުވަސް ވަންދެން ހުންެވިތޯ؟؟ މިއީވެސް ކުރެވެން ހުރި ސުވާލު ތައް. ގައުމުވިއްކާފައި ނާޖާއިޒު މަންފާ ހޯދައިގެން ތިޔަ އުޅެނީ. ދިވެހި ރައްޔިތެއްގެ ހައިސިއްޔަތުން ދުވަހަކުވެސް މަޢާވެއް ނުކުރާނަން. ދިވެހި ގައުމަށް ހަރާންކޯރުވާ އެންމެންނަށް ދެ ދުނިޔޭގައި ވެސް ގެއްލުމާ ހަލާކު ހުރި، ފަރުޟު ފަސް ނަމާދު ގެ ފަހުގައި މިގޮތަށް ދުޢާކުރާނަމު.\nޖެނުއަރީ 13, 2022 10:43\nކޮމެންޓު ޖަހަން ނުކެރެންޏާ ކޮމެންޓު ގޮޅިބަންދުކުރޭ\nޖެނުއަރީ 14, 2022 18:33\nސާކްގެ ރިޔާސަތާ ހަވާލުވެވެނީ މީހާއެއްނޫން. ރާއްޖޭގެ ރައީސްކަމުގައި ހުންނަ މީހަކު. ތިމަގާމްގައި ޝާހިދު ޚާރިޖީވަޒީރުކަމުގައި ނެތަސް ހުރެވޭނެ. އަފްޣާނުން ތިމަގާމަށް ވާދަކުރީ ކުރީގެ މިނިސްޓަރެއް. މައުމޫނަށް ނަޝީދަށް ވަހީދަށް ސާކްގެ ރިޔާސަތަށް ނާދެވޭނެ. އާދެވޭނީ އިބޫސޯލިހަށް އެކަނި.


ކަސައުޓީ ދޫކޮށްލަން އުޅޭ ވާހަކަ އެރިކާ ދޮގުކޮށްފި – Dhuvas Online\nއެރިކާ ފެނާންޑޭސް --\nކަސައުޓީ ދޫކޮށްލަން އުޅޭ ވާހަކަ އެރިކާ ދޮގުކޮށްފި\nސްޓާ ޕްލަސް އިން ދައްކާ ޑްރާމާ ސިލްސިލާ ކަސައުޓީ ޒިންދަގީ ކީ ގެ އަންހެން ލީޑް ރޯލުން ފެނިގެންދާ އެރިކާ ފެނާންޑޭސް އެ ޝޯ ދޫކޮށްލަން އުޅޭ ވާހަކަ އޭނާ ދޮގުކޮށްފި އެވެ.\nމީގެ ދެ ތިން ދުވަސް ކުރިން މީޑިއާގައި ރިޕޯޓުކޮށްފައިވާ ގޮތުގައި އެ ސިލްސިލާގައި ލިޑް ރޯލް ކުޅޭ ދެ ތަރިން ކަމަށްވާ އެރިކާ އާއި ޕާތް ސަމްތާން ޝޯ ދޫކޮށްލަން ވަނީ ނިންމާފައި އެވެ. އަދި ޕާތް ވަނީ ޕްރޮޑަކްޝަން ޓީމަށް ވަކިވާން ނިންމާފައިވާކަން އެންގުމުގެ ގޮތުން ނޯޓިސް ދީފައިވާ ކަމަށް ބުނެފައިވެ އެވެ.\nމިކަމާއި ގުޅިގެން އެރިކާ މީޑިއާގައި ބުނެފައިވަނީ އޭނާ ޝޯއިން ވަކިވާ ވާހަކަ އަކީ ދޮގެއް ކަމަށެވެ. އަދި އެ ސިލްސިލާ ކުޅެމުންދަނީ ވަރަށް ޝައުގުވެރިކަމަމާއި އެކު ކަމަށާއި ކަސައުޓީގައި އޭނާ ކުޅެމުންދާ ރޯލާއި މެދު ހިތްހަމަ ނުޖެހުމެއް ނެތް ކަމަށެވެ.\nކަސައުޓީން އެރިކާ އާއި ޕާތް ވަކިވާ ވާހަކަ އަކީ ދޭތެރެ ދޭތެރެއިން ފެތުރޭ އަޑެކެވެ. އެކަމަކު މިހާތަނަށް އެކަން ހަގީގަތަކަށްވެފައި ނުވިނަމަވެސް މިފަހަރު ޕާތް އެ ޝޯއިން ވަކިވާން ނިންމާފައިވާ ކަމަށް ބުނެ ދެެވެމުންދާ ވާހަކައަކީ ހަގީގަތަކަށް ވާނެ ކަމަށް ބެލެވެ އެވެ.\nއަންނަަ މަހުގެ 10 އަދި 11 ވަނަ ދުވަހަކީ އެންމެ ފަހުން ޕާތް އެ ސިލްސިލާގެ ޝޫޓިންތަކުގައި ބައިވެރިވާނެ ދުވަސް ކަމަށް ވަނީ ޕްރޮޑަކްޝަން ޓީމަށް އަންގާފައި އެވެ.\nކަސައުޓީ ޒިންދަގީ ކީގެ ދެވަނަ ސީކުއެލް 2018 ގައި ފަށައިގެން ދެ އަހަރު ވީއިރުވެސް 2001-2008 އަށް ދެއްކި ކަސައުޓީ ޒިންދަކީ ކީ އަށް ލިބުނު ވަރުގެ ތަރުހީބެއް ލިބެމުންނެތް ނުދެ އެވެ. ޝޯއަށް ލިބޭ ފިނި ތަރުހީބުން ދޭތެރެ ދޭތެރެއިން މިހާރުގެ ކަސައުޓީގެ ތަރިން ބަދަލުވަމުންދެ އެވެ.\nއެގޮތުން އެ ސިލްސިލާގައި އެންމެ ވަރުގަދަ ރޯލުތައް ކަމަށްވާ ކޮމޯލިކާ އަދި މިސްޓާ ބަޖާޖްގެ ރޯލު ކުޅެމުންދާ ތަރިން ވަނީ ބަދަލުވެފައި އެވެ.\nފަގީރުންގެ ދަފްތަރަށް ޝަކުވާ ހުށަހެޅުމުގެ މުއްދަތު މި މަހުގެ 29 ގެ ނިޔަލަށް އިތުރުކޮށްފި


Turkey ge athun balive Holland ah hiyydhathi feshumeh\nތުރުކީގެ ކުޅުންތެރިން އުފާފާޅު ކުރަނީ\nވޯލްޑް ކަޕް ކޮލިފިކޭޝަންގެ ޔޫރޯ ޒޯންގެ ގުރޫޕް ޖީ ގައި، ތުރުކީ އަތުން 4-2 އިން ބަލިވެ ހޮލެންޑަށް ހިތްދަތި ފެށުމެއް ކުރިމަތިވެއްޖެ އެވެ.\nތުރުކީގެ ވެރިރަށް އިސްތަންބޫލްގެ އަތާތުރުކު ސްޓޭޑިއަމްގައި ކުޅުނު މެޗުގައި، ލިއްލޭގެ ފޯވަޑް ބްރާކް ޔިލްމާޒް ހެޓްރިކް ހެދި އެވެ.\nމެޗުގެ ފުރަތަމަ ލަނޑު ޔިލްމާޒް ކާމިޔާބު ކުރީ 15 ވަނަ މިނެޓްގައި ދުރުން ބާރު ޝޮޓެއް ހޮލެންޑްގެ ގޯލަށް ފޮނުވާލައިގެންނެވެ. ޔިލްމާޒްގެ ދެވަނަ ލަނޑު ކާމިޔާބު ކުރީ ޕެނަލްޓީ އަކުންނެވެ.\nދެ ވަނަ ހާފު ފަށައިގެން ފުރަތަމަ މިނެޓްގައި އޭސީ މިލާންގެ ހަކާން ޗަނަހަލޫހޫ ތުރުކީގެ ތިންވަނަ ލަނޑު ކާމިޔާބު ކުރި އެވެ. މެޗުގެ 75 އަދި 76 ވަނަ މިނެޓްގައި ހޮލެންޑުން ދެ ގޯލް ޖަހައި ތުރުކީއަށް ބާރު ބޮޑު ކުރި އެވެ. ހޮލެންޑްގެ ލަނޑުތައް ކާމިޔާބު ކުރީ ޑޭވީ ކްލާސަން އަދި ލޫކް ޑިޔޯންގް އެވެ.\nއޭގެ ފަސް މިނެޓް ފަހުން ޔިލްމާޒް ހެޓްރިކް ހަދައި ހޮލެންޑްގެ އުންމީދުތައް ފެނަށް ދުއްވާލި އެވެ. މެޗުގެ ފަހު ވަގުތުގައި ނަތީޖާގެ ފަރަގު ކުޑަ ކުރުމަށް ހޮލެންޑަށް ޕަނެލްޓީއެއް ލިބިގެން ދިޔަ އެވެ. މެންފިސް ޑީޕޭ ފޮނުވާލި ޕެނަލްޓީ، ތުރުކީގެ ކީޕަރު އުގަން ޖާކިރް ދިފާއު ކުރި އެވެ.\nގުރޫޕް އީ ގައި ވޭލްސް އާ ދެކޮޅަށް ކުޅުނު މެޗު ބެލްޖިއަމް ކާމިޔާބު ކުރީ 3-1 ންނެވެ. ބެލްޖިއަމްގެ ހެވަލީގައި ކުޅުނު މެޗުގައި ފުރަތަމަ ލީޑް ނެގީ ވޭލްސްއިންނެވެ. ވޭލްސްގެ ލަނޑު ކާމިޔާބު ކުރީ ހެރީ ވިލްސަން އެވެ. ބެލްޖިއަމްގެ ލަނޑުތައް ކާމިޔާބު ކުރީ ކެވިން ޑިބްރޭނޭ، ޓޯގަން ހަޒާޑް އަދި ޕެނަލްޓީން ލަނޑު ޖެހި ރޮމެލޫ ލުކާކޫ އެވެ.


Masveinnah Hama Agu Libeynee 2023 Vana Aharu: Minister - Vaguthu\nމަސްވެރިންނަށް ހަމަ އަގު ހޯދައި ދިނުމަށް ރައީސް އިބްރާހިމް މުހައްމަދު ސޯލިހް ވެވަޑައިގެންނެވި ވައުދު ފުއްދޭނީ 2023 ވަނަ އަހަރު ކަމަށް ފިޝަރީޒް މިނިސްޓަރު ޑރ.ހުސެއިން ރަޝީދު ވިދާޅުވެއްޖެއެވެ.\nމަޖިލިހުގެ މިއަދުގެ ޖަލްސާގައި ވާހަކަދައްކަވަމުން މިނިސްޓަރު ވަނީ ޅ.ފެލިވަރު އަޕްގްރޭޑްކޮށް އެތަނުގެ ފެންވަރު ރަނގަޅުކުރަން ކުރާ މަސައްކަތަކީ މަސްވެރިންގެ އުންމީދުތަކާއި ވަރަށް ބޮޑަށް ގުޅިފައި އޮތް މަޝްރޫއުއެއް ކަމަށް ވިދާޅުވެފައެވެ. އިނގުރައިދޫ ދާއިރާގެ މެމްބަރު ހަސަން އަހުމަދު (ހަސަންޓޭ) ކުރެއްވި ސުވާލަކަށް ޖަވާބުދެއްވަމުން މިނިސްޓަރު ވިދާޅުވީ ފެލިވަރުގައި ހިންގާ ޕްރޮޖެކްޓަކީ 35 މިލިއަން ރުފިޔާގެ ބޮޑު ޕްރޮޖެކްޓެއް ކަމަށެވެ. މިއީ މިއިން ޒަމާނަކު ވެސް ނުކުރާ ވަރުގެ އިންވެސްޓްމެންޓެއް ކަމަށް މިނިސްޓަރު ވަނީ ވިދާޅުވެފައެވެ. ފެލިވަރުގައި މަސްވެރިންގެ ދުވަހުގެ ކުރިން އިތުރު 50 ޓަނުގެ އައިސް ޕްލާންޓް ގާއިމްކުރާނެ ކަމަށް ވެސް ޑރ.ހުސެއިން ވަނީ މިއަދު ވިދާޅުވެފައެވެ.\n"މި ދެންނެވި ބިޔަ މަޝްރޫއު. އަޅުގަނޑު ގަބޫލުކުރާ ގޮތުގައި 2023 ވަނަ އަހަރުގެ މެދު ތެރޭގައި ނޫނީ އޭގެ ކުރީކޮޅު އިރާދަކުރެއްވިއްޔާ ފުރިހަމަ ކުރެވޭނެ" މިނިސްޓަރު ވިދާޅުވިއެވެ.\nފެލިވަރު އަޕްގްރޭޑްކުރުމުގެ މަޝްރޫއު ނިމުމުން ފާދިއްޕޮޅާއި އުތުރުގެ މަސްވެރިންނަށް މަސްވެރިކަން ކުރުމަށް އިތުރު ފަސޭހަތަކެއް ލިބި އެކަމުގެ ފައިދާ ހާސިލްކުރެވޭނެ ކަމަށް ޑރ. ހުސެއިން ވަނީ ފާހަގަކުރައްވާފައެވެ.\nފެލިވަރު އަޕްގްރޭޑްކުރުމުގެ މަސައްކަތުގެ ދަށުން ދަށުން ދުވާލަކު 200 ޓަނު މަސް ގަނޑުކުރާނެ ބްރައިން ފްރީޒިން އާއި، ދުވާލަކު 80 ޓަނު ފިނި ކުރާނެ ރެފްރިޖަރޭޓެޑް ސީ ވޯޓަރ ސިސްޓަމެއް ގާއިމް ކުރުމުގެ މަސައްކަތް ކުރަމުންދާ ކަމަށް ޑރ.ހުސެއިން ވިދާޅުވިއެވެ. މިހާރު ފެލިވަރުގައި ހުރީ ހަމައެކަނި 30 ޓަނުގެ އާރްއެސްޑަބްލިއު ކަމަށް ވާއިރު އެ އަށް ވުރެ އިތުރަށް އައިސް ގަނެވެނީ މަސް ފިނިކުރާ ބޯޓެއް ފަޅުގައި ބާއްވައިގެންނެވެ.\nމީގެ އިތުރުން މިހާރު ފެލިވަރުގައި ހުރީ 550 ޓަނުގެ ކޯލްޑް ސްޓޯރޭޖްގެ ކެޕޭސިޓީ ޓަނުގެ ކޯލްޑް ސްޓޯރޭޖް އަށް ބަދަލުކުރުމާއި، ފެލިވަރުގައި އިތުރު 100 ޓަނުގެ އައިސް ޕްލާންޓް ގާއިމް ކުރުމުގެ މަސައްކަތް މި މަޝްރޫއުގެ ދަށުން ކުރަން ވަނީ ހަމަޖެހިފައެވެ.\nބާނާ މަހަށް ހަމަ އަގު ހޯދައިދިނުމަށް އަމިއްލަ ކުންފުނިތަކާ މަޝްވަރާކޮށްގެން އަގަށް ބަދަލު ގެންނަން މަސައްކަތް ކުރައްވާނެ ކަމަށް ރައީސް އިބްރާހިމް މުހައްމަދު ސޯލިހް ވަނީ މީގެ ދެ ހަފްތާއެއްހާ ދުވަސް ކުރިން ވިދާޅުވެފައެވެ. ށ. އަތޮޅަށް ކުރެއްވި ދަތުރުފުޅުގައި ފޯކައިދޫ އަށް ވަޑައިގެން އެ ރަށުގެ މަސްވެރިންނާއި ދަނޑުވެރިންނާއެކު ބޭއްވި ބައްދަލުވުމެއްގައި މަސްވެރިންގެ އެންމެބޮޑު ޝަކުވާއަކަށް ވެފައި އޮންނަނީ މަހަށް ހަމަ އަގު ނުލިބުމާއި މަސްކިރުމުގައި ހުރި ދަތިތަކާއި ބޭނުންވާ ވަރަށް އައިސް ނުލިބުންފަދަ ޝަކުވާތައް ކަމަށެވެ.\nއެކަންކަން ޙައްލުކުރުމަށްޓަކައި މިފްކޯގެ ކެޕޭސިޓީ އިތުރުކުރުމާއި ރާއްޖޭގައި މަސް ޕްރޮސަސްކޮށް ވެލިއު އެޑްކުރުމަށް ގިނަ މަސައްކަތްތަކެއް މިހާރުވެސް ކުރަމުން އަންނަކަން އެމަނިކުފާނު ފާހަގަކުރެއްވިއެވެ. އެގޮތުން ކުރިން މިފްކޯއިން މަސްބޭރުކުރުމަށް ކުރަންޖެހުނު ޚަރަދުތައް ކުޑަކޮށް މިފްކޯގެ އަމިއްލަ އުޅަނދެއްގައި މަސްބޭރުކުރަން ފަށާފައި ވުމާއި މަސް ސްޓޯކުރެވޭ މިންވަރު އެތައް ގުނައަކުން އިތުރުކޮށް މަސްގަތުމާއި ޕޮރޮސަސް ކުރުމުގެ ޤާބިލުކަން އިތުރުކުރެވިފައިވާކަން އެމަނިކުފާނު ފާހަގަކުރެއްވިއެވެ\nމަސްވެރިންގެ ކަންބޮޑުވުންތައް ހާމަކުރަން ހަރަކާތެއް ބާއްވަނީ\nމާލެ އަތޮޅު ކެޔޮޅު އެވޯޑަށް ކުރިމަތިލުމުގެ މުއްދަތު އިތުރުކޮށްފި\nސެޕްޓެމްބަރު 27, 2021 12:41\n3 އަހަރުވީއިރުނުވީކަމެއް 2023ގަ؟ ތިޔަށްވުރެމާތާހިރުވީސް 2023ގަ އެމްޑީޕީސަރުކާރެއް ހޮވާދިނީމައެކަންކުރާނަމޭ ނުވެގެންމިއުޅެނީ ފާޓުފުޅާމިކޯޅޭޝަނާހެދިއޭ ބުނިނަމަދޯ؟ ވާހްވާތާލިޔާތާލިޔާތާލިޔާ😆😆😆😆😆😆😆😆😆\nސެޕްޓެމްބަރު 27, 2021 13:14\nމިކަހަލަ މީހުން ތަންތަނަށް ލީމަ ބޮޑު މަންޒަރު ދައްކާނެ\nސެޕްޓެމްބަރު 27, 2021 13:25\nމިމީހުންނަށް މިހާ ހަޔާތްކުޑަކޮއް މިއުޅެވެނީ އާއްމުކޮއް ވާހަކަދައްކަން ކެރެނީ ރައްޔިތުން ޤާފިލުވުމާ ތައުލީމީ ޒުވާނުންގެ ފިނޑިކަމުން.\nސެޕްޓެމްބަރު 27, 2021 13:34\nމޑޕ ދެވަނަ ދައުރަކައް ހޮވިއްޖާ ތިކަންވާނޭ ކިޔާފަ އަނދުން އަޅުވާލުން ރަނގަޅު ކަމުގަ ފެންނަނީ.\nސެޕްޓެމްބަރު 27, 2021 13:54\nއެއްވެސް ވައުދެއްނުފުއްދުނު ފެއިލްވީ ތިޔައިއުތިރާފުވީ ނުވާނެކަމައް ބަލަ ރައީސް ޔާމީން އެއްމެ ފަސްއަހަރުތެރޭ ކަލޭމެންގެ ނޮހޮރޮއްޕާނުގެތެރެއިން ތިޔަހުރިހާ ކަމެއް ކޮއް ރައްޔިތުންނައް އުފާވެރި އެރިކަމެއްކޮއްދިން ހަމަ5 އަހަރު އެއކަމެއްވެސް ނުވާނެކޭ ނުބުނޭ ބާލާލި ކޮންމެދިމާލަކުން ރައީސްޔާމީންގެ ބުރަ އަރައްގީ ސަޅި މަންޒަރު\nސެޕްޓެމްބަރު 27, 2021 16:21\nމަސްވެރިންނަށް ހަމައަގު ލިބޭނީ ، ޑރ ހުސެން ރަސީދު ﷲ ގެ ހެޔޮރަހުމަތުން ފަހުނޭވާ ލުމަށް ފަހު ....


ކަރަންޓުގެ ހިދުމަތާއި ޔޫޓިލިޓީ ހިދުމަތް ދިނުމުގެ އިތުރުން ކުންފުންޏަށް ފައިދާ ހޯދުމަށް ބިޒްނަސް ޑައިވާސިފައި (ފުޅާކޮށް) ކޮށް ބައިވަރު އިތުރު ވިޔަފާރިތަކުގެ ތެރެއަށް ވަނުމުގެ މިސްރާބަކަށް ދިއުމުގެ މަސައްކަތް ފަށާފައިވާ ކަމަށް ސްޓެލްކޯގެ މެނޭޖިން ޑިރެކްޓަރު އަހްމަދު ޝަރީފް ވިދާޅުވެއްޖެއެވެ.\n"ދަ ޕްރެސް" އަށް ދެއްވި ހާއްސަ އިންޓަވިއުގައި ޝާރީފް ވަނީ ސްޓެލްކޯ އާ އޭނާ ގުޅިވަޑައިގަންތާ ދެމަސް ދުވަސް ވެފައިވާ އިރު، އެ ކުންފުނި އެހެން ހަރުފަތަކަށް ގެންދެވުމަށް ގިނަ ޕްލޭންތަކެއް ކުރައްވަމުން ގެންދަވާ ކަމަށެވެ. އެ ގޮތުން މިހާރު ސްޓެލްކޯގެ ވިޔަފާރި ފުޅާ ކުރަން އެ ކުންފުނީގެ ޑިރެކްޓަރުންގެ ބޯޑުން ނިންމައި އެކަން ފިނޭންސް މިނިސްޓްރީއަށް ވެސް އަންގާފައިވާ ކަމަށް އޭނާ ވިދާޅުވިއެވެ.\nސްޓެލްކޯއިން ކުރަން ނިންމާފައި ހުރި ވިޔަފާރިތަކާ ބެހޭ ގޮތުން މައުލޫމާތު ދެއްވަމުން ޝަރީފް ވިދާޅުވީ، ރިއަލް އެސްޓޭޓް ބިޒްނަސް ގެ ތެރެއަށް ވަރަށް އަވަހަށް ވަންނާނެ ކަމަށެވެ. ހަމައެއާއެކު ކުރިންވެސް ސްޓެލްކޯއިން ދެމުން އައި ތިން ހިދުމަތެއް / މަސައްކަތެއް ކަމަށް ކަމަށްވާ ސޭލްސް ސެންޓަރާއި ސާވިސް ސެންޓަރާއި އަދި ފެން އުފެއްދުން ވެސް ވަކި ތިން ވިޔަފާރިއަށް ހަދާ3ކުންފުންގެ ގޮތަށް ހިންގަން ފައްޓާފައިވާ ކަމަށް އޭނާ ވިދާޅުވިއެވެ. މީގެ އިތުރުން ވެސް ވެއާހައުސް ވިޔަފާރި ތެރެއަށް ވެސް ވަންނަން ސްޓެލްކޯއިން ހިޔާލު ކުރާ ކަމަށް ވިދާޅުވިއެވެ.\nރިއަލް އެސްޓޭޓް ބިޒްނަސް ގެ ތެރޭގައި މިހާރު ރާވާފައިވާ މަސައްކަތާ ގުޅޭ ގޮތުން މައުލޫމާތު ދެއްވަމުން ޝަރީފް ވިދާޅުވީ، އެއް ޕްރޮޖެކްޓަކީ ސަރުކާރުގެ އޮފީސްތަކާއި މިނިވަން މުއައްސަސާތަކާއި އަދި ބައެއް ބޮޑެތި ކުންފުނިތަކަށް އަމާޒުކޮށްގެން ހަދަން ނިންމާ އޮފީސް އިމާރާތެއް ކަމަށެވެ. އެ އިމާރާތަކީ 11000 އަކަފޫޓުގެ ބޮޑު އިމާރާތެއް ކަމަށާއި އެ އިމާރާތް ހުންނާނީ މާލޭގައި ސްޓެލްކޯގެ ގޯތިތެރޭގައި ކަމަށް އޭނާ ވިދާޅުވިއެވެ.\nއެ އޮފީސް އިމާރާތް ބޭނުން ކުރަން ނިންމާފައިވާ ގޮތުގެ ތަފްސީލް ހާމަ ކުރައްވަމުން އޭނާ ވިދާޅުވީ، އެ އިމާރާތުގެ ފުރަތަމަ ދެ ފްލޯ ބޭނުން ކުރާނީ ސްޓްލްކޯއިން ކަމަށެވެ. ނަމަވެސް ދެން ހުރި ފްލޯތައް ހާއްސަ ކުރާނީ ސަރުކާރުގެ އޮފީސްތަކާއި މިނިވަން މުއައްސަސާތަކާއި އަދި ބައެއް ބޮޑެތި ކުންފުނިތަކުގެ އޮފީސް ސްޕޭސް އަށް ކަމަށެވެ. އެ ގޮތުން ހުރަވީ ބިލްޑިން އާއި ގާޒީ ބިލްޑިންގް ފަދަ ބައެއް ތަންތަނުގައި ހިންގާ އޮފީސްތައް ސްޓެލްކޯގެ އެ ކޮމްޕްލެކްސްއަށް ބަދަލު ކުރުމުގެ ފުރުސަތު ފަހިވެގެންދާނެ ކަމަށް އޭނާ ވިދާޅުވިއެވެ. އަދި އެއީ ހެޔޮ ބަދަލެއް ގޮތުގައި އޭނާ ސިފަކުރެއްވިއެވެ.\nހަމައެއާއެކު މިހާރު ސަރުކާރުގެ ބޮޑެތި ރަސްމިއްޔާތުތަކާއި މީޓިންތައް ވެސް އަމިއްލަ ތަންތަނުގައި ބާއްވަމުން އަންނަ ކަން ފާހަގަ ކުރައްވަމުން ޝަރީފް ވިދާޅުވީ، އެ އިމާރާތުގައި އެފަދަ މީޓިން އަދި އިވެންޓްތައް ބާއްވަން ހާއްސަކޮށް މީޓިން ހޯލް ހުންނާނެ ކަމަށެވެ. އެގޮތުން ކުރިން ސަރުކާރުގެ ބޮޑެތި ރަސްމިއްޔާތުތައް ބާއްވަމުން އައި ދަރުބާރުގެ އިމާރާތް ވެސް ބާވެފައި ވުމުން ސަރުކާރުގެ ކުންފުނީގެ އިމާރާތެއްގައި މީޓީން ބޭއްވޭ ގޮތެއް ހަމަޖެހިގެން ދިޔުމަކީ އެންމެ އައުލާކަން ބޮޑު ގޮތް ކަމަށް އޭނާ ދެކެވަޑައިގަންނަވައެވެ. އަދި އެ އިމާރާތުގައި ބާއްވާ ޖަލްސާތަކުގައި ސައުންޑްގެ އިތުރުން ޖަލްސާއަށް ތަން ތައްޔާރުކޮށް ދިނުން ވެސް އެ ވިޔަފާރީގެ ތެރޭގައި ހަމަޖައްސަވާނެ ކަމަށްވެސް ޝަރީފް ވިދާޅުވިއެވެ.\nއެ އިމާރާތުގެ މަސައްކަތް ކުރަން ހަމަޖެހިފައި ވަނީ ސްޓެލްކޯގެ ފައިސާއިން ކަމަށް އޭނާ ވިދާޅުވިއެވެ. އެ ކަމަށް އިންވެސްޓް ކުރެވޭ ވަރަށް އެ ކުންފުނީގެ ކޭޝްފްލޯ އެބަ ހުރި ކަމަށާއި އަދި އެ މަސައްކަތަށް އެއްވެސް ތަނަކުން ލޯނެއް ނެގުމުގެ ހިޔާލެއް ނެތް ކަމަށް އޭނާ ވިދާޅުވިއެވެ.\nރިއަލް އެސްޓޭޓް ބިޒްނަސްއާ ގުޅޭ ގޮތުން ކުރައްވާފައި ހުރި ޕްލޭންތަކުގެ ވާހަކަ ދައްކަވަމުން ޝަރީފް އިތުރަށް ވިދާޅުވީ، އެ ބިޒްނަސްގެ ތެރެއިން ރަނގަޅު ފައިދާއެއް ލިބޭ ކަމަށް ވާ ނަމަ ލަގްޒަރީ ހައުސިންގެ ބިޒްނަސް ގެ ތެރެއަށް ވެސް ސްޓެލްކޯ ވަނުމުގެ ވިސްނުމެއް އޮތް ކަމަށެވެ. މީގެ ކުރިން އެ ކުންފުނިން މިހާރު ހިންގާ ސްޓާފް ހައުސިން ޕްރޮޖެކްޓަކީ ވެސް ވަރަށް މަގްބޫލް ޕްރޮޖެކްޓެއް ކަމަށާއި ސޯޝަލް ހައުސިންއަށް ފަހު ދެން ލަކްޒަރީ ހައުސިންއަށް ދިއުމުގެ ވިސްނުމެއް ގެންގުޅުއްވާ ކަމަށް އޭނާ ވިދާޅުވިއެވެ. އަދި އެކަން އޮތީ ޕްލޭނިން މަރުހަލާއެއްގައި ކަމަށާއި ދިރާސާތައް ކުރުމަށް ފަހު އެ މަސައްކަތް ކުރިއަށް ގެންދަވާނެ ކަމަށް އޭނާ ވިދާޅުވިއެވެ.\nވިޔަފާރިތަކެއް ކުރަން އެ ކުންފުނިން ވިސްނުމަކަށް ދާން ޖެހުނު މައިގަނޑު ސަބަބު ހާމަ ކުރައްވަމުން ޝަރީފް ވިދާޅުވީ، ކުންފުނީގެ އާމްދަނީ އިތުރު ކުރެވިގެން މެނުވީ ކަރަންޓްގެ ބިލްގެ އަގުތަކާ ދޭތެރޭ އިތުރު ވިސްނުމަކަށް ދެވެން ނެތުން ހިމެނެއެވެ. ކަރަންޓުގެ އަގު ސަބްސިޑައިޒް ކުރަން ސަރުކާރަށް ބަރޯސާ ނުވެ ކުރިއަށް ދެވެން އޮތީ ކުންފުނި އެހެން ހަރުފަތަކަށް ގެންގޮސްގެން ކަމަށް އޭނާ ވިދާޅުވިއެވެ.\nއެ ގޮތަށް އާމްދަނީ އިތުރު ކުރަން ނިންމީ ރައްޔިތުންނަށް ދޭ ހިދުމަތަށް ހެޔޮ ބަދަލުތަކެއް ގެނެސް ދިނުމުގެ ނިޔަތުގައި ކަމަށް އޭނާ ވިދާޅުވިއެވެ. އެ ގޮތުން ޓެރިފް އަގަށް ބަދަލު ގެނެވިދާނެ ކަމަށާއި އަތޮޅުތެރެއާއި މާލޭގެ ކަރަންޓުގެ އަގު އެއްވަރު ކުރެވިދާނެ ކަމާއި އަދި ވެސް ރައްޔިތުންނަށް ފައިދާ ވާނެ އިތުރު ކަންކަން ކުރެވޭނެ ކަމަށް އޭނާ ވިދާޅުވިއެވެ.\nޝަރީފް ދެކިވަޑައިގަންވާ ގޮތުގައި ސްޓެލްކޯގެ މުސްތަގްބަލް ވަރަށް ވެސް އުޖާލާއެވެ. އެ ތަސައްވުރާ އެކު ސްޓެލްކޯ ކުރިއަށް ގެންދެވިއްޖެ ނަމަ އެ ކުންފުނި އިތުރަށް ފުޅާވެ، ކުންފުންނަށް ފައިދާ ވެގެން ދިޔުމަކީ ރައްޔިތުންނަށް ވެސް އެތައް ފައިދާތަކެއް ލިބޭނެ ކަމެކެވެ. އަދި ގިނަ ދާއިރާތަކުން ވަޒީފާގެ ފުރުސަތު ފަހިވެގެން ދާނެ ކަމީ ވަޒީފާގެ ފުރުސަތު ބޭނުންވެފައި ތިބި އަދުގެ ޒުވާނުންނަށް ލިބޭނެ ރަނގަޅު ފުރުސަތެއްގެ ގޮތުގައި އޭނާ ގަބޫލު ކުރައްވައެވެ.\nއަރުޝީފަށް ނެގީ 17/05/2022 12:17\nއެންމެފަހުން އަޕްޑޭޓްކުރީ 17/05/2022 12:17


Koba lonumedhu dheke foohivaa kudhin ?\nލޮނުމެދުގެ ސިއްހީ ފައިދާތައް\nކޮބާ ލޮނުމެދު ދެކެ ފޫހިވާ ކުދިން ؟\nލޮނުމެދުގައި ކެންސަރާ ހަނގުރާމަކޮށްދޭ މާއްދާތައް ހިމެނޭ\nރޯގާ ތަކުން ސަލާމަތްވުމަށްވެސް އެހީވެދޭ\nބޮލުން އިސްތަށި ފޭބުން ހުއްޓުވައިދޭ\nކ. މާލެ |6މެއި 2020 | ބުދަ 09:54 | 4,979\nލޮނުމެދު- ކެއުމުގައި ލޮނުމެދު ބޭނުން ކުރުމަކީ ގިނަ ފައިދާތަކެއް ލިއްބައިދޭ ކަމެއް - ފުޑްނެޓްވާރކް.ކޮމް\nލޮނުމެދަކީ ދިވެހިންގެ ތެރޭގައިވެސް ކެއުމަށް ބޭނުންކުރާ އެއްޗެކެވެ. އާންމުކޮށް ދިވެހިންގެ ކެއުމުގައި ލޮނުމެދު ބޭނުންކުރަނީ ކައްކައިގެން ނުވަތަ ފިހެގެންނެވެ. ބައެއް މީހުން ރޮލާވެސް ލޮނުމެދުކާއިރު، ކެއުމުގައި އެއްގޮތަކަށްވެސް ލޮނުމެދު ހިމަނަން ބޭނުންނުވާ ބައެއް މީހުންވެސް އުޅެއެވެ. ނަމަވެސް ލޮނުމެދަކީ ކިހައި ފައިދާހުރި އެއްޗެއްކަން އެނގޭހެއްޔެވެ؟\nލޮނުމެދަކީ ހިތުގެ ބަލިތަކުން ދުރުކޮށްދޭ އެއްޗެކެވެ. އެގޮތުން ލޭނާރުތައް ބްލޮކްވުމާއި، ލޭހޮޅިތަކުގައި ކޮލެސްޓްރޯލްއާއި ފެޓް ގަނޑުވެފައި ހުރުންފަދަ ކަންކަން ދުރުކޮށްދެއެވެ. އަދި ލޭގެ ޕްރެޝަރ ބޭނުންވާ މިންވަރަށް ދަށްކޮށްދީ ޑައިބެޓީސްއިންވެސް މީހާ ދުރުކޮށްދިނުމުގައި ލޮނުމެދުގައި އެކުލެވޭ މާއްދާތައް އެހީވެދެއެވެ. އެގޮތުން ލޭގެ ޕްރެޝަރ މަތިވުމާއި، ހަކުރުބަލީގެ ސަބަބުން ދިމާވާ ހިތުގެ މައްސަލަތައް އޭގެ ސަބަބުން ކުޑަކޮށްދެއެވެ.\nކެންސަރާ ހަނގުރާމަކޮށްދޭ މާއްދާތައް ހިމެނޭ\nލޮނުމެދުގައި އެކުލެވޭ ބައޯ-އެކްޓިވް ސަލްފަރ މާއްދާތަކުގެ ސަބަބުން ކެންސަރު ސެލްތަކާއި ހަނގުރާމަކޮށް، ކެންސަރުން ދިފާއުވުމަށް އެހީތެރިވެދެއެވެ. އަދި ކެންސަރުގެ އެކި ސްޓޭޖުތަކުގައި ކެންސަރ ސެލްތަކުން ހަށިގަނޑު ދިފާޢުކޮށްދިނުމުގައި މި މާއްދާތައް އެހީވެދެއެވެ. ޚާއްސަކޮށް ގިނައިން ލޮނުމެދު ކާ މީހުންނަށް ގޮހޮރުގެ ކެންސަރު ޖެހުމުގެ ފުރުސަތު ކުޑަކޮށްދޭކަމަށް ގްލޯބަލް ރިސަރޗް އޭއައިސީއާރް ރިޕޯޓުން ދައްކައެވެ.\nއޭގެ އިތުރުން، ލޮނުމެދު ޗަސްކުރުމުން ނުވަތަ ކޮށުމުން އެއިން އުފެދޭ "އެލިސިން" ނަމަކަށް ކިޔާ މާއްދާއެއްގެ ސަބަބުންވެސް، ހަށިގަނޑުގައި އުފެދޭ ކެންސަރ ސެލްތަކުގެ އުފެދުމަށް ހުރަސް އަޅައެވެ.\nލޮނުމެދު ޗަސްކުރުމުން ނުވަތަ ކޮށުމުން އެއިން "އެލިސިން" ނަމަކަށް ކިޔާ މާއްދާއެއް އުފެދޭ\nރޯގާ ތަކުން ސަލާމަތްވުމަށްވެސް އެއްވަނަ\nމުޅި ދުނިޔޭގައި ރޯގާގެ ބަލިމަޑުކަން ފެތުރެމުންދާއިރު، ލޮނުމެދަކީ އެކި ކަހަލަ ރޯގާތަކުން ސަލާމަތްވުމަށްވެސް އެހީތެރިވެދޭ އެއްޗެކެވެ. އެގޮތުން ލޮނުމެދުގައި ހިމެނޭ އެންޓި-މައިކްރީބިއަލް، އެންޓި-ވައިރަލް އަދި އެންޓި-ފަންގަލް މާއްދާތަކުގެ ސަބަބުން އާންމުކޮށް ޖެހޭ ރޯގާތަކުން މީހާ ސަލާމަތްކޮށްދެއެވެ.\nނަތީޖާއެއްގެ ގޮތުން ވައިރަލްހުމާއި، އަރިދަފުސްރޯގާ ފަދަ ބަލިމަޑުކަމުން އަރައިގަތުމަށް ލޮނުމެދުގެ ސަބަބުން އެހީއަކަށްވެއެވެ.\nއޭގެ އިތުރުންވެސް ގިނަ ފައިދާތަކެއް ލޮނުމެދުގެ ސަބަބުން ލިއްބައިދޭއިރު، ބޮލުން އިސްތަށި ފޭބުން ހުއްޓުވުމާއި، ބޮލަށް އެނބުރުމާއި ހަށިގަނޑު ލޮޑުވުން ފަދަ ކަންކަމުންވެސް ދުރުކޮށްދޭކަމަށް ދިރާސާތަކުން ދައްކައެވެ.\nލޮނުމެދުގައި އެކުލެވޭ ސަލްފަރގެ މާއްދާތަކުގެ ސަބަބުން ލޮނުމެދުގައި އާދަޔާޚިލާފު ގަދަ ވަހެއް ހުރި ނަމަވެސް، މިއީ ސިއްޙީ ގޮތުން ނުހަނު ފައިދާލިއްބައިދޭ އެއްޗެކެވެ.


Dhivehi Anhenaku Innaane Thanavas Firiyaku Hoadhanee, Bandeh Laafai Huregen Nuvaane! - Vaguthu\nއަލަށްވެސް ކައިވެނި ކޮށްފައިނުވާ، ދިވެހި ޒުވާން އަންހެނަކު އިންނާނެ ފިރިހެނަކު ހޯދަން އިއުލާނުކޮށްފިއެވެ.\n"ކައިވެނި" ޕޭޖްގައި ހިއްސާކޮށްފައިވާ ޕޯސްޓެއްގައި ބުނެފައި ވަނީ، އޭނާއަކީ އުމުރުން 25 އަހަރުގެ އަންހެނެއް ކަމަށާއި، ދިރިއުޅެމުން އަންނަނީ މާލޭގައި ކަމަށެވެ.\nއެ ޕޯސްޓްގައި ބުނެފައި ވަނީ، އޭނާއަކީ ދުވަހަކު ވެސް ކައިވެނި ކޮށްފައި ނުވާ އަންހެނެއް ކަމަށާއި އެހެން ކަމުން ބޭނުންވަނީ އުމުރުން 35 އަހަރައި 50 އަހަރާއި ދެމެދުގެ ތަަނަވަސް، މާލޭގައި ގެދޮރުހުރި އަމިއްލަ ދިރިއުޅުމެއްގައި އުޅެން ބޭނުންވާ ފިރިހެނެއް ކަމަށެވެ.\nއަދި އެ ޕޯސްޓްގައި އޭނާ ކައިވެނި ކުރަން ބޭނުންވާ މީހާގެ ހުންނަން ޖެހޭ އިތުރު ޝަރުތައް ވެސް ވަނީ ހިމަނާފައެވެ. އެގޮތުން އިސްކޮޅުން ކުރުވެގެން ނުވާނެ ކަމާއި، ބަނޑެއްގައި ލާފައި ހުރެގެން ނުވާނެ ކަމާއި، ބޮލުގައި އިސްތަށި ހުންނަން ޖެހޭނެ ކަމަށް ވަނީ ބުނެފައެވެ. އަދި އެ ފިރިހެން މީހާގެ ދަރިން ތިއްބަސް ބޭނުން ވަނީ ކުދިންނާއި ވަކިން ދިރިއުޅެވޭނެ ގޮތް ވުން ކަމަށް ބުނެފައި ވެއެވެ.\nއޭނާއަކީ ފެޝަންއަށް ލޯބި ކުރާ މީހެއް ކަމުން، އޭނާގެ ޒާތީ އެއްވެސް ކަމަކާއި ބެހިގެން ނުވާނެ ކަމަށް ބުނެފައި ވެއެވެ. އަދި އޭނާއަކީ ކެބިން ކްރޫގެ ދާއިރާއިން މަތީ ތައުލީމް ހާސިލްކޮށްފައިވާ މީހަކަށް ވުމުން، އެ ދާއިރާއިން ވަޒީފާ ލިބުނު ކަމުގައި ވިޔަސް އެކަމަށް ހުރަސް އަޅާ މީހަކަށް ވެގެން ނުވާނެ ކަމަށް ބުނެފައި ވެއެވެ.\nކައިވެނި ޕޭޖަކީ މިފަދަ ޕޯސްޓްތައް ހިއްސާކޮށް އެތައް ބައެއްގެ ސަމާލުކަން ހޯދާފައިވާ ޕޭޖެކެވެ. އެ ޕޭޖްގައި މިހާތަނަށް 500 އަށްވުރެ ގިނަ ޕޯސްޓް ޖަހާފައި ވެއެވެ. އަދި މިގޮތަށް ޕޯސްޓް ޖަހާ އިންނާނެ މީހުން ވެސް ހޯދައިދީފައިވާކަން އެ ޕޭޖުން އެނގެއެވެ.\nމީގެ ކުރިން ވެސް މިފަދަ ޕޯސްޓްތައް ޖަހާ ޕޭޖްގައި މީސް މީޑިއާގެ ސަމާލުކަމަށް އާދެއެވެ.\nޖޫން 30, 2021 20:05\nކަލެއަށް ތިއޮތީ ވެފަ.އިސްތަށި ބޮލުގަ ނެތިއްޔާ ކޮބާ މައްސަލައަކި!!؟؟\nޖޫން 30, 2021 22:01\nއެކި މީހުންނަށް ކަމުދާނީ އެކިގޮތް.\nޖުލައި 1, 2021 09:39\nރަދީފް ބޮލުގައި ފަތް ނެތީތަ.\nޖޫން 30, 2021 20:06\nޢެހެންވީމަ ނަމެއްގަ އިދެގެންއުޅެން ބޭނުންވާމީހެއްނުތީ.\nޖޫން 30, 2021 20:12\nޙިޔެއް ނުވޭ ތިޔަ ޝަރުތު ތަކާއެކު އިންނާނެ މީހެއް ވާނެހެން\nޖޫން 30, 2021 20:59\nއުމުރުން 25 އަހަރު ވަންދެން އިންނާނެ މީހަކު ނުވި އަންހެނަކު ސަލާޖަހަނީ އޮތަ؟ ދެން ކީކުރާ ކަންޑިޝަނެއް، ތިކަންޑިޝަނުގައި އަނެއް 25 އަހަރު މަޑު ކޮށްލާ އެކޮއި.\nޖުލައި 1, 2021 09:54\nކަލޭ މީހަކަ އިނީ ވިހޭތަނުންތަ.\nޖޫން 30, 2021 21:44\nފިރިހެނުންނަށް ކުރެވުނު ފުރައްސާރައެއް ތިޔައީ\nޖޫން 30, 2021 22:31\nތި ވައްތަރީ ތި އަންހެން މީހާގެ ނަމުގަ ބަޔަކު ކޮށްގެން އުޅޭ ކަމަކާ. މިހާރު ކައިވެނި ޕޭޖުގަ ތިކަހަލަ ފޭކް ޕޯސްޓްތައް ބައިވަރު.\nޖޫން 30, 2021 22:50\nތިޔަ މިހަކާ އިންނަ މީހަކު ދުވަސްކޮޅަކުން ވާނީ “ މޮޔަ” ކިރިޔާވެސް ވިސްނޭ ފިރިހެނަކު ތިޔަކަހަަލަ އަންހެނަކާ ކައިރިވެސް ނުވާނެ !! ތިއީ ދީނަށް ކުޑަކޮށްވެސް ލޯބި ކުރާ މީހެއް ނޫން !! ދުނިޔޭގެ ވަގުތީ އުފަލާއި އަރާމަށް ގެއްލިހުސްވެފައިވާ އަންހެނެއް! ފިރިހެނުންނޭ ! ސަމާލުވާތި!! ނަމަ ނަަމ ކައިރިނުވާތި 🙏\nޖޫން 30, 2021 23:02\nދެވަނަ އަނބި ގޮތުގަ އިނދެވިދާނެ\nޖޫން 30, 2021 23:19\nމމަގޭ ސަލާން އެ މަންޖެ އަށް. ފަހުން އެ މަންޖެ ބަނޑު ލައިފިއްޔާ ވަކިވާގޮތަށް އިދެފާނަން.\nއަޅުގަނޑަކީ ރިސޯޓް އޯނަރެއް. މާލޭގައި2ބިން އަދި ހުޅުމާލޭގައި ބިމަކާއި3ފްލެޓް އަދި މެލޭޝިޔާ ސިންގަޕޯރގައި އެސެޓް އެބަހުރި.\nސުވާލަކީ އަޅުގަނޑު ކަހަލަ ހައި ވެލިއުމީހަކު 25 އަހަރު މީހަކަށް ޚަރަދު ކުރަން ޖެހެނީ ކީއްވެތޯ؟ އަޅުގަނޑުމެން ވޮލެޓްފަލަ މީހުން އަބަދުވެސް ބޭނުންވާނީ އެއާ އެކަށީގެންވާ އަގެއް އަދާ ކުރަން. މާނައަކީ 18 އަހަރު ކުއްޖަކާ އިނދެވެން އޮށްވާ ގިނަބަޔަކާ ރައްޓެހިވެ ނަފްސާނީ މައްސަަލަތައް ޖެހިފައި ހުރި މީހަކަށް ޚަރަދު ކުރާކަށް ބޭނުމެއް ނުވާނެޔޭ މުއްސަނދިން. ޓްރައިޓު އަންޑަސްޓޭންޑް. ވީ އޯލްރެޑީ ހޭވް ބެގޭޖް. 25 އަހަރުގެ ކުއްޖާ އިންނަން އޭނާ އާ އެކަށީގެންވާ މީހަކު ހޯދުން ރަނގަޅު. މާ އަގުބޮޑުކޮށް ވިއްކަން އުޅުމަކީ އޮޅުވާލުމެއް ކަމުގައި ދެކެން. އައިބީން ސްޓްރެއިޓް.\nބަނޑުނުލާހުންނަ ފިރިހެނުން ދުނިޔޭގާ އުޅޭތަ؟\nޖުލައި 1, 2021 00:21\nޖުލައި 1, 2021 00:27\nތިއިީ ލާރިޔާހެދި އުޅޭ އަންހެނެއް. ތިކަހަލަ އަންހެނަކާ އިންނާނީ ދައްޔޫސުން.\nޢަލީ / ބީނާފުށި\nޖުލައި 1, 2021 00:46\nމިއަންހެން މީހާއަކީ ކިހާވަރެއްގެ މީހެއްބާ؟ މީނަ ބޭނުންވާ ޝަރުތުތައް ހުރި މީހަކާއި އިނަސް އެމީހަކު ހުންނާނީ އެގޮތުގައި ބާ؟ މީދުނިޔެ. އިންސާނާ ބޭނުން ނުވިޔަސް އެއިންސާނާ ދުނިޔޭގައި ހުރިއްޔާ ދުވަސްވެ، އެއްކަލަ ތިބުނާ ޝަރުތު ތަކުގައި އެމީހަކަށް ހުރެވޭނެބާ؟ މީ ހުސް ސުވާލު ތަކެއް ކަމަށް ހީނުކޮށް މިބަސް ކޮޅުންވެސް އިބުރަތެއް ލިބުނިއްޔާ ﷲ އަށް ޙަމްދު ކުރަން.\nޖުލައި 1, 2021 01:30\nމީހެއްގެ ފިރިޔަކަށް ވުން މަޖްބޫރު ދޯ\nޖުލައި 1, 2021 02:21\nކަލޯގަޔާ މަ ފިރިބެ ސަލާމައްވެއްޖެ.\n50 އަހަރުން ދަށުގެ މީހެކޯ.\nޖުލައި 1, 2021 08:15\nގިނަ އަންހެނުން ބޭނުންވަނީ ބަނޑުލާފައި ތިބޭ ފިރިހެނުން ، ހީނުވޭ ބަނޑެއްލާފައި ނެތް ފިރިހެނެއް މިޒަމާނުގައި ލިބނެހެން.\nޖުލައި 1, 2021 08:18\nތިއީ ދުވަސްކޮޅަކު ޕިކްނިކް ޖައްސާލަން ހޯދާ ފިރިހެނެއް. ރީތިކޮށް ބުނެލާގެން ތި ބޭނުންވާ ކަންތައް ކޮށްދޭނެ ފިރިހެނުން މިރާއްޖޭގަވެސް މަދެއް ނުވާނެ އެކޮއެ\nޖުލައި 1, 2021 08:21\nރިސޯޓް އޯނަރ ވިޔަފާރިވެރިޔާ އަށް ބުނަލަން އޮތީ 18 އަހަރުގެ ކުއްޖަކާއި އިދެގެން ކެއްކޭނެ ރިހައެއް ނޯންނާނޭ ، ކަލޭ އުޅޭނީ ކޮންހާލެއްގައި ލަން މިހާރުވެސް ސިފަވޭ ، ފައިސާ އަކީ ހުރިހާ އެއްޗެއްނޫން\nޖުލައި 1, 2021 08:46\nމިކަހަލަ އަންހެނަކާ ނުއިނުމަށް ހުރިހާ ފިރިހެނުންނަށް އިލްތިމާސްކުރަމެވެ. ފައިސާއާ ތަނަވަސް ދިރިއުޅުމަށް ލޯބިކުރާ އަންހެނަކު ތިމާއާ ކައިރިކުރުމަކީ ތިމާގެ ދިރިއުޅުމުގެ ހުޅުކޮޅު ތިމާ އަމިއްލަޔަށް ނިއްވައިލުންފަދަ ކަމެކެވެ. އަދި އަމުދުން މި އަންހެނާއާ އިދެފިނަމަ ދިރިއުޅުން އެއްކޮށް ހަފުސްވާނެއެވެ.\nޖުލައި 1, 2021 09:25\nތި އަންހެނާއަށް ބަނޑުގެ މުހިއްމު ކަން އަދި ނޭނގެނީ.\nޖުލައި 1, 2021 09:42\nބަލަ ބަޑުލާފަ ހުއްޓަސް މަންޖެ ބޭނުންވާ ކަންތައް އޭނަ ކޮށްދީފިއްޔާ އެނިމުނީނުން\nޖުލައި 1, 2021 09:52\nތިހުރިހާ ސިފަހުރި ދިވެއްސަކު ހީނުވޭ އުޅޭނެ ހެން ރާއްޖޭން ބޭރު މީހަކަށް ޓްރައިކުރުން ރަނގަޅުވާނެ.\nޖުލައި 1, 2021 11:22\nކަނބުލޮ ތިޔަ އިޚްތިޔާރުކުރަނީ ދުނިޔަވީ ދިރިއުޅުމެއް. ރަނގަޅުގޮތަކީ ދެދުނިޔޭގެ ބާއްޖަވެރިކަން ލިބޭނޭ ދިރިއުޅުމެއް\nއިޚްތިޔާރު ކުރުން. ސަރުތު ކަނޑައެޅުމުގަ ވެސް ތިއޮތީ ކަނބުލޮއަމިއްލަ ނަފްސާމެދުގަވެސް ވިސްނާނުލެވިފަ. އެއްދުވަހަކުން ކަނބުލޮ ތިޔަބުނާބަނޑު ކަނބުލޮގެ މާބޮޑުވެފަ\nޗަބީވާނެ، އެހިސާބުން ފިިރިހެންމީހާ އެޝަރުތުކުރީމާ ކަނބުލޮ ވަންނާނީ ކޮމްވަލަކަށް ތޯއާއިމެދު ކަނބުލޮ ވިސްނާފަ ނެތުމުން ދޭހަވަނީ ފޮތަކުން ގޮތެއްދަސްކޮށްފަވެސް ނެތްކަން.


Velaa resort kunfunin2million dollar hoadhan hushahelhi massalaekunfunyya ehkolhah nimijje | ThePress\nވެލާ ހިންގާ ކުންފުނިން ދެ މިލިއަން ޑޮލަރުގެ ހޯދަން ހުށަހެޅި މައްސަލަ އެ ކުންފުންޏާއި އެއްކޮޅަށް ނިމިއްޖެ\n15 April 2019, 16:00\nދިވެހިރާއްޛޭގެ ސުޕްރީމް ކޯޓު / ފޮޓޯ: ދަޕްރެސް\nވެލާ ރިސޯޓް ހިންގާ ކުންފުނި ކަމަށްވާ ގްލެޑޯނިއާ މޯލްޑިވްސް ޕްރައިވެޓް ލިމިޓެޑުން އަމިއްލަ ފަރާތަކަށް ދޭން ޖެހޭކަމަށް ބުނާ ދެ މިލިއަން ޑޮލަރުގެ މައްސަލަ މިއަދު ސުޕްރީމް ކޯޓުން އެ ކުންފުންޏާއި އެއްކޮޅަށް ނިންމައިފިއެވެ.\nމިއަދު ސުޕްރީމް ކޯޓުން ހުކުމްކުރީ ގްލެޑޯނިއާއިން އަމިއްލަ ފަރާތެއްކަމަށްވާ، ށ.ފޯކައިދޫ، އައްސޭރި، އަހްމަދު އަޝްފާގަށް ދޭންޖެހޭ ފައިސާއެއް ނެތްކަމަށެވެ. އަޝްފާގު އުފުލި މިދައުވާއަކީ ގްލެޑޯނިއާއިން ގަތް ކަމަށް ބުނާ ގަސްތަކެއްގެ އަގު ދިނުމަށް އެ ކުންފުނިން ދެކޮޅު ހެދުމާއި ގުޅިގެން އުފުލި ދައުވާއެކެވެ.\nމި މައްސަލަ ފެށުނު ހިސާބުން ފެށިގެން ގްލެޑޯނިއާ އިން ބުނަމުން އަންނަނީ އެކުންފުނިން ގަސްގަނެފައި ވަނީ ސައީދު ނަމަކަށް ކިޔާ ސަޕްލަޔަރެއްގެ އަތުން ކަމަށެވެ. އަދި ގަސް ގަތުމާއި ގުޅޭ ހުރިހާ ލިޔެކިއުމެއް ދެފުށް ފެންނަ ގޮތަށް ހުންނާނެ ކަމަށްވެސް ގްލެޑޯނިއާ އިން ބުނެއެވެ. އަދި އެކުންފުނިން ބުނީ އަޝްފާގަކީ ސައީދު ސަބްކޮންޓްރެކްޓް ކުރި މީހަކަށް ވުމާއި އެކު ސައީދު ސަޕްލައި ކުރި ގަސްތަކުގެ އިތުރުން އަޝްފާގު ދައުވާކުރާ ހަ ޑެލިވަރީ އަކަށް ވެސް އަގު ދީފައިވާނެ ކަމަށެވެ.\nއަޝްފާގުގެ މުޅި ދައުވާ ބިނާވެގެން ދަނީ ދޮގު ޑެލިވަރީ ނޯޓްސް (ބޯޓް ނޯޓްސް) ތަކެއްގެ މައްޗަށް ކަމަށް ގްލެޑޯނިއާ އިން ބުނެއެވެ. އެ ކުންފުނިން ބުނީ މި ނޯޓްސަތަކުގެ އަސްލެއް ކޯޓުގެ އަޑުއެހުންތަކުގެ ތެރެއިން ވެސް އެ ކުންފުންޏަށް ފެނިފައި ނުވާކަމަށެވެ. އަދި މި ނޯޓް ތަކުގައި އަގުތައް ހުށަހަޅާފައި ވަނީ ގްލެޑޯނިއާ އިން އަމަލުކުރާ އާންމު އުސޫލާއި ހިލާފަށް ކަންވެސް އެކުންފުނިން ވަނީ ފާހަގަ ކޮށްފައެވެ. އެގޮތުން ގްލެޑޯނިއާ އިން ރާއްޖޭގައި ކުރާ ވިޔަފާރީގެ މުއާމަލާތް ތަކަށް ބޭނުން ކުރަނީ ދިވެހި ރުފިޔާ ކަމަށްވެސް އެކުންފުނިން ބުނެއެވެ.\nމި މައްސަލައަކީ 2013 ވަނަ އަހަރު ސިވިލް ވޯޓުން ގްލެޑޯނިއާ އާ އެއްކޮޅަށް ނިންމާފައިވާ މައްސަލައެކެވެ. ނަމަވެސް، 2015 ވަނަ އަހަރު އަޝްފާގު މި މައްސަލަ ހައި ކޯޓަށް އިސްތިއުނާފް ކުރުމުން ހައި ކޯޓުންވަނީ އަޝްފާގާއި އެއްކޮޅަށް މައްސަލަ ނިންމާ ސިވިލް ކޯޓުގެ ހުކުމް ބާތިލް ކުރުމަށް އަމުރު ކޮށްފައެވެ. އޭގެފަހުން ރާއްޖޭގެ ހައިކޯޓުގެ ނިންމުން ރަގަނޅު ނޫންކަމަށް ބެލެވޭ ނުކުތާތަކާއި ހެކިތައް ބަޔާންކޮށް 2017 ވަނަ އަހަރު ގްލެޑޯނިއާއިން ވަނީ ސުޕްރީމް ކޯޓަށް އިލްތިމާސް ހުށަހަޅާފައެވެ. މިއަދު ސުޕްރީމްކޯޓުން ހުކުމް ކޮށް މައްސަލަ ވަނީ ނިންމާފައެވެ.


ހިނގަމުން މަސައްކަތް ކުރުމުން އުފެއްދުންތެރިކަން އިތުރުވޭ\n24 މާރޗް 2014\nބައެއް މީހުން ކަންތައްތަކާ މެދު ވިސްނާއިރު ނުވަތަ ކަމަކާ މާ ބިޒީ ވެގެން އުޅޭއިރު ދެކޮޅަށް ދެކޮޅަށް ހިނގަނީ ކީއްވެ ހެއްޔެވެ؟ ކަމަކަށް ‘ކޮންސެންޓްރޭޓް’ ކުރަން ފަސޭހަ ވާނީ ތަނެއްގައި މަޑުން އިށީނދެގެން އިނދެގެން ނޫން ހެއްޔެވެ؟ ނަމަވެސް މިކަމުގެ ސިއްރު ދާދި ފަހުން ވަނީ ހާމަވެފައެވެ.\nއެމެރިކާގެ މިނެސޯޓާ ޔުނިވާސިޓީން އެއް އަހަރު ދުވަސް ވަންދެން ކުރި ދިރާސާއަކުން ދެއްކި ގޮތުގައި، މިސާލަކަށް، ޓްރެޑްމިލްއެއްގެ މަތީގައި ގަޑިއަކު ދެ ކިލޯމީޓަރުގެ ހަލުއިކަމެއްގައި ހިނގާ މީހުންގެ ސިއްހަތާއި އުފެއްދުންތެރިކަން އިތުރުވެއެވެ.\nމި ދިރާސާ ކުރީ އެމެރިކާގެ އަމިއްލަ ކުންފުންޏެއްގެ 40 މުވައްޒަފުންގެ މެދުގައެވެ. އެ މުވައްޒަފުންގެ ކިއުބިކަލްގައި ޓްރެޑްމިލްތައް ބަހައްޓާ، ޓްރެޑްމިލްގެ ކުރިމަތީގައި ކޮމްޕިއުޓަރާއި ފޯނާއި އަދި ލިޔާނެ ޖާގަ ހަދައިދީ، އެގޮތުގެ މަތިން ޓްރެޑްމިލްގައި ހިނގަމުން މަސައްކަތް ކުރުމަށް އިރުޝާދު ދިނީއެވެ.\nޓްރެޑްމިލް ބޭނުން ކުރަން ފެށުމުން ވަނީ، މި މުވައްޒަފުންގެ ހަށިގަނޑުގައިވާ ސަރުބީ ވިރުވާ ނިސްބަތް7އާއި 8 ޕަސެންޓާ ދެމެދުގެ ނިސްބަތަކަށް އިތުރުވެގެން ގޮސްފައެވެ.\n“ކަންނެތް ކަމުގައި އިނދެ މަސައްކަތް ކުރުމަށް ވުރެ، ހަލަބޮލި ކަމާއެކު މަސައްކަތް ކުރުމުން މީހާގެ އުފެއްދުންތެރިކަން އިތުރުވޭ،” މި ދިރާސާގައި ހަރަކާތްތެރިވެ ވަޑައިގެންނެވި އެވްނާ ބެންނާ ވިދާޅުވިއެވެ.\nއޮފީހުގައި ޑެސްކެއްގެ ކުރިމަތީގައި އިށީނދެގެން އިނދެ މަސައްކަތް ކުރުމަށް އާދަވެފައިވާ މި 40 މުވައްޒަފުންނަށް ފުރަތަމަކޮޅު ޓްރެޑްމިލް މަތީގައި ހިނގަމުން ކަންތައްތައް ކުރުމަށް އުނދަގޫވިއެވެ. ނަމަވެސް ފަހުން އެ މީހުން އެކަމަށް ހޭނި، އެހެން މުވައްޒަފުންނާ ދޭތެރޭގައި މުއާމަލާތް ކުރާ ގޮތް ވެސް ބަދަލު ވެގެން ގޮސްފައިވާ ކަމަށް އެވްނާ ވިދާޅުވިއެވެ.\n“ބޮޑަށް ލަފާ ކުރެވެނީ ހަށިގަނޑުގައި ލޭ ދައުރު ކުރާ ނިޒާމު އިތުރަށް ހަރުދަނާވެ، ސިކުނޑިއަށް ލޭ ފޮނުވައި ދޭ މިންވަރު ވެސް އިތުރުވުމުން ވީ ކަމެއް ކަމަށް،” އޭނާ ވިދާޅުވިއެވެ.


Majilis Miadhu: Muhinmu Masahkatheh Kurevunu Dhuvaheh - Vaguthu\nމަޖިލިސް މިއަދު: މުހިންމު މަސައްކަތެއް ކުރެވުނު ދުވަހެއް\nރައްޔިތުންގެ މަޖިލީހުގައި މިއަދު ބޭއްވުނު ޖަލްސާގައި ވަނީ މުހިންމު މަސައްކަތެއް ކޮށްފައެވެ. މިއަދު މަޖިލީހުގައި ކޮށްފައިވާ މަސައްކަތަކީ ދިވެހިރާއްޖޭގެ ބްރޮޑްކާސްޓިން ކޮމިޝަނށް މެންބަރަކު އައްޔަނުކުރެއްވުމަށްޓަކައި، ރައީސުލް ޖުމްހޫރިއްޔާ އަބްދުﷲ ޔާމީން އަބްދުލްގައްޔޫމް މަޖިލީހަށް ފޮނުވާފައިވާ ނަންފުޅުތަށް ދިރާސާކޮށް އެ މައްސަލައަށް ގޮތެއް ނިންމައި ދާއިމީ ކޮމިޓީއަށް ފޮނުވުމުގެ މަސައްކަތެވެ.\nމިއަދުގެ މަޖިލިސް 11:00 ގައި ފަށާފައިވާއިރު ބްރޮޑްކޮމްގެ މެންބަރުކަމަށް އައްޔަނުކުރެއްވުމަށް ފަސް ބޭފުޅެއްގެ ނަން ވަނީ މަޖިލީހަށް ހުށައަޅައިފައެވެ. އެގޮތުން ބްރޮޑްކޮމްގެ މެންބަރުކަމަށް އައްޔަނުކުރެއްވުމަށް ރައީސް އަބްދުﷲ ޔާމީން އަބްދުލްގައްޔޫމް ފޮނުއްވެވި ނަންތަކަކީ އަމްޖަދު ވަހީދާއި، މުހައްމަދު އަސްލަމް، ހ.ޕްރިޓީވިލާ ،މުހައްމަދު ޝަމީމް އަދި ނ.މަނަދޫ ،އޯޓާގޯ މަޖުދު ރަޝީދުގެ އިތުރުން ރ.އިނގުރައިދޫ ،ކީސްވިލާ މުހައްމަދު ސައުޒަމްއެވެ.\nއެނަންތަކުގެ ތެރެއިން އަސްލަމަކީ މިހާރުގެ ބްރޮޑްކޮމްގެ ނައިބްރައީސެވެ. އަދި އަމްޖަދަކީ ނޫސްވެރިއެއްގެ ގޮތުގައި މަސައްކަތްކުރަމުން އަންނަ ބޭފުޅެކެވެ.\nމިއަދު މަޖިލީހަށް ރައީސް ފޮނުއްވެވި ނަންފުޅުތަކުގެ ލިސްޓުގެ އެންމެ ކުރީގައި އޮތީ ނޫސްވެރިއެއްގެ ގޮތުގައި މަސައްކަތް ކުރައްވަމުން އަންނަ އަމްޖަދު ވަހީދުގެ ނަމެވެ. ދެވަނައިގައި މުހައްމަދު ޝަމީމްގެ ނަން އޮތް އިރު ތިން ވަނައިގައި އޮތީ މުހައްމަދު ސައުޒަމްގެ ނަމެކެވެ. ބްރޮޑްކޮމްގެ ނައިބްރައީސް އަސްލަމްގެ ނަން ހިމަނުއްވާފައިވަނީ ހަތަރު ވަނައިގައެވެ\nމިއަދުގެ މަޖިލީހުގައި ރައީސް އަބްދުﷲ ޔާމީން އަބްދުލް ގައްޔޫމް ފޮނުއްވެވި ނަންތައް އިތުރަށް ދިރާސާކުރުމަށް ވަނީ ކޮމެޓީއަށް ފޮނުވާފައެވެ.\nބްރޮޑްކޮމްއަށް މެންބަރަކު އައްޔަނުކުރަން ރައީސް އަބްދުﷲ ޔާމީން ނަންތަކެއް ފޮނުވާފައިވަނީ 2013 ވަނަ އަހަރު ބްރޮޑްކޮމްގެ މެންބަރުކަމަށް އައްޔަނުކުރެއްވި ބްރޮޑްކޮމްގެ މިހާރުގެ ނައިބް ރައީސް މުހައްމަދު އަސްލަމްގެ ދައުރު ހަމަވާތީއެވެ.\nމިއަދުގެ މަޖިލީހުގައި ބްރޮޑްކޮމްއަށް މެމްބަރަކު އައްޔަނުކުރެއްވުމަށް ނަންތަށް ދާއިމީ ކޮމިޓީއަށް ފޮނުވާފައިވާއިރު މި ހަފްތާ ފާހަގަވެފައި އޮތީ މަޖިލީހުގައި މުހިންމު މަސައްކަތްތަކެއް ކުރެވުނު ހަފްތާއެއްގެ ގޮތުގައެވެ. އެގޮތުން އެންމެ ބޮޑަށް ފާހަގަކޮށްލެވޭ އެއް މަސައްކަތަކީ އިއްޔެ މަޖިލީހުގައި ފާސްކުރެވުނު އެންޓި ޑިފެކްޝަން ބިލް އަދި ފަނޑިޔާރުންގެ ޤާނޫނަށް އިސްލާހު ގެނައުމުގެ ބިލެވެ.\nވިލިމާލޭ ދާއިރާގެ މެންބަރު އަހުމަދު ނިހާން ހުސެން މަނިކު މަޖިލީހަށް ހުށައެޅި އެންޓި ޑިފެކްޝަން ބިލަކީ މަޖިލީހަށް އިންތިހާބުވި ޕާޓީ ދޫކޮށް އެހެން ޕާޓީއަކާއި ގުޅިއްޖެ ނަމަ އެމެންބަރެއްގެ ގޮނޑި ގެއްލޭ ގޮތަށް ހުށައެޅިފައިވާ ބިލެކެވެ. އެ ބިލްގެ ބަހުޡް މަރުހަލާ ނިންމައި އިއްޔަގެ މަޖިލީހުން 36 މެންބަރުންގެ އިއްތިފާގުން އެބިލްވަނީ ފާސްކުރެވިފައެވެ.\nއަދި އިއްޔެ މަޖިލީހުން ވަނީ ފަނޑިޔާރުންގެ ގާނޫނަށް އިސްލާހުގެނެވުމުގެ ގޮތުން ޕީޕީއެމްގެ ނައިބްރައީސް އަދި ފޮނަދޫ ދާއިރާގެ މެންބަރު އަބްދުއްރަހީމް އަބްދުﷲ ހުށައެޅި ފަނޑިޔާރުންގެ ގާނޫނަށް އިސްލާހުގެނެވުމުގެ ބިލްވެސް މަޖިލީހުންވަނީ މެންބަރުންގެ އިއްތިފާގުން ފާސްކޮށްފައެވެ. އެބިލް ފާސްކުރެވުނީ ކޮމިޓީ މަރުހަލާގައި އެބިލް ދިރާސާކޮށް ގެނެވުނު އިސްލާހާއި އެކުގައެވެ.\nއެމްޑީއެން އުވާލުމަށް ގޮވާނުލި މެންބަރުން ސަލަފް އުވާލަން ގޮވާލަނީ\nޕީޖީ ބިޝާމް މަގާމުން ވަކި ކުރަނީ\nއިންކަމް ޓެކްސް ބިލް މަޖިލީހުން ބަލައިގެންފި\nމާޗް 14, 2018 12:54\nރައްޔިތުންގެ ޙަޤުގައި ބޮޑަތި މަސައްކަތްތަކެއް މަޖުލިހުގައި ކުރެވެމުންދާއިރު ، އެއްވެސް މަސައްކަތެއްގައި ބައިވެރިނުވެ ޙަލާލު ނޫން މުސާރައެއް ނަގައި ކައިގެން ތިބި ބަޔަކަށް ހަލާކުހުއްޓެވެ. ޙަލާލުނޫންގޮތުގައި ތިމާގެ ހަށިގަނޑުގެތެރެޔަށް ފޮނުވާލެވޭ ކޮންމެ އެއްޗަކީ އަލިފާނެވެ.\nމާޗް 14, 2018 20:22\nތިޔައިގެ ތެރެއިން ދާއިރާއާ ގުޅޭ ތަޖްރިބާއާއި، ތަޢުލީމީ ގޮތުން އެންމެ ގާބިލު ބޭފުޅަކު ހުންނެވީ. އެއީ، މިހާރުގެވެސް ނައިބް ރައީސް އަސްލަމް. އިންސާފުވެރިކަމާއެކު މިކަން މަޖްލިސް މެމްބަރުން ނިންމަނީނަމަ ވޯޓު ލިބެންވާނީ އަސްލަމަށް. އެހެނީ އޭނާއަކީ ނޫސްވެރިކަމުގެ ދާއިރާއިން މާސްޓާސް ހައްދަވާ އެދާއިރާއަށް ހިދުމަތް ކުރެއްވުމުގެ އިތުރުން، ދާއިރާއަށް ބޭނުންވާ މީހުން ބިނާކުރުމަށް މަސައްކަތް ކުރައްވަމުން ގެންދަވާ މުދައްރިސެއްކަމަށްވެސް ވާތީ..!\nމަނަދުއަށް ބޭނުންވާ ކޮންކްރިޓް ތަރައްޤީއެއް ދެން ނެތް - ނަޝީދު